
Kry u kontantrente 
kwartaalliks 
plus volle 


Volkskas 
sekuriteit vir $ jaar 


IO.$%-Skuldbriewe 


Volkskas Beleggingskorporasie bied u die 
gulde geleentheid om 'n veilige belegging vir 'n 
5-jaartydperk te maak teen 10,5% p.j. Plus 'n groot 
bonus op die koop toe: rente op hierdie skuldbrief- 
uitgif is kwartaalliks betaalbaar. U kry dus elke drie 
maande 'n stewige rentetjek en u belegging is na 
5 jaar aflosbaar of by vroeëre afsterwe. 


Minimum subskripsie R500. Doen nou na- 
vraag by u Volkskas-bankbestuurder en trek die 
volle voordeel van 'n goue beleggingsgeleentheid. 

Die gebed is 'n heilige verrigting, as dit nie die 
heiligste is waartoe 'n sondige mens ,,onrein van 
lippe”, na die woord van Jesaja, kan kom nie. So is 
dit omdat die bidder in tweegesprek met God is. 
God spreek tot hom deur sy Woord en Gees; die 
bidder antwoord in sy gebed, en hy, die bidder, is 
,nie rein van hande en nie suiwer van hart nie”. 
Maar juis omdat hy voor die heilige Majesteit ver- 
keer, daarom juis moet sy taal, sy woorde uiting 
gee aan die besef van die groot afstand tussen God 
en mens, tussen Hom, die Hoorder van die gebed, 
en die bidder in al sy sondigheid en onwaardigheid. 
Want wie is hy, wat tot God mag spreek? Maar 
tog, hy mag dit doen, omdat Christus die Here, die 
grootste Bidder van alle tye, onsself die gebed op 
die lippe gelê het met die woorde: ,,Bid en vir julle 
sal gegee word', en ,,alles wat julle die Vader sal 
vra in my Naam, sal Hy julle gee”. 

Maar wanneer ons bid is alleen gekuiste taal 
oorbaar. Gebedswoorde moet gekeurde woorde 
wees. Luther het dit goed gestel naamlik ,,leef uit 
die Woord en bid uit die Woord". Gebedstaal kan 
nie met die idioom van die alledaagse omgangstaal 
geskied nie. En tog hoor 'n mens dit soms selfs in 
amptelike gebede. Gekeurde woorde maak dan plek 
vir woorde wat gebruik word in die omgang met 
vriende of met die man op straat. Die mooi ,,deftige” 
Bybelse woorde: ,,ons dank U'”, maak dan plek vir 
die nuwe, opkomende taalgebruik in ons gesprekke 
naamlik ,Ons sê vir U dankie”, 'n taalgebruik wat 
aanpas by die besondere volkstaal van ons bruin- 
mense en seker van hulle oorgeneem is. 

Ook moet daarteen gewaak word, dat ons 
gebedstaal nie familiër word nie, dat dit nie so 
gedoen word asof God die bidder se maat is nie. 
In plaas daarvan moet dit in ootmoed geskied, 
kinderlik vertrouend wees soos 'n kind tot sy 
hemelse Vader. As voorbeeld verwys ons na die 
ootmoedige gebed van Abraham in sy voorbidding 
vir Sodom. Die Woord sê: ,Abraham het nader- 
gekom en gesê: Sal U ook die regverdige saam met 
die goddelose ombring?” In daardie een woord: 
,Naderkom' merk ons reeds die eerbied, die 
skroom, die ootmoed waarmee hy God, die heilige 
Regter, aanspreek. En as daar geen vyftig regver- 
diges in Sodom is nie, dan bid hy weer, maar nie op 
'n vrypostige wyse asof hy iets by God wil afdwing 
nie, maar hy doen dit in diepe ootmoed en bid: ,,Kyk 
tog, ek het dit gewaag om met die Here te spreek 
alhoewel ek stof en as is.” As daar geen vyf en 
veertig regverdiges is nie, en geen veertig en geen 
dertig en ook geen twintig gevind word nie, dan bid 
hy nog 'n keer in kinderlike nederigheid: ,,Laat die 
Here tog nie toornig wees nie, en laat my net hierdie 
keer spreek. Miskien sal daar tien gevind word.” 

Die gebed is 'n persoonlike saak tussen die 
bidder en sy God. Dis 'n gesprek. Daarom kan in 
gebed nie van God gespreek word in die derde 

persoonsnaamval nie: ,,God, Hy is groot en verhewe 
bo alles”, maar alleen in die tweede persoonsnaam- 
val naamlik ,,U, o God, is groot en verhewe bo 
alles.” 

Die Kategismus noem die gebed die vernaamste 
stuk van die dankbaarheid. Die gebed is dan ook 
nie net om te vra, om ons node voor God uit te 
spreek nie, maar om God te dank vir sy onuit- 
spreeklike genade en so sy lof te verkondig. Die 
psalmdister begin nogal dikwels met die woorde: 
Loof die Here 6f sing tot eer van die Here 6f juig 
voor die Here 6f prys die Naam van die Here, 6f 
jubel tot eer van die Here. En as die Outestamentiese 
vrome so sy jubel voor die aangesig van sy God 
uitspreek, sal ons uit die Nuwe Bedeling dan ons 
dankbaarheid in Christus nie nog meer moet uitjubel 
nie: Loof die Here, want Hy is goed, sy goeder- 
tierenheid duur tot in ewigheid? Soos 'n wierook- 
walm in die tempel in Jerusalem opstyg voor die 
aangesig van die Here, so moet ons gebed opklim 
tot die troon van Hom wat ons in Christus aanroep 
as onse God en Vader. 

Joh. Dreyer 


NAAM VAN DIE KERK 


Op die buiteblad verskyn die lede 
van die Algemene Kerkvergadering van 
1922 in die kerk van Pretoria. By die 
vergadering is op voorstel van dr. H. C. 
M. Fourie besluit om die naam van die 
kerk vas te stel op Nederduitsch Her- 
vormde Kerk van Afrika. Oudl. A. H. 
Koomans het gesekondeer. 

Nou in 1976 moet weer besluit word 
oor die naam van die kerk. 

Die 17 predikante in 1922 se ver- 
gadering sit voor op stoele van links na 
regs: H. P. Wolmarans, P. J. J. Venter, 
C. Alers, H. C. M. Fourie, H. D. v. Broek- 
huizen, Jac. van Belkum, D. F. Erasmus, 
A. J. Barger, L. E. Brandt, J. J. Prinsloo, 
P. W. Ennis, P. S. Grobler, $. J. Strydom, 
J. H. Greyvenstein, J. J. Kihn, S. P. 
Engelbrecht, $. Vermooten. 


Die volgende voorstelle is nou oor 
die kerknaam gemaak: 

Die Nederduitsch Hervormde Kerk 

van Afrika 

Die Nederduits Hervormde Kerk 

Die Hervormde Kerk 

Die Hervormde Kerk van Suid-Afrika 

Die Nederduitsch Hervormde Kerk 

Die Afrikaanse Hervormde Kerk 


HEMELVAART - OORDENKING 


Skriflesing: Lukas 24:50-53 en Hande- 
linge 1:1-14 


Teks: Lukas 24:50 
“En Hy het hulle uitgelei 
Betanië.” 


tot by 


Die heilsfeit van die hemelvaart 
van Jesus (Christus word verkondig. 
Hy het na die hemel opgevaar. Dit glo 
ons as kerk, dit bely ons ook elke 
Sondag in die erediens. Wat beteken 
dit vir ons? Ons weet tog uit eie onder- 
vinding dat iemand wat na 'n ander 
plek verhuis, na 'n paar weke of 
maande vergete is. As een van ons 
geliefdes gesterf het, word hy of sy 
begrawe. Na 'n paar maande of 'n 
paar jaar dink ons nie meer elke oom- 
blik aan so 'n persoon nie. 


DS. F. G. J. LOOTS 


Tydens hemelvaart word daar ook 
gedink aan lemand wat van ons weg- 
gegaan het. Hy het ons hier op aarde 
agtergelaat en na 'n ander plek gegaan. 
Christus het na die hemel weggegaan. 
Hy is nie meer op die aarde nie. Hy 
wandel nie meer tussen die mense 
nie. Ons kan Hom nie meer met ons 
oë sien nie, ons kan Hom ook nie met 
ons hande aanraak nie. 


Die kerk kom op die feesdag van 
hemelvaart bymekaar om te gedenk dat 
Christus na die hemel opgevaar het. 
Dan moet ons mos ook met trane in 
ons oë sit. Dan moet ons mos ook 
treur en rou bedryf, want Christus is 
dan weg. Ons moet sekerlik soos 'n 
klompie skape sonder 'n herder voel. 
Die skaapherder is nie meer by hulle, 
tussen hulle om na hulle belange om 
te sien nie. 


Laat ons hierdie gedagte vir eers 
laat en na ons teks kyk: ,,En Hy het 
hulle uitgelei tot by Betanië”. Jesus 
en sy elf dissipels bevind hulle op die 
Olyfberg. Betanië is aan die oostelike 
helling, nie ver van die top van die 
Olyfberg geleë nie. Seer seker het elk- 
een daar met sy eie gedagtes gestaan. 
Vanaf die Olyfberg kon hulle neerkyk 
op die tuin van Getsemane, hulle kon 
Jerusalem sien. Golgota was voor hulle 
oë en ook kon hulle die plek Arimathea 
beskou. 


Die tuin van Getsemane lê naby die 
voet van die Olyfberg. Hier moes 
Christus alleen worstel. Hier het Hy 


PLEK 


vir 


BEREI 


GELOWIGES 


gesmeek dat, as dit moontlik is, die 
beker van lyding by Hom sal verby- 
gaan. Hier was Hy van almal verlate. 
Niemand wou waak nie. Die stryd 
moes Hy alleen stry, die beker van 
smarte moes Hy alleen ledig. Die sweet 
van angs is Hom ontpers dat dit ge- 
word het soos bloeddruppels. 

Gaan die oë 'n bietjie verder, sien 
ons die stad Jerusalem. Watter angs- 
volle en spanningsvolle dae is nie daar 
deurgebring nie. Jerusalem waar die 
Seun van God heen en weer gestuur 
is, waar Hy bespot is. Jerusalem waar 
die mense uitgegil het dat Hy gekruisig 
moes word. Jerusalem die stad waar- 
oor Hy geween het. 

As die oë afgewend word van Jeru- 
salem, sien ons die heuwel van Gol- 
gota. Alles wat voorspel is, alles wat 
die profete voorsê het, het waar ge- 
word. Golgota, plek van die Hoof- 
skedel. Golgota: 'n Man wat onskuldig 
aan die kruis sterf vir en in die plek 
van skuldige mense. Met spykers is 
sy hande en voete deurboor, is 'n spies 
in sy sy gedruk. Hy is na Golgota gelei, 
na die slagplek het Hy gegaan sonder 
om sy mond oop te maak. Bloed is 
gestort, ellende en verdrukking is gely, 
smarte en angs is deurstaan, sodat 
ons kan lewe. 

Arimathea: daar waar sy graf was, 
daar waar 'n groot klip voor die ope- 
ning geplaas is, daar waar die graf 
leeg staan. Hy wat in die graf was, is 
nie meer daar nie. Hy het opgestaan. 
Hy is nou saam met sy dissipels op 
die Olyfberg. 

Wat 'n ontstellende groepie dissipels 
was dit egter nie wat hier op die berg 
staan nie. Hulle kon dit net nie begryp 
en verstaan dat (Christus hulle nou 
gaan verlaat nie. Dit was ondenkbaar 
dat Hy hulle nou alleen sou laat, alleen 
in hulle vertwyfeling en met onopge- 
loste vrae. Nou sal hulle maar weer 
net so troosteloos en verlate soos 
voorheen wees. 

Olyfberg: die plek van die hemel- 
vaart, die plek om fees te vier, om 
lofsange aan te hef, te juig en te jubel. 
Dit is 'n feesdag vir die dissipels, vir 
die hele kerk, vir elke gelowige. Ons 
hoef nie te treur om dat Hy van ons 
weggaan nie, ons hoef nie soos skape 
wat herderloos is te voel nie. Hoe dan 
SO? Christus vaar dan op, Hy is dan 
weg. Ons is mos alleen. 

Laat ons nadink waar Hy heengaan. 
In Joh. 14:2 verneem ons hierdie kos- 


bare waarheid: ,,Ek gaan om vir julle 
plek te berei”. Hy vaar wel op na die 
hemel, maar om aan God se regter- 
hand te sit, om as ons Voorspraak by 
die Vader in te tree. Christus het na 
die vaderhuis met sy baie wonings ge- 
gaan. Hy gaan om plek te berei. Hy 
wat van die Olyfberg opvaar, doen dit 
vir ons beswil, vir ons belange. 

Watter vertroostende boodskap het 
Hy dan nie teenoor hulle uitgespreek 
toe Hy in sy afskeidsgesprekke gesê 
het: ,En Ek sal die Vader bid, en 
Hy sal julle 'n ander Trooster gee om 
by julle te bly tot in ewigheid.” Dit 
het waar geword toe die Heilige Gees 
op pinksterdag uitgestort is. Christus 
het die mens nie as weeskinders agter- 
gelaat nie. God die Heilige Gees troos, 
ondersteun, dra ons waar ons wil val. 

Nadat Christus opgevaar het na die 
hemel is Hy as God steeds by ons, ja 
na sy Godheid, genade en Gees wyk 
Hy nooit meer van ons nie. 

Na sy hemelvaart het sy dissipels 
“Hom aanbid en na Jerusalem met 
groot blydskap teruggegaan”. Hulle 
het nie met ongeloof in hulle oë ae- 
staan nie. Hulle het nie met lastige 
vrae gekom nie. Sy dissipels het Hom 
aanbid. Hulle het met blydskap na 
Jerusalem gegaan en die boodskap 
van sy hemelvaart bekend gemaak. 

Ons is ook ai deur talle verdruk- 
kinge in hierdie lewe gelei. Angsvolle 
en spanningsvolle dae het miskien al 
menigmaal oor ons heengegaan. Daar 
kan teruggedink word aan smarte en 
rou wat ondervind is, aan vrees, angs 
en eensaamheid wat beleef moes word. 

Goddank, ons mag ook vanaf die 
Olyfberg na Golgota kyk, na die kruis 
waaraan (Christus Jesus gehang het. 
Ons is nie alleen gelaat sodat ons ons 
kneusplekke en wonde self moet ge- 
nees nie. Ons bevind ons nie in die 
wêreld om in radeloosheid uit te roep 
dat die berge op ons moet val en dat 
die heuwels ons moet bedek nie. Ons 
is geskape, sodat ons God mag loof 
vir al sy seëninge, weldade en trou. 

Ons mag met die boodskap van die 
hemelvaart die toekoms invaar. Kyk 
dit is evangelie, dit troos en sterk wan- 
neer Hyself toevoeg: ,,En as Ek gegaan 
en vir julle plek berei het, kom Ek 
weer en sal julle na My toe neem, 
sodat julle ook kan wees waar Ek is.” 
Mag Hy gee dat ons dit glo. 


Amen. 

PINKSTER - OORDENKING 


Lees: Hand. 2:1-13 

Teks: Hand. 2:4: 
En hulle is almal vervul met die 
Heilige Gees en het begin spreek 
in ander tale, ... 


Die Pinksterfees verkondig ons by 
uitstek, dat die ou dinge verbygegaan 
en alles nuut geword het. Die nuwe 
begin eintlik met Kersfees maar bereik 
seker die hoogtepunt met pinkster. 


DS. W. J. KEMP 


Ons kan sê dat met Kersfees die 
Nuwe Testament begin, nie dat ons 
meen dat 'n ander God verkondig word 
nie, maar in die sin dat, wat God be- 
lowe het en in die erediens van Israel 
deur sinnebeelde voorgestel is, toe 
volle werklikheid geword het. Die 
Paasfees verkondig ook die nuwe lewe 
uit die dood, verkondig ons dat die 
Lewensvors Jesus die dood oorwin 
het. Maar op pinkster word alles nuut; 
'n nuwe tempel word gebou van le- 
wende stene, en nie meer die oue nie 
— 'n tempel waarvan Jesus die hoek- 
steen is; 'n nuwe openbaring, want in 
plaas van die ark van die verbond as 
sinnebeeld van die teenwoordigheid 
van God, kom God self deur sy Gees 
in die gemeente woon; met pinkster 
kom die kindstaat in plaas van die 
knegstaat; nuwe tale, nuwe tonge, 
nuwe harte, nuwe lewens kom te voor- 
skyn; die tydperk van die kerk het aan 
gebreek. 

Ons praat oor die nuwe fees, Pink- 
Sterfees, die vyftigste dag na Paasfees, 
die laaste vierdag in die cyclus van 
Israel se vierdae. Van alle kante het 
die volk na Jerusalem gekom om die 
Pinksterfees te vier. Die betekenis van 
Paasfees ken u. Dit is gevier om die 
verlossing van Israel uit die slawerny 
van Egipte te herdenk. 

Die eerste gerwe van die oes is op 
pase aan God geoffer, dan kan hulle 
voortgaan met die oes, en in sewe 
weke word die oes afgehandel en op 
die 50ste dag word die eerste brode 
van die nuwe oes aan God geoffer. 
Later het Israel wel die wetgewing op 
Sinai herdenk, maar oorspronklik was 
pinkster 'n oesfees. 

Wie sou kon dink dat in die klein 
kring wat in die oppersaal vergader 
was, 'n vernuwing van die fees teweeg 
gebring sou word. 

Die tyd vir die nuwe Pinksterfees 
het aangebreek, dit sou nie meer 'n 
danksegging vir stoflike gawes wees 
nie maar vir geestelike gawes. Dit sal 
nou 'n siele oes wees en hier word 
gesing oor die brood van die lewe wat 
die hart kan versadig. Daar was ook 

GEES VERVUL EN 
BEGIN SPREEK 


vreugde van die wet, maar nie meer 
die wet van Sinai nie maar die wet wat 
die Heilige Gees skrywe op die tafels 
van die hart. 

Die eerstelinge word binne gehaal, 
nie minder as 3000 op die prediking 
van Petrus nie. Dit word 'n nuwe fees! 
Is dit waarlik vir ons 'n nuwe fees? 


Oud-Israel het die fees gevier met al 
die nodige seremonie en uitwindige 
vertoon, maar innerlike lewe was daar 
nie. 


Is dit by ons anders? Helaas! Dit is 
in baie gevalle maar 'n ou fees want 
ons lewe in 'n gewoonte waarin ons 
elke jaar die fees vier en ons leer die 
geskiedenis. En tog dit kan vir ons 'n 
nuwe fees wees. Soos die goedheid 
van die Here elke dag nuut is, kan 
deur die werking van sy Gees die 
Pinksterfees elke jaar vir ons 'n nuwe 
fees wees. 

Dit sal so wees as ons oë oopgaan 
vir die groot daad wat God op daardie 
dag gedoen het. Onthou nie in die 
eerste plek die uitwendige verskynsel 
nie, ofskoon dit ook daarby hoort, om 
die volk, van daardie tyd te laat sien 
wat daar in die apostel kring plaas- 
gevind het. 


Ook die uitwendige dinge is hier 
simbole om die werking van die Heilige 
Gees af te beeld. Soos die wind, is 
die werking van die Gees, het Jesus 
aan Nicodemus gesê, en hier is die 
vuur ook by. As die twee saam werk 
kry 'n mens 'n onkeerbare brand. Taal 
is hier geen beletsel nie want die Gees 
maak die prediker bekwaam vir sy 
taak en sy taal. Daar het dinge gebeur 
wat die mense verbaas laat staan het. 
Daar is weliswaar ook gespot en die 
apostels is beskuldig dat hulle vol 
soetwyn is. 

Ag as daar maar weer so 'n geesdrif 
wil kom sodat die mense vry uit van 
die genade van God sal spreek. Cns 
dink nie hier aan sogenaamde vreemde 
tale wat ons by fanatieke groepe kry 
nie, en die rumoer wat baie keer ge- 
maak word nie. Ons dink hier aan die 
ware vervulling van die Heilige Gees 
wat die verlossingswerk van God aan- 
neem en toeëien. 

Net soos Jesus in die vlees kom, in 
Bethlehem se krib lê, so gebeur die 
wonder van die koms van die Heilige 
Gees in die harte van mense. Deur 'n 
wonder is dit wat nie te verklaar is 
nie. 


Die sondaar kan vir homself nog 
enigsins 'n beeld van God as Skepper 
van die heelal vorm, dat Hy regspreek 
en dat Hy die Skepping bestuur. Dit 
word moeiliker om 'n beeld te vorm 
van die Seun van God wie in die vlees 
kom en vir ons sondes sterf. Dat God 
die Heilige Gees in die mens se hart 
woon, is vir ons misteriëus en tog is 
dit die verkondiging van Pinkster. Ons 
weet dat die werking van Gods Gees 
al in die ou verbond ervaar is, so ge- 
tuig psalms en profesie, maar daar 
moes eers 'n paasfees, 'n hemelvaart 
kom voordat die Gees van die Here 
onder die volk, die versoendes kom 
woon. 

Hierdie daad van God het op die ge- 
bed van Jesus gevolg. Dit kan alleen 
kom omdat Hy wie sy bloed gestort 
het, dit van sy Vader gekry het. 

Vanaf pinkster gaan God self in die 
harte van die volk, sy volk, die uitver- 
korenes woon. Dit is wonderlik, dit is 
onbegryplik. Hulle is vervul met die 
Heilige Gees. 

Die resultaat is dat daar ook nuwe 
persoonlikhede te voorskyn getree het. 


Wat sê u van die dissipels wat daar 
tussen die skare so vrymoedig spreek? 
Herken u hulle nog as dieselfde mense 
wat gevlug het toe Jesus gevange ge- 
neem is en die deure goed toegemaak 
het op die paasaand. Die vrees is weg! 
Dit is dieselfde Petrus wat die Here 
verloën het. Dit is dieselfde mense wat 
voorheen getwis het oor die voorrang 
wat nou eendragtiglik die Here ver- 
kondig. Nou is daar nie meer een wat 
vra om eerste in die koninkryk van 
God te wees nie. Sou u van Petrus 
verwag om kalm te bly as hy bespot 
word. Nou is die belangrike Jesus, sy 
eer, sy glorie en sy koninkryk. Nou 
word die groot dade van God ver- 
kondig en die eie naam word nie eers 
meer genoem nie. Die enigste begeerte 
word nou dat sy Naam eer ontvang. 

Ook in ons tyd is daardie wonder- 
dade van God sigbaar. Ons ken nou 
ook nog mense wat verander het, wat 
deur die werking van die Gees weer- 
gebore is en wat met ywer en toe- 
wyding die koninkryk van God en sy 
geregtigheid soek. Hoe gebeur die 
dinge? Ons weet dit nie! Ons kan die 
werk van die Heilige Gees nie onder- 
soek en ontleed nie maar ons sien en 
hoor die werking van daardie Gees. 


C] Vervolg op volgende bladsy 


BYBELVERSPREIDING 


Die woord Bybelverspreiding hou baie meer vir u en vir my in as wat dit op 
die oog af lyk. Daar het reeds verskeie artikels uit die pen van ds. C. J. van 
Schalkwyk, Sekretaris in Kerkverband oor dieselfde onderwerp in Die Hervormer 
verskyn, maar ek voel dat hierdie saak nooit oorbeklemtoon kan word nie, aan- 
gesien dit gaan om die verspreiding en verbreiding van Gods Woord, wat vir u 
en my die BROOD van die lewe en die LIG op ons soms donker lewenspad is. 

Dit is aan my beskore om die afgelope aantal jare op die Raad vir Bybel- 
verspreiding van ons kerk asook op die Streeksraad vir Bybelverspreiding te kon 
dien en is dus terdeë bewus van die stryd wat die Bybelgenootskap van Suid- 
Afrika moet voer om in die behoeftes van 'n wêreld wat in NOOD is, te voorsien. 
U en ek, geagte leser kan baie help om hierdie stryd aansienlik te verlig deur 
ruim by te dra vir Bybelverspreiding sonder veel inspanning en opoffering. Ek gaan 
weldra vir u sê hoe ons dit kan doen. Laat my net eers toe om u aandag op die 
volgende te wys: Het u geweet dat om vandag een gewone hardeband Bybel te 
laat verskyn dit die Bybelgenootskap ongeveer R3,00 kos terwyl dit aan u en my 
vir slegs R1,50 beskikbaar gestel word. Nou is dit so, dat deur die bydraes van 
gemeentes en individue en hier en daar 'n ander bron van inkomste, die verlies 
wel kleiner is, maar nog nie uitgewis kan word nie. 

Die Bybelgenootskap is u steeds dankbaar vir u bydrae, maar laat ons onsself 
die vraag afvra of ons aandeel in die verspreiding van Gods Woord heeltemal na 
wense is. Kom laat ons nou besin hoe ons ons aandeel kan vergroot. 

SPAARBUSSIES. Die Bybelgenootskap stel spaarbussies wat die voorkoms 
van 'n sakbybeltjie het aan gemeentes beskikbaar. Vra u kerkraad om van hierdie 
bussies te bekom en begin op die volgende manier spaar— plaas die bussie op 
'n opsigtelike plek in u huis en wanneer u miskien 'n 1c of 2c muntstukkie te spaar 
het, laat dit tog sy weg na hierdie bussie vind en u sal verbaas wees wat die 
bedrag beloop as die bussie vol is. Die idee is dat die bussie aan die einde van 
12 maande opgevra sal word, die geld in u teenwoordigheid getel en 'n kwitansie 
aan u uitgereik word. Dit is voorwaar 'n godgegewe voorreg om deel te mag hê 
in die uitdra van die lig van Gods Woord in 'n wêreld wat dood is aan sonde en 
ongeregtigheid. 

Vanweë die groot geestelike honger wat daar bestaan word die stryd om 
beheer oor die mens se aandag en gedagte al hoe feller. Moet dus nie uitstel nie 
maar tree nog vandag tot die stryd toe en u sal 'n kroon ontvang wat onverganklik 
is, ewig in die hemele. Die Here seën u in u voorneme. 

Oudl. A. A. du Plessis 
Horison. 





Ontfermende God, U wat deur u Woord 
wonders werk, laat u Woord ons deur 
die krag van u Gees bring tot die regte 
dankbaarheid en offervaardigheid, om 
ten volle dankbaar te wees in u werk 
sodat u koninkryk kom en Naam alle 
eer ontvang. 


MET DIE HEILIGE 
GEES VERVUL 


DO) Vervol gvan vorige bladsy 


Jy weet nie waar dit vandaan kom nie, 
en waar dit heen gaan nie, maar dit 
is daar. Die Heilige Gees is besig om 
te werk en saam te werk daar waar 
Gods Woord verkondig word, gehoor 
word en geglo word. 


Amen. 





f e e e 
Dit het begin op pinksterdag en dit E Christen sondig ie 


gaan in die wêreld voort. Toe was daar 


ook die spotters en diegene wat die 
Woord verwerp het. Hulle is vandag 
nog daar. 


Daar is so baie dinge wat ons liewer 
het as vir Jesus — net soos die ryk 
jongeling. Vir diegene egter wat deur 
die Gees van God vervul is, is elke 
Sondag 'n feesdag, 'n dag van vreugde 
en dankbaarheid. 


Dis die Heilige Gees wat die geloof 
in die drie-enige God werk, vermeerder 
en versterk en dis die Heilige Gees 
deur God gegee wat die brug vorm 
tussen Hom en ons. Daarop bid ons: 


goedkoop nie 


Hy wat die sewende of die agste 
gebod oortree, wat sy huwelik nie 
suiwer hou nie, of in die handel on- 
eerlik is, moet homself nie verbaas as 
hy dan minder vreugde vind in die 
erediens nie of homself in sy gebeds- 
lewe gesteur vind. Hy wat willens en 
wetens sondig, verloor die blydskap 
van die geloof. 


S. Kooistra 


BYBELSJBYBELDELE 
IN 1577 TALE 


Die aantal tale waarin die volledige 
Bybel of ten minste een Bybelboek 
beskikbaar is, het in 1975 aangegroei 
tot 1577 tale (1974: 1549). Die volle- 
dige Bybel is tans in 261 tale beskik- 
baar, dus 1 meer as in 1974. Benewens 
die 261 volledige Bybelvertalings, is 
die Nuwe Testament in 'n bykomende 
384 tale beskikbaar met nog 932 tale 
wat reeds een of meer Bybelboeke 
beskikbaar het. 

Hierdie insiggewende inligting is 
ontleen aan die jongste Bybelverta- 
lingsverslag van die Wêreldbond van 
Bybelgenootskappe. 

Die nuwe volledige Bybels is in 
Wit-Russies, (Indonesies, Kikaonde 
(Zambië/Zaire), en Oluluyia (Kenia). 
Nuwe Testamentiese vertalingswerk 
ontvang besondere aandag in die tale 
van Asië en die Stille Oseaan. Papua 
Nu-Guinee (waar 700 tale gepraat 
word) het in die afgelope jaar die ver- 
skyning van 5 Nuwe Testamente be- 
leef. In Meksiko is 4 Nuwe Testamente 
in (Indiaanse tale gepubliseer en in 
Afrika het 3 Nuwe Testamente verskyn. 

Onder die 28 tale waarin 'n deel van 
die Bybel vir die eerste keer verskyn 
het, lees ons interessante name soos 
Afaraf in Ethiopië, Kupsapiny in 
Uganda, Westelike Kutchin in Alaska 
en Vaagriboli in Indië. 

Die Wêreldbond van Bybelgenoot- 
skappe het 'n lewende aandeel aan 
hierdie wêreldwye vertalingsprogram 
deur sy ondersteuning aan meer as 
500 vertalingsprojekte wat tans onder- 
neem word. 

Die hoofsekretaris van die Wêreld- 
bond van Bybelgenootskappe, rev. 
Ulrich Fick, lewer kommentaar op hier- 
die Bybelvertalingsverslag en wys 
daarop dat dit die doel van die Bybel- 
genootskappe is om hierdie program 
sover as moontlik inheems te maak. 
,Dit is die ideaal dat die Bybelvertaler 
vanuit die oorspronklike Hebreëus en 
Grieks vertaal in sy eie moedertaal om 
die hedendaagse leser te help om pre- 
sies dieselfde boodskap te verneem 
wat deur die oorspronklike ontvanger 
van die boodskap gehoor is. In praktyk 
beteken dit dat sulke werk meermale 
verskeie stadia deurloop. Dit is 'n moei- 
like proses wat nie net goeie spanwerk 
en akademiese onderlegdheid vereis 
nie, maar ook toewyding, eindelose 
geduld en onblusbare hoop.” 

Vir daardie tale waarin dele van die 
Bybel vir die eerste keer verskyn, is 
dit die blye verwagting dat uiteindelik 
ten minste die Nuwe Testament en 
dalk die volledige Bybel gepubliseer 
sal word. 

(Persvrystelling Bybelgenootskap) 


CO) Lees ook bladsy 29 

Die Ch 


Is dit moontlik? 


Kan die Christen die wapen opneem 
en ander doodskiet? 


Is dit Bybels, is dit Christelik, kan 
die kerk dit goedkeur? 


Dit is alles vrae wat in die vrome 
gemoed omgaan, wat die kind van die 
Here vir homself vra. Veral in Suid- 
Afrika is dit 'n kernvraag omdat ons 
land 'n Christelike land is en die in- 
woners nog kerk toe gaan en hulle 
Bybel lees. 


DR. J. F. POTGIETER 
— opleidingsoffisier — 


In die volgende drie uitgawes gaan 
ons die oorlogvraagstuk en die Chris- 
ten se deelname daaraan onder oë 
neem. 


Laat ons eers na die Bybel gaan en 
sien wat die Here daarin oor hierdie 
saak sê en daarna kortliks na die 
Christelike kerk. 


OU TESTAMENT 


Oorlogvoering en die godsdiens het 
vanaf die vroegste tye, hetsy dit onder 
die nie-Christelike, die voor-Christelike 
of onder die Christelike volke was, in 
noue verband met mekaar gestaan. 


Die volkere van die vroegste eeue 
het almal oorlogsgode besit, wat vir 
hulle morele onderskraging in oorlog- 
styd beteken het. In die klassieke 
Oudheid het die priesters van Amen-Ra 
die leërs van Egipte tydens veldtogte 
vergesél. Volgens die Babiloniese 
godsdiensgeskiedenis 'het die god 
Marduk self saam met Kores en sy 
troepe na 'n veldslag opgetrek. Voor- 
dat die Grieke tot 'n oorlog toegetree 
het, is die orakel van Delphi vir voor- 
tekens geraadpleeg. Die (Romeinse 
priesters het eweneens die gode ge- 
raadpleeg voordat oorlog verklaar is. 


Ook in die Christelike godsdiens is 
daar by die Christen 'n diepe afhanklik- 
heidsgevoel teenoor die Opperwese in 
oorlogstyd en as gevolg hiervan is 
daar godsdiensleraars (kapelane) af- 
gesonder om godsdiensoefeninge vir 
die soldate te hou en om die geestelike 
bearbeiding van die militêre te behartig. 

Godsdiens en oorlog is in die Ou 
Testament onverbreeklik met mekaar 
verbind, vanweë die besondere roeping 
van Israel as die uitverkore volk van 
God. Hierdie roeping van Israel is be- 
kragtig deur die verbond wat die Here 

oorlog 

Met aandag word in die godsdiensoefening deelgeneem. 


met Israel gesluit het. Die verbond is 
met Abraham gesluit en daarna op- 
nuut met Jakob, met Moses, met Israel 
by Sinai en telkens weer deur die 
priesters, profete, rigters en konings 
(teokraties) herbevestig. Volgens hier- 
die verbond met Israel, wat ,God re- 
geer beteken, word lsrael die ,am,', 
die volk van Goed, teenoog ,goj', die 
heidene, die vreemde volkere wat 
Jahwe nie ken nie. Jahwe is die God 
van Israel en Israel is die volk van God. 
Die lotgevalle van die volk Israel is vir 
Jahwe van die allergrootste belang, 
omdat Israel vir Jahwe die uitverkore 
volk is wat geroep is tot 'n besondere 
taak. Op grond van hierdie besondere 
taak waartoe |Srael geroep is, berus 
sy uitverkiesing en verbond wat met 
hom gesluit is. Daarom is dit dat oor- 
log en godsdiens in die Ou Testament 
hand aan hand gaan, omdat die voort- 
bestaan van !srael en die plek wat 
Israel onder die ander volkere inneem 
van primêre belang vir die heilsgeskie- 
denis is. 


Hoe Jahwe met oorlogvoering ge- 
identifiseer is, blyk onder andere uit 
die volgende gegewens in die Ou Tes- 
tament. Die oorloë van Israel is vir 
die Israeliete die oorloë van hulle God. 
Derhalwe word Hy 'n krygsman ge- 
noem, die Here van die leërskare; Hy is 
geweldig in die stryd? Hy is die God 
van die slagordes van Israel en daar 


word van die Boeke van die Oorloë 
van die Here gepraat. As Israel 'n oor- 
logskreet aanhef, word dit 'n oorlog- 
skreet vir die Here en die swaard word 
die swaard van die Here. As Jahwe 
vir Israel uit Egipte lei, verdelg Hy 
self die vyande voor hulle uit. Op pad 
beskerm Hy die volk met 'n wolkkolom 
in die dag en 'n vuurkolom in die nag. 
As die Egiptenare hulle oorval, word 
die see vir hulle oopgekloof om hulle 
te laat deurtrek en weer gesluit om die 
vyand te verdelg. Voor die inname van 
Jericho het die leërowerste van die 
Here met ontblote swaard aan Josua 
verskyn. 


Die volk van Israel het egter ook 
militêre diensplig as 'n Godgegewe 
taak aanvaar. Dit blyk uit die siening 
dat oorlog 'n wapen in die hand van 
die Here is om die goddelose en die 
afvallige te laat omkom. Oorlog moet 
dan ook teen valse profete en stede 
wat afgode aanbid, gevoer word: Dit 
is die Wil van God. Dié wat teen die 
Here rebelleer, sal met oorlogsrumoer, 
krygsgeskreeu en basuingeskal sterwe. 
Jahwe roep ook self die volk tot oor- 
log op, stel self die aanvoerder aan, 
trek self voor die volk uit; verseker die 
volk van 'n oorwinning en bevestig dit 
deur aan hulle 'n teken te gee. As die 
magte van Israel nie genoegsaam is 


C] Na volgende bladsy 


om die vyand te verslaan nie, stuur die 
Here haelstene. As die nag die volk 
oorval voordat hulle 'n oorwinning kan 
behaal, laat die Here die son en maan 
stilstaan. Diegene wat dit egter nalaat 
om die Here in oorlog te hulp te snel, 
word vervloek. 


Ook is dit opmerklik hoe nou ver- 
bonde godsdiensoefeninge en oorlog- 
voering vir Israel was. 'n Oorwinning 
op die oorlogsveld is deur die volk 
Israel as strekkende tot die eer van 
Jahwe beskou. Voor 'n veldslag word 
die Here eers geraadpleeg en word 
daar na voortekens gesoek. Die pro- 
fete word genader om die wil van 
God te verneem. Daar word gebede tot 
God gerig om van sy bystand verseker 
te wees en die priesters het telkens, 
voordat daar tot die oorlog toegetree 
is, offers gebring. Die soldate het hulle 
voor die geveg afgesonder en die ver- 
samelgebied is as 'n heilige plek be- 
skou. Die ark is as heiligdom deur die 
priesters op die veldtog saamgeneem, 
om Israel van 'n oorwinning te ver- 
seker. Voor die veldslae is die trom- 
pette, basuine of blaashorings deur 
die priesters geblaas. 

Hierdie noue verband wat daar tus- 
sen oorlogvoering en godsdiensoefe- 
ninge in die Ou Testament bestaan, 
vorm die agtergrond van die latere 
ontstaan, in die Christelike tydperk, 
van die amp van die kapelaan as 'n 
afgesonderde wat godsdiensoefeninge 
vir die milisie moet waarneem en die 
geestelike bearbeiding van die militêre 
moet behartig. 


MAKKABEERTYD 


Die Makkabeërtydperk lei egter 'n 
nuwe fase in die geskiedenis van Israel 
in en as die Nuwe Testamentiese tyd- 
perk betree word, is Israel onder die 
Romeinse juk. Die heerskappy van 


Rome wat 'n heidense staat is — in 
teenstelling met die staat van Israel 
wat 'n teokratiese staat is — is nie 


vir die Jode aanvaarbaar nie. Die 
Romeinse staat word ook as 'n tyde- 
like bedeling gesien wat weldra in die 
koms van die Messias vernietig sal 
word, want die Messias kom om 'n 
nuwe ryk vir Israel op te rig. 


Hierdie siening van die Jode het 
meegebring dat hulle geen deel aan 
enige militêre diensplig wou hê nie. 
Oorlogvoering het 'n vreemde begrip 
vir die Jode geword, omdat die Ro- 
meinse staat met 'n wêreldlike impe- 
rialisme besig was. Oorlogvoering het 
vir Israel alleen betekenis gehad wan- 
neer dit op 'n godsdienstige grondslag 
gebaseer was en as dit in diens van 
Jahwe was. 

Die oorlogvoering, bloedvergieting 
en militêre diensplig soos dit deur die 
Romeinse staat bedryf is, was vir die 
Jode strydig met die Woord van die 


Here. Daar dien op gelet te word dat 
die Ou Testament oorlogvoering, bloed- 
vergieting, wraak en moord as sodanig 
teengestaan het. Dawid word bv. nie 
toegelaat om die tempel te bou nie, 
aangesien hy te veel bloed vergiet het 
en uitdruklik word verklaar dat die God 
van Israel nie oorlog soek nie, maar 
vrede. Vrede is as die hoogste goed 
beskou. Die swaard en die boog sal op 
die jongste dag van die aarde verban 
word en daar sal nie meer oorloë wees 
nie. Die swaarde sal tot pikke en die 
spiese tot snoeimesse gesmee word. 
Alle nasies sal in vrede leef. 


Derhalwe het die Jode, hoewel nie 
vyandig nie, geheel en al vreemd teen- 
oor die Romeinse staat gestaan. Die 
noue band wat tussen die godsdiens 
en oorlogvoering in die Ou Testament 
bestaan het, was met die aanbreek 
van die Nuwe Testamentiese tydperk, 
nie meer 'n onverbreeklike band nie. 
Hierdie verhouding sou egter eers 
weer vier eeue later in die tyd van 
Konstantyn die Grote — alhoewel 
hierdie keer vir die ,nuwe' volk van 
God — daargestel word. 


NUWE TESTAMENT 


In die Nuwe Testament het gods- 
diens en militêre diensplig twee af- 
sonderlike begrippe geword. Israel het 
eskatologies geword. 'n Vreemde en 
heidense staat voer heerskappy oor die 
eens beloofde land. Die soldate wat 
die strate van die geboorteland van 
Jesus patrolleer, het die eed van ge- 
trouheid aan die keiser van die ver- 
oweraar afgelê. 


Daar word egter nêrens in die Nuwe 
Testament enige vyandigheid teenoor 
die soldaat as sodanig aangetref nie. 
Johannes die Doper het nie die sol- 
date wat hom opgesoek het, wegge- 
wys of van hulle verwag om as sol- 
date te bedank nie. Jesus het tydens 
sy aardse omwandeling meermale met 
die soldat in aanraking gekom. Nie een 
keer wys Jesus met hierdie geleent- 
hede die amp van die soldaat af nie. 
By die kruis tree Hy onder andere ook 
vir die soldate by God die Vader, in, 
as Hy vir hulle voorbidding doen. Ook 
die apostels, soos Paulus en Petrus, 
verkeer dikwels saam met die soldaat 
en het nie by een geleentheid hulle 
afgewys of vyandig teenoor hulle ge- 
staan nie. 


Wat is die houding van die Nuwe 
Testament teenoor militêre diensplig 
en oorlogvoering? Jesus is die staat 
nie vyandig gesind nie, en wys die 
Fariseërs daarop dat die keiser op sy 
belasting geregtig is. Hy maak in sy 
gelykenisse onder andere van militêre 
metafore gebruik. Ten spyte egter van 
die feit dat Jesus nie afwysend teen- 
oor militêre diensplig staan nie, spreek 


Hy hom onomwonde teen die persoon- 
like gebruik van geweld deur sy vol- 
gelinge uit. Teenoor die algemene 
Joodse opvatting van 'n oog vir 'n oog 
en 'n tand vir 'n tand, sê Jesus dat 
daar ook die ander wang gedraai moet 
word. Dit word baie duidelik weer- 
spieël in die opdrag aan Petrus om 
die swaard in die skede terug te plaas, 
want hy wat die swaard opneem, sal 
deur die swaard verteer word. 


In die prediking van Jesus word dit 
deurgaans weerspieël dat Hy na die 
wêreld gekom het om vrede te bring 
en vrede te eis. Sy koms is 'n daad 
van suiwere liefde en sy eis is ook 
dat sy dissipels mekaar moet liefhê. 
Die wet word deur Jesus saamgevat in 
die liefde tot God en die liefde tot die 
naaste. Christus kom dan ook na die 
wêreld om versoeningwerk te doen, 
om God met die wêreld te versoen en 
om vrede op aarde te verkondig. Na 
sy opstanding is sy woorde aan Sy 
dissipels dan ook: ,,Vrede vir julle.” 


As Johannes die Doper met die sol- 
date in aanraking kom en hulle hom 
vra: ,En ons, wat moet ons doen?”, 
is sy antwoord aan hulle dat hulle nie- 
mand geweld moet aandoen nie. 


In die prediking van die apostels 
word 'hierdie selfde evangelie van 
vrede, liefde en broederskap verkon- 
dig, maar ook, soos by Jesus, word 
daar deur die apostels gehoorsaamheid 
teenoor die owerhede, wat oor hulle 
aangestel is, geëis. 


Die Nuwe Testament in sy geheel is 
nie 'n handboek vir oorlogvoering nie. 
Oor militêre diensplig as sodanig 
spreek die Nuwe Testament hom nie 
uit nie. 

Treffend is dit egter dat daar reeds 
in die Nuwe Testamentiese tydperk 
geestelike bearbeiding onder die sol- 
date gedoen is. So word daar byvoor- 
beeld die naam van Cornelius, die 
hoofman oor honderd aangetref, asook 
die persoon wat ,,n vroom soldaat” 
genoem word, wat in die ltaliaanse 
leërafdeling dien, wat as soldate ge- 
kersten is. Ons het geen aanduiding 
dat van hierdie ,,militêre” verwag is 
om hul militêre diens te staak nie. 


DIE CHRISTELIKE KERK 


Die vraag kan nog gestel word, hoe 
het die Christelike kerk teenoor mili- 
têre diensplig gestaan? Vanaf die tyd 
van Konstantyn (313), toe die keiser 
'n Christen en die staat Christelik 
geword het, het die Christene militêre 
diensplig as 'n godgegewe taak aan- 
vaar. Hierdie tendens word deur die 
eeue, by Karel die Grote, in die kruis- 
togte en selfs in die Hervorming aan- 
getref. 


CO] Blaai om 

Turksvye (3) 


ONGEERGDHEID 


Ons Afrikaners en ons kerkmense toon 'n ongeërgdheid wat met rasse skrede 
toeneem. 


Die ongeërgdheid kom op baie maniere te voorskyn. Ons vergeet nie iemand 
se verjaarsdag nie, maar dis te veel moeite om hom te bel; dis ook goed genoeg 
om hom geluk te wens as jy hom 'n paar dae later toevallig raakloop. Of iemand 
se kind het presteer: ons sê onder mekaar: dis pragtig, ons is so bly vir hulle 
part; maar ons bel hulle nie. 


Het u al gedink wat sulke ongeërgdheid impliseer? Jy kry byvoorbeeld 'n 
uitnodiging na 'n huweliksonthaal. Die feit dat jy uitgenooi word, is vir jou 'n eer. 
Dit beteken daardie mense reken jou as hulle vriend of jou posisie is van so 'n 
aard dat hulle jou daar wil hê. 'n Behoorlike huweliksonthaal kos deesdae R4 tot 
R6 per persoon. Daardie mense wat jou uitnooi, is bereid om vir jou en jou vrou 
en dikwels ook jou kinders elkeen sowat R5 te betaal. Hulle moet hulle sake 
bereken en voorsiening maak vir hulle verwagte aantal gaste — nie net ten opsigte 
van die geld nie, maar ook die saal of waar die onthaal ook al gehou word. Maar 
jy is te ongeërg om op die uitnodiging te antwoord, met die gevolg dat die mense 
nie weet wat om te doen nie. Dit het al so erg geword, dat die meeste mense 'n 
datum stel: as jy op die datum nog nie geantwoord het nie, reken hulle jy kom nie. 
Maar jou ongeërgdheid is nog net so 'n groot belediging. Of jy antwoord dat jy 
kom en dan bly jy weg. Afgesien van jou ongeërgdheid (ek praat nie van siekte 
of sulke onvoorsiene omstandighede nie) doen jy die mense nog skade aan, want 
hulle moet vir jou betaal, of jy daar is of nie. : 


Nog 'n vorm van ongeërdheid is die feit dat mense nie briewe beantwoord 
nie. In die geval van 'n persoonlike brief is dit ook 'n persoonlike belediging aan 
die persoon wat vir jou geskryf het. Baie mense sal 'n persoonlike brief nie 
onbeantwoord laat nie, maar as die kerk of die staat of watter liggaam ook al 'n 
brief aan jou skryf, dan laat jy dit gewoon links lê. Nou weet ek dat 'n mens sulke 
pakke briewe kry en dat die meeste daarvan onbeantwoord gelaat kan en behoort 
te word — ek 'bedoel nou die soort brief wat die Bobbejaanmelkers-vereniging 
van Waterberg uitstuur om te vra vir 'n bydrae vir die oprigting van 'n begraafplaas 
vir bobbejane. Maar baie briewe word aan jou gerig omdat jy iets daaraan moet 
GER sE as daar dan teen jou opgetree word, is jy heilig ontstoke en veront- 
waardig. 


Ongeërdheid is 'n vorm van onhoflikheid en slegte maniere. Dit tas die 
waardigheid en menslikheid van jou medemens aan. Dit toon dat jy geen gevoel 
vir ander mense het nie. 


“Doring” 





oe MR 





EE EE MERRIE 


HUGO DE GROOT 


gebore 10 April 1583, oorlede 29 Augustus 1645 





Hugo de Groot staan bekend as een van die mees uitstaande Protestantse 
regsgeleerdes. Hy was met een woord 'n wonderkind. Op agtjarige leeftyd het hy 
Latynse gedigte geskrywe. Toe hy elf jaar was, is hy as student in Leiden inge- 
skrywe. Hy het ongelooflik veel geskrywe en sy werke is in baie tale oorgesit. 
Sy skryfwerk gaan onder andere oor regswetenskaplike onderwerpe, teologie, 
filosofie en geskiedenis. Sy werk getitel: ,Het recht van oorlog en vrede” het die 
grondslag gelê vir die.moderne volkerereg. Dit was 'n enorme sukses en het 77 
uitgawes behaal en is vertaal in Latyn, Duits, Frans, Engels en Spaans. 


Hy word beskrywe as 'n man van diep ernstige vroomheid. Hy is na 'n skip- 
breuk naby Rostock in Noordoos Duitsland aldaar oorlede. 


Op sy sterfbed het 'n Lutherse predikant hom bygestaan en aan hom die 
heilige nagmaal bedien. Op 'n vraag aan de Groot: Hoe wil u voor God verskyn?” 
was die geiowige antwoord: ,,Slegs as die tollenaar.” 


Joh. Dreyer 





afhanklikheid van sy land en hom sterk 
teen Switserse burgers, wat in vreem- 
de krygsdiens getree het, uitgespreek. 
Toe sy land in 'n oorlog gedompei is, 
het hy as kapelaan saam met die troepe 
na die front opgetrek. Hy maak onder 
andere die Franse oorwinning 'by No- 
vara (1513), sowel as die neerlaag 


DIE CHRISTEN EN 
OORLOG 


O] Van vorige bladsy 


Huldreich Zwingli (1484-1531), bv. 
was 'n patriot in murg en been. Hy 
het hom beywer vir die politieke on- 

teen die stadsburgers by Marignavo 
(1515), mee. 


Zwingli het oorlogvoering, wat in 
diens van die vaderland of die evan- 
gelie gevoer word, goedgekeur en 
oorlogvoering op die volgende gronde 
geregverdig: 


'n Christen moet oorlogvoering 
en die gebruik van wapens vermy, 
tensy dit om die bedreiging van 
die vrede en veiligheid van die 
land gaan. As 'n jongman militêre 
diensplig ondergaan, moet hy dit 
doen met die voorbehoud dat dit 
om die beskerming van sy land en 
hulle wat hul aan God toevertrou 
het, gaan. 


Maarten Luther (1483-1546) meen 
dat 'n burger van 'n land militêre diens 
vir sy land moet lewer wanneer die 
staat dit verlang en wanneer dit op 
'n regverdige grondslag geskied. Vir 
Luther is 'n diens wat aan die staat 
gelewer word gelykstaande aan 'n 
diens aan God. Die verhouding tussen 
die kerk en die staat is vir Luther soos 
'n hegte band. 


Johannes Calvyn (1509-1564) het in 
hoofsaak hierdie siening van Luther 
gedeel. Volgens hom moet die kerk 
die staat in enige regverdige oorlog- 
voering ondersteun. Oorlogvoering is 
ʼn vertakking van die werk van gereg- 
tigheid wat deur God aan die staat 
opgedra is, net soos die landdros ge- 
regtigheid moet handhaaf en die polisie 
die burgers van die land teen misda- 
digers moet beskerm. 


Bullinger (1504-1575) wys daarop 
dat die Here dikwels die soldate ge- 
bruik om die kerk te beskerm. So het 
die soldate Paulus beskerm toe hy 
voor keiser Felix moes verskyn. 


In die eeue na die Hervorming was 
dit reeds staande gebruik om geeste- 
likes af te sonder om godsdiensoefe- 
ninge vir die soldate en matrose waar 
te neem. 'Gustavus Adolphus, die 
koning van Swede, gee kommissierang 
aan sy kapelane. Cromwell in Engeland 
en Washington, in die V.S.A. bepaal 
ook dat elke regiment en skip deur 'n 
geestelike vergesél moet word. Ook 
Nederland — van besondere belang 
vir Suid-Afrika — 'het vanaf 1600 die 
gebruik gehad om saam met elke skip 
'n geestelike (sieketrooster of pre- 
dikant) te stuur. 

As die siening van die Christelike 
kerk oor militêre diensplig nagegaan 
word, is dit duidelik dat die Christen 
— behalwe gedurende die eerste drie 
eeue waarin die kerk deur die heidense 
staat vervolg is — militêre diensplig 
as 'n godgegewe taak en roeping aan- 
vaar het. Hierdie siening is gegrond, 
nie volgens menslike instellings nie, 
maar op die Woord van God! 


(Word vervolg) 


ONS PSALM 


en 


GESANG- 
BOEK 


IV 


Die besware teen die sing van ge- 
sange naas die psalms dateer al vanaf 
die dae van die Kerkhervorming. Daar 
is die voorstanders van gesange in 
die eredienste wat vir hulle standpunt 
hulle beroep op die woorde van Pau- 
lus: 


,Spreek onder mekaar met psalms 
en lofsange en geestelike liedere; 
en sing en psalmsing in julle 

hart tot eer van die Here.” 


— (Efese 5:19.) 


Daar is die teenstanders van gesange 
wat van mening is, dat alleen gesing 
moet word wat in die Bybel staan 
naamlik die Psalms van Dawid. Calvyn 
self het dit die veiligste gevind, maar 
tog is dit opvallend dat vanaf dié tyd 
daar tog altyd ook 'n paar gesange 
toegelaat is, soos die beryming van die 
Tien Gebooie, die lofsang van Maria 
en ander. Calvyn het in sy kerkboek 
opgeneem: Die lofsang van Simeon, 
die Onse Vader, die Geloofsartikels en 
die Tien Gebooie. 


JOH. DREYER 


In die kerkboek van Datheen 1531- 
1588 kom daar sewe gesange voor 
waaronder die geliefde ,vrye' gesang: 
,O Godt, die onse Vader bist” van 
Utenhove. Calvyn het die al dan nie 
sing van gesange nie as 'n beginsel 
gesien nie. Hy vind die sing van psalms 
alleen ,,een betere weg”. 


In Nederland het gedurende die 
vorige eeu groot botsings oor die ge- 
Sange plaasgevind. Die gevoelens 
daaroor het soms hoog geloop en 
harde woorde het geval. Ja, meer nog. 
Die sing van gesange was selfs een 
van die groot redes vir die eerste af- 
skeiding 1834 uit die ou historiese kerk 
van Nederland naamlik die Hervormde 
Kerk, wat gesange in die eredienste 
in 1807 ingevoer het. Hierdie eerste 
afskeiding onder leiding van ds. 
Scholte en ds. de Kock was die ge- 


boorte van dié vanaf 1892 genoemde 
Christelike Gereformeerde Kerk. Dit 
was die kerk waarvan ds. D. Postma, 
die vader van die Gereformerde Kerk 
in Suid-Afrika lid was. 


Ook in Suid-Afrika het die gesange 
'n belangrike rol gespeel met die af- 
skeiding onder leiding van ds. Postma 
in 1859. Ds. Van der Hoff het, soos 
ons 'n vorige keer al aangetoon het in 
'n herderlike brief aan sy gemeente 'n 
uiteensetting van sy standpunt gegee. 
In 'n tweede herderlike brief gaan hy 
in op die opmerking wat moontlik ge- 
maak kan word, dat die sinode van 
1773, wat gesange ingevoer het, alleen 
gesange daar gestel het waarvan die 
teks in die Bybel staan, en die sinode 
van 1805 het iets nuuts ingevoer en 
die sinode wil hulle nie volg nie, om- 
dat gesange toe ingevoer is, waarvan 
die teks nie in die Bybel staan nie. 
Hierdie argument beskou ds. Van der 
Hoff as ongegrond, want ,,die teks van 
die berymde psalms word wel in die 
Bybel gevind, maar volstrek nie letter- 
lik nie, inteendeel met baie, ja baie 
afwykings. Die teks van die gesange 
word ook in die Bybel gevind, net 
soos die psalms, wel nie in die volg- 
orde nie, maar deur die hele Bybel 
verspreid.” 


Dat Calvyn in sy Psalmboek ook die 
beryming van die Geloofsbelydenis op- 
geneem het, getuig ook van sy ruimer 
standpunt, want die Geloofsbelydenis 
staan immers, net soos die gesange 
,Nie letterlik in die Bybel nie” maar 
soos ds. Van der Hoff dit gestel het 
,deur die hele Bybel versprei”. 


Na 'n halwe eeu het egter die ,ge- 
veg” in Nederland teen die Gesange 
geëindig. Die Generale Sinode van die 
Gereformeerde Kerke gehou te Middel- 
burg het in 1933 29 gesange goedge- 
keur vir gebruik in die Gereformeerde 
Kerke in Nederland. Onder hierdie 29 
goedgekeurdes kom daar van die 
mooiste en geliefde gesange in die 
bundel van die Hervormde Kerk voor 
waarvan die teks ook nie letterlik in 
die Bybel staan nie. As voorbeeld 


noem ons onder andere: ,,De Morgen- 
Zang” (ons Gesang 83), ,,De Avond- 
Zang'” (Gesang 84), ,Hoe zal ik U 
ontvangen?” (Gesang 106), ,,o Hoofd, 
bedekt met wonden” (Gesang 121), 
,Zie, de Mensch” (Gesang 120), ,,Het 
sterven van Jezus” (Gesang 128), 
,Bede by die kruis” (Gesang 80), die 
,Te Deum” (— aan God) (Gesang 3), 
,Een vaste Burcht in onze God” van 
Luther (Gesang 152) en so meer. En 
nou, na byna 'n eeu het die beswaar 
teen die sing van gesange in die ere- 
dienste so totaal weggeval, dat die 
Hervormde Kerk in Nederland saam 
met die Gereformeerde Kerke aldaar 'n 
gesamentlike groot gesangboek uitgee. 


Nie alleen het daar, wat die ge- 
sange betref, 'n deurbraak in die Ge- 
reformeerde Kerke gekom nie, maar 
ook 'in die ,,Gereformeerde Kerken 


onderhoudende artikel 31 van de 
Dordtse Kerkorde”, wat tot stand ge- 
kom het onder leiding van prof. 


Schilder deur afskeiding uit die Gere- 
formeerde Kerke na die tweede wêreld- 
oorlog. 


Die Gereformeerde Kerk in Suid- 
Afrika het ook reeds die kerkpenne 
wyer ingeslaan met die invoering van 
die Skrifberymings deur Totius. Die 
opdrag in die Brief aan die Efesiërs 
bly dan ook altyd nog staan om die 
lof, die eer en die heerlikheid van Hom, 
ons Heer, onder mekaar met psalms 
en lofgesange en geestelike liedere” te 
besing. 





Vir wie God vrees is die prikkel uit 
die siekte weg. Die prikkel van die 
siekte is die sonde. Die vloek is daar- 
uit deur Hom, wat die ongeregtigheid 
van almal, wat Hom toebehoort, ver- 


soen het. 


Kooistra 





FAFA MARINA VAKANSIE-OORD 


115 Fantastiese, 
woonwastandplase, 


luukse 

elk- 
een met sy eie private 
badkamer, toilet en op- 
wasplek. Woonwaens is 
Ook op die terrein te huur. 


Vir nadere besonderhede skryf 
aan: 


Ifafa Marina Agencies, 
Privaatsak, Ifafa Strand, 4185. 
Foon 20. 

Monumente vertel (10) 


Net 'n paar kilometer suid van Parys, 
direk aan die oostekant van die pad 
van Parys na Fochville, is daar 'n klein, 
rotsagtige en bebosde koppie, bekend 
as die Liebenbergkoppie. Daar is in 
werklikheid geen monument nie, slegs 
die 'bronsplaat, Soos op meegaande 
foto aangedui. Dit dui die plek aan 
waar die Liebenberglaer op 22 Aug. 
1836 deur die Matabeles uitgemoor is. 


DR. D. J. C. VAN WYK 





Teen Mei 1836 het Potgieter met `n 
kommissie vanaf die Vetrivier vertrek, 
om Trigardt te gaan opsoek en die 
noordelike binneland te gaan verken. 
In sy afwesigheid het van die voorste 
groepe van sy trek oor die Vaal be- 
weeg. Van die neiging om in kleiner 
groepe op te breek en soms ver van 
die hooflaer af te dwaal, kon die 
Trekkers blykbaar nooit genees raak 
nie. So bevind die Liebenbergs hulle 
teen die einde van Aug. 1836 reeds 
noord van die Vaalrivier. Hier is hulle 
op 23 Augustus, in die vroeë oggend, 
deur 'n groot mag Matabeles oorwel- 
dig en byna almal uitgemoor. ,,Die 
patriarg van die geselskap, ou Bêrend 
Liebenberg, asook sy seuns Stephanus, 
Bêrend en Hendrik, en sy skoonseun 
Jan du Toit, is dood gesteek. Jan du 
Toit se vrou en 'n kind in haar arms 
is albei deur 'n asgaai deurboor.” 
(Prof. H. B. Thom, Die lewe van Gert 
Maritz, p. 100.) 


Stephanus Liebenberg se vrou was 
met haar kindertjies in 'n wa wat net 
klaar ingespan was. Die osse, verskrik 
deur die rumoer, het die veld in op 
loop gesit. Die vyand het die wa ag- 
terna gesit, voorgekeer en die vrou 
en kinders laat afklim. Prof. Thom sê 
dis een van die mees sonderlinge ge- 
beure in hierdie verhaal van moord en 
barbaarsheid, dat hierdie vrou en haar 
kinders toe ongedeerd gelaat is. Haar 
man is egter vermoor. 'n Ander broer 
en seun uit die familie, C. J. Lieben- 
berg, wat by Thaba Nchu op die eerste 
Voortrekkerbestuur gekies is, was 
saam met Potgieter op sy ekspedisie 
na die noorde. Sy vader, broers en 
oudste seun het in die moord omge- 
kom. Sy vrou, swaar gewond, het met 
drie kinders ontvlug. 


Sommige historici beweer dat die 
laer laat die nag van 22 Augustus deur 
die olifantjagter Stephanus Erasmus en 
Sy seun gewek en gewaarsku is. Hulle 
neem dit egter nie ernstig nie en span 

eers teen dagbreek in. Terwyl hulle 
daarmee besig is, storm die Matabeles 
op hulle af. Ander beweer egter dat 
die Liebenbergs te ver was om deur 
Erasmus gewaarsku te word. 


E. A. Walker meld in sy werk, ,,The 
Great Trek”, dat nege volwasse blan- 
kes, waaronder 'n Skotse onderwyser, 
dood is, terwyl vier blanke kinders en 
12 nie-blanke bediendes ook omge- 
kom het. Hy beweer verder dat drie 
blanke kinders deur die Matabeles 
weggevoer is. Tydens die eerste straf- 
ekspedisie teen Silkaats later, het 
Potgieter en Maritz 'n aantal waens 
van die Liebenbergs by Mosega terug- 
gevind. Van die kinders wat weggevoer 
Sou wees, kon egter geen spoor ge- 
vind word nie. 


Twee dae na die moord het Potgieter 
van sy ekspedisie na die noorde terug- 
gekeer. Sy afspraak met Trigardt, om 
na Soutpansberg terug te keer, kon hy 
as gevolg van die gebeure by Lieben- 
bergkoppie en die daaropvolgende stryd 
met Silkaats nie nakom nie. Kort hierna 
sou die slag by Vegkop volg. 


Hierdie eerste moorde op die Voor- 
trekkers sou wye weerklank vind. Die 
vertrek van Trigardt en van Rensburg 
het die Kaapse owerhede nie veel 
ontstel nie. Toe gerugte van 'n groter 
uittog egter kom, en Potgieter met sy 


Hierdie plaat dui die Liebenbergmoord aan. 





mense vertrek, het die siviele kom- 
missaris van Graaff-Reinet besluit om 
alles in die werk te stel om die trek 
te keer. Wetgewing om dit te ver- 
hinder, het nie bestaan nie. Al wat 
oorgebly het, was om die mense te 
oortuig dat die trek 'n dwaling was. 
Die berigte oor die moord op die Lie- 
benbergs, sou vir hom in die verband 
as handige afskrikmiddel dien. Op 20 
September 1836 gee hy daarom opdrag 
aan alle veldkornette dat die lot van 
die Liebenbergs dwarsdeur hul wyke 
bekend gemaak moes word, om so. vir 
die mense die dwaasheid van die trek 
aan die verstand te bring. Ook vriende 
en familie van (Gerrit Maritz in die 
Kolonie het, toe die nuus oor die 
Liebenbergs bekend raak, iemand ge- 
Stuur om Maritz te oortuig om terug 
te keer. Die boodskapper het Maritz by 
Grootrivier ingehaal, waar hy besig 
was om sy trek oor die rivier te kry. 
Maritz, vasberade en onversetlik soos 
altyd, se besluit was egter onherroep- 
lik. Die nuus het op hom die teenoor- 
gestelde uitwerking gehad as wat 
gehoop is. Sy dogter sê: ,,In plaats dat 
dit hem afschrikte, bevestigde hem 
dat in zijn voorneme om door te trek- 
ken, om de anderen te helpen en de 
vermoorden te wreken.” H. B. Thom, 
Die lewe van Gert Maritz, p. 100. 


Die Nairobi — Vergadering van die Wêreldraad van Kerke 





VERDERE STAP 


NA 'N 


RANDBESTAAN 


Die algemene vergadering van die 
Wêreldraad van Kerke wat aan die 
einde van 1975 in Nairobi gehou is, is 
bygewoon deur 740 afgevaardigdes 
van lidkerke, meer as 'n 1000 waar- 
nemers en ongeveer 500 amptenare 
van die Wêreldraad van Kerke (WRK) 
organisasie self. Geen wonder dat dit 
die Reuse-vergadering genoem is nie. 
Hierdie vergadering is vanaf 23 Novem- 
ber tot '10 Desember 1975 gehou 
en dit was die vyfde van hier- 
die soort Ssuper-groot byeenkomste. 
Een van die eerste persone wat 
oor hierdie vergadering kommen- 
taar gelewer het (E. Stammler) het 
daarop gewys dat hierdie vergadering 
die ambisieuse doel gehad het om op 
al die inherente probleme wat in die 
hedendaagse wêreld aangetref word, 
die finale antwoorde te gee. 'n Meer 
realistiese beoordeling egter, soos die 
skrywer van hierdie artikel wat al vyf 
algemene vergaderings van die Wêreld- 
raad bygewoon het, dit sien, is dat 
dieselfde fatale denkfoute by Nairobi 
gemaak is as wat ten opsigte van die 
Nu Delhi-vergadering in 1961 en die 
Uppsala-vergadering in 1968 aange- 
dui is.1) 


PROF. J. W. WINTERHAGER 
Ph.D., D.D. 
Direkteur: Ekumeniese Seminarie, 
Berlyn 


Die Tema 

N6g die plek n6ég die hooftema van 
hierdie vergadering is sonder dispuut 
en kontrovers vasgestel nie. Oor- 
spronklik is hierdie vyfde algemene 
vergadering vir Jakarta in Indonesië 
beplan. Die Moslems van Indonesië het 
egter dergelike eise en voorwaardes 
gestel dat selfs die mees dialoog-be- 
hepte amptenare van die WRK in 
Géneêve dit nie kon aanvaar nie. 

Burgess Carr, die algemene sekre- 
taris van die All African Conference 
of Churches het verklaar dat die een- 
heid in Christus nie 'n werklikheid kan 
word nie voordat Afrika, die kontinent 
wat deur Potter, die sekretaris-generaal 
van die WRK as ,,the continent of 
palavers” aangedui is, nie van Euro- 
pese en Noord-Amerikaanse sendelinge 
bevry is nie. 

So het die hooftema van hierdie 
vergadering geword: Christus bevry 





Die skrywer. 


en verenig. Aanvanklik, toe die besluit 
nog was om die vergadering in Jakarta 
te hou, is die tema aangekondig as: 
Christus verenig en bevry. 

Sommige van die deelnemers aan 
hierdie algemene vergadering het die 
hoop gekoester dat die heerlike vryheid 
van die kinders van God (Rom. 8:21) 
in die sentrum van hierdie vergadering 
se beraadslagings sou staan. Dit sou 
beteken het dat die volgelinge van 
Christus sou uitstaan en geidentifiseer 
kon word as 'n eiesoortige groep of 
liggaam wat iets anders is as die self- 
genoegsame ,,new humanity” wat eo 
aanmatigend by die vorige vergadering 
te Uppsala in 1968 geproklameer is. 

Tydens daardie Uppsala-vergadering, 
in die seksievergadering: Vernuwing in 
die “Sending, het die Noorweegse 
Lutherane en die Switserse Calviniste 
selfs geprotesteer teen die amptelike 
WRK-opdrag dat die Christelike ge- 
meenskap sy optrede moet laat bepaal 
deur die prioriteite van die wêreld. 
Daarom is daardie seksievergadering 
ook gevra om nié godsdienstige temas 
in hulle diskussies in te smokkel onder 
die agendapunt ,,Algemeen'” nie! 
Sending 

Die Nairobivergadering was die 
eerste algemene vergadering van die 
WRK wat die sending as die tema vir 
'n spesifieke seksievergadering afge- 
skaf het. Philip Potter, die Metodistiese 
sekretaris-generaal van die WRK wat 


uit Jamaika afkomstig is, het die reuse- 
vergadering daaraan herinner dat die 
begrip oikoumene (—ekumene) die 
sentrale tema van die WRK is. Hierdie 
begrip het aanvanklik egter niks met 
die kerk te maak gehad nie want dit 
was 'n gewone wêreldse begrip uit 
die voor-Christelike tyd, 'n woord wat 
deur die Griekse filosowe en die poli- 
tici van daardie dae gebruik is. Noudat 
hierdie oorspronklike betekenis van die 
woord weer herontdek is, is dit nood- 
saaklik, het Potter gesê: ,,dat ons hier- 
die begrip van die kerk as 'n liggaam 
(volgens die omskrywing van die 
apostel Paulus) op die hele wêreld 
moet toepas. Ons moet maar net sê: 
As een deel van die mensdom ly, dan 
sal al die ander lede in daardie lydina 
deel.” 
Teologie 

Dit is waar dat in sommige van die 
seksievergadering by Nairobi sekere 
Bybelse insigte na vore gebring is. 
Maar toe die Direkteur van Kommuni- 
kasies van Géneéve gevra is of die 
teologiese resultate en besluite wat 
uit die seksievergaderings na vore 
kom 'n bindende of bepalende effek 
op die koers van die WRK sal hê, het 
hierdie WRK-amptenaar gesê dat die 
werk van die seksievergaderings 
hoogstens bruikbaar is vir die afge- 
vaardigdes om saam huistoe te neem. 

'Nég die WRK-amptenary in Génêve, 
n6g die Sentrale Komitee van die 
WRK (135 lede), nég die Uitvoerende 
Komitee in samesitting met die sewe 
lede van die presidium hoef ooit werk- 
lik te luister na die teologiese resultate 
van die seksievergadering van Nairobi 
wanneer hulle die toekomstige koers 
van die WRK bepaal nie.2) Die toe- 
komsbeplanning van die WRK is deel 
van Sy ,,profetiese funksie” en dit 
beteken dat die top-struktuur van die 
WRK 'n eiesoortige en byna onafhank- 
like organisasie is wat heeltemal los 
van die lidkerke staan. Hierdie saak 
het nie net by Nairobi na vore gekom 
nie maar dit is reeds in 1948, by die 
stigtingsvergadering van die WRK ae 
stel toe Marc Boegner van Parys hier- 
die profetiese funksie as die simbool 
en die opdrag van die WRK geponeer 
het. Dit staan dan in direkte kontras 
teen die lidkerke wat bly vashou aan 
hulle ,historiese en onprofetiese tradi- 
sies”.8) Blaai om 

Sinkretisme 

Dit was dan ook geen wonder dat 
sommige van die leiers van die Euro- 
pese seksies en subseksies te Nairobi 
hulle intense ongemak” uitgespreek 
het toe die laaste volle vergadering 
van die WRK gestem het vir die be- 
sluite. Dit veral toe 'n aansienlike 
aantal Skriftuurlike waarskuwings ge- 
skrap is uit daardie besluite. Daardie 
waarskuwings was gerig teen ontwik- 
kelingsprogramme wat 'n nuwe mens- 
heid wil bou, 'n mensheid en 'n le- 
wensstyl wat bepaal word deur die 
tegnologiese ontwikkeling op die na- 
tuurwetenskaplike vlak. 

Daar was ook 'n sekere opposisie 
teen die voorgestelde program: lInter- 
godsdienstige Dialoog. 'n Noorweegse 
afgevaardigde, dr. Per Loenning, het 
hier 'n ondersoek gevra na die drei- 
gende gevaar van ekumeniese sinkre- 
tisme. Maar die meerderheid van afge- 
vaardigdes uit Afrika, Latyns-Amerika 
en Asië het daarin geslaag om die 
woord sinkretisme uit al die Nairobi 
dokumente en stukke te laat skrap. 


Afgevaardigdes uit Suid-Afrikaanse 

kerke 

Die seksievergadering wat gehandel 
het oor Die Stryd teen Onregverdige 
Strukture is op vreemde wyse verryk 
deur die verteenwoordigers van kerke 
in Suid-Afrika. Hulle was: F. Bopela 
(Anglikaan); Manas Buthelezi (Lut- 
hers); Calvin Cook (Presbiteriaan); L. 
Dlamini (Luthers); D. X. Goweta 
(Morawiër); Vivian Harris (Metodis); 
Abel Hendricks (Metodis); H. J. Hen- 
drickse (Kongregasionalis); August 
Habelgaarn (Morawiër); Evelyn Mahlati 
(Anglikaan); Julia Makoto (Luthers); 
Errol Moos (Morawiër); M. Nyembezi 
(Metodis); biskop Philip Russell (An- 
glikaan); N. Serote (Luthers); Lorraine 
Solomon (Metodis); John Thorne 
(Kongregasionalis); Everson Xolo (Lut- 
hers). Dr. F. O'Brien Geldenhuys wie 
se naam op die oorspronklike lys van 
deelnemende waarnemers verskyn het, 
het toe nooit in Nairobi opgedaag nie. 


Afrika-invloed 


In die begin het die blanke en nie- 
blanke deelnemers uit Afrika hulle aller- 
beste probeer om die samekoms van 
die WRK na 'n suiwer Afrika-gebeure 
te laat lyk. Die groot optog na die 
openingsdiens is gelei deur lede van 
die ,Zion of Africa-kerk', terwyl hulle 
op daardie stadium nog nie eers lede 
van die WRK was nie. 

Na die openingdiens is 'n toneelstuk, 
Muntu, geskryf deur Joe de Graff aan- 
gebied. Die Angilkaanse sekretaris- 
generaal van die AACC, Burgess Carr, 
het dié toneelstuk beskrywe as ,Afrika 
se uitdaging” aan die sendingwerk en 
getuienis van blanke Christene. Die 
toneelstuk eindig waar 'n martelaar 
sterf vir sy sinkretistiese geloof, 'n 
geloof waar elemente van die Christe- 
like geloof verbind is met die heidense 
voorvadergeloof van die Bantoe. 

Die president van die Raad van Pro- 
testantse Kerke in Duitsland, biskop 
Class, van Stuttgart, het dit uitnodiging 
om die WRK-vergadering by te woon, 
afgewys. Die rede was dat die pre- 
sident van die All Africa Conference 
of Churches, John Gatu van Kenia, 
geëis het dat die Duitse Raad van 
Kerke druk op die Federale Regering 
in Bonn moet uitoefen om Duitse re- 
geringsteun aan die regering van die 
Republiek van Suid-Afrika te beëindig. 
In 'n skerp bewoorde telegram het 
biskop Class geweier om enige vorm 
van druk op die Suid-Afrikaanse volk 
uit te oefen aangesien die regering 
van die Republiek van Suid-Afrika 
vreedsame en goeie diplomatieke 
bande met die federale regering van 
Bonn onderhou. 


Die P.C.R. 


Die WRK se Programme to Combat 
Racism het in Nairobi verder vaart en 
addisionele steun gekry. Dit is gereg- 
verdig deur die PCR voor te stel as 'n 
deel van die stryd ten behoewe van 
menseregte. Daar is gestel dat die 
V.V.O. se Universal Declaration of 
Human Rights wat in 1945 deur daar- 
die liggaam geproklameer is, eintlik 
deurgeloods is deur die destydse 
voorsitter van die WRK se Churches 
Commission on International Affairs. 

Tog het sommige kritiese waarne- 
mers by Nairobi baie deeglik besef dat 
die WRK, wanneer hy die saak van 
menseregte op dié manier hanteer, 
baie meer dubbelsinnig en daarom 
minder vreedsaam is as die V.V.O.- 
Deklarasie van 30 jaar gelede. 

In paragraaf 12 van die hersiene 
rapport van Seksievergadering Vyf 
word dan ook gesê: ,,Terwyl ons moet 
werk vir die afskaffing van spesifieke 
verloënings van menseregte soos 
marteling, moet ons terselfdertyd ont- 
hou dat onregverdige sosiale strukture 
wat tot uitdrukking kom in ekonomiese 
uitbuiting, politieke manipulasie, mili- 
têre mag, ,klasse -oorheersing, psigo- 
logiese kondisionering e.d.m. die voor- 
waardes skep dat menseregte verloën 
kan word". 


Kritiek op die Sowjet-Unie 

'n Groot verrassing en vir baie waar- 
nemers 'n aangename verrassing, was 
die standpunt wat deur twee Britse 


afgevaardigdes ingeneem is. Richard 
F. Holloway van Edinburgh, Skotland, 
het duidelik gestel dat daar ,,n same- 
swering van verswyging” is om die 
vervolging van Protestantse en Orto- 
dokse Christene in Rusland te ignoreer 
wanneer die WRK die noodsaaklikheid 
om menseregte te handhaaf, bespreek. 
Thomas Wright van Oxford is selfs 
toegejuig toe hy gestel het dat ,,on- 
regverdige strukture” bestaan binne 
die WRK want die amptenare van die 
WRK manipuleer die vergadering. 


Die voorsitter, M. M. Thomas van 
Suid-Indië het, hoewel hy sterk ge- 
irriteerd was deur dié opmerking tog 
daarin geslaag om hierdie geregverdig- 
de verontwaardiging te smoor. Tog 
het 'n afgevaardigde van die Federasie 
van Switserse Hervormde Kerke die 
beswaar van die Skotse afgevaardigde 
verder gevoer. Hier wil ons 'n aan- 
haling maak uit die verslag van Richard 
Osling. Hy. skrywe: ,,Toe die 2300 
kerklike ampsdraers na Nairobi ge- 
stroom het, het wapens van Sowjet- 
Rusland en soldate van sy bondgenote 
na Angola gestroom. Maar toe die 
WRK-vergadering 'n verklaring maak 
teen inmenging in Angola, is die be- 
skuldigende vinger alleen na die R.S.A. 
gewys. 


,Net so het die WRK aanvalle op 
menseregte in Asiatiese en Latyns- 
Amerikaanse lande gekritiseer maar 
terselfdertyd geweier om die onder- 
drukking van vryhede in die Sowjete- 
Unie en verskillende Swart Afrika-state 
af te keur. Vir twee weke het die leiers 
van die vergadering gekeer dat daar 
nie vanuit die vergadering self 'n 
poging aangewend sou word om die 
Sowjet-Unie te kritiseer nie. Maar toe, 
in die laaste paar dae, kom daar 'n 
onskuldige voorstel om die Helsinki 
ooreenkoms tussen Amerika en Rus- 
land van verlede Augustus aan te prys. 
Dit het aan Jacaues Rowssel van die 
Federasie van Switserse Hervormde 
Kerke die geleentheid gebied om 'n 
amendement voor te stel waarin be- 
sorgdheid uitgespreek is oor gods- 
dienstige onderdrukking, veral in die 
Sowjet-Unie. 

Onder die subtitel, ,,Taktiese Tee- 
drinkery”, gaan die verslag dan verder 
en stel: ,,Skielik het die vergadering 
lewe gekry. Die swart ampsgewade 
van die Russiese afvaardiging het ge- 
fladder toe die vergadering so byna- 
byna dié amendement aanvaar het. 
Maar 'n prosedure-reëling en 'n tak- 
tiese onderbreking vir tee het aan die 
opposisie die moontlikheid gebied om 
dié saak na 'n komitee te verwys. Uit- 
eindelik is 'n kompromie bereik waar- 
volgens, ewe vroom, ondersoek aan- 
beveel word na die onderdrukking van 

UIT GEMEENTES 


PRETORIA-OOS 


PROFESSOR DR. C. K. OBERHOLZER 











Professor dr. Carel Krigel Oberholzer 
is op 17 Desember 1904 op die plaas 
Leeupoort in die distrik Potchefstroom 
gebore. Sy skoolloopbaan het hy in die 
plaasskooltjie op sy geboorteplaas be- 
gin en dit in Desember 1923 aan die 
Hoër Volkskool op Potchefstroom be- 
eindig. 

Sy aanvanklike akademiese en pro- 
fessionele opleiding en onderrig het 
hy aan die destydse P.U.K. vir C.H.O, 
en die Potchefstroomse Onderwyskol- 
lege ontvang wat nagenoeg vanaf 1924 
tot 1926 gestrek het. In 1933 behaal hy 
aan die Universiteit van Pretoria die 
graad M.A. in die Wysbegeerte en in 
1936 promoveer hy aan dieselfde uni- 
versiteit in die Wysbegeerte onder 
professor dr. T. J. Hugo oor die onder- 
werp: Die kenleer in die natuurweten- 
skap. 'Hierbenewens het professor 
Oberholzer ook 'n M.Ed. in 1937 aan 





Prof. dr. C. K. Oberholzer staande heel links, as lid van die Uitvoerende Komftee 

van die Senaat van die Universiteit van Pretoria 1966. Prof. dr. C. H. Rautenbach 

voor in die middel was toe rektor met die huidige rektor prof. dr. E. Hamman sittende 
heel links. Wyle prof. E. $. Mulder staan agter links. 

menseregte sonder dat die Sowjet- 
N spesifiek genoem of beskuldig 
is.4 

Die gevolg was dat drie uitgesproke 
sosialiste deur die Nairobi-vergadering 
tot die presidium van die WRK verkies 
is naamlik Metropolitaan-biskop Niko- 
dim van Leningrad, vir jare al die pre- 
sident van die World Peace Congress, 
wat in Praag gesetel is; José Miguez 
Bonino, skrywer van die nuwe boek 
getitel ,,Revolutionary Theology comes 
of Age” én mev. A. J. Jiagge van 
Accra, 'n appêlregter van Ghana. 


Slotopmerkings 

Aan die begin van die Nairobi-ver- 
gadering het dr. Visser 't Hooft wat as 
ere-president van die WRK herkies is, 
gestel: ,As hierdie vergadering nie 'n 
nuwe doelgerigtheid en dinamiek pro- 
duseer nie, sal die WRK probleme 
ondervind. Dit het tyd geword dat die 
kerke ophou om na die WRK te kyk 
as 'n soort randverskynsel.” 

Toe die vergadering in Desember 
1975 afgesluit het, het die verslaggewer 
wat reeds hierbo aangehaal is, vanuit 
Nairobi gestel: ,,...die WRK is nog 
net so veel in die gevaar om maar net 
'n randverskynsel te wees. Die WRK 


kan nie van brood alleen lewe nie en 
die sewe jaar na die volgende alge- 
mene vergadering kan beslissende jare 
wees. Deurdat die stukke in verband 
met die belydende Christus aanvaar is, 
het die 1975-vergadering te kenne ge- 
gee dat evangelisme en spiritualiteit 
net so belangrik behoort te wees as 
die politiek. Maar die vergadering was 
maar taamlik vaag in sy opdragte aan 
die leiers van die WRK. Hulle moet 
eintlik maar self vasstel watter soort 
teologie en programme hulle moet 
bevorder.” 


Aantekeninge 


1. Die skrywer van hierdie artikel het 
al die algemene vergaderings van 
die WRK, nl. Amsterdam 1948, 
Evanston 1954, Nu Delhi 196%, 
Uppsala 1968, Nairobi 1975 byge- 
woon asook al die wêreldkonfe- 
rensies van die beweging. Faith 
and Order. 

2. Assembly Press Publication FA 
No. 52 (Nairobi). 

3. Marc Boegner in sy aanbevelings- 
woord tot die Amsterdam-konsti- 
tusie van die WRK, vgl. sy inlei- 
ding tot W. J. Hollewegen, Church 
for Others, Franse uitgawe aange- 
haal by J. W. Winterhager in Erik 
Wickberg Symposium, Basel 1975, 
p. 196. 

4. Time, 22.12.1975, p. 46 vg. 


die Universiteit van Pretoria en 'n 
D.Ed. in 1942 onder professor dr. C. 
H. Rautenbach, later rektor van die 
Universiteit van Pretoria, oor die on- 
derwerp: Die Vryheidsgedagte in die 
moderne Opvoedkunde behaal. In i952 
verwerf professor Oberholzer 'n tweede 
doktorsgraad in die Opvoedkunde 
onder die alombekende professor dr. 
Chris Coetzee, vroeër rektor van die 
P.U. vir C.H.O., getitel: Proewe van 
'n pedagogiese tipologie. 

Professor Oberholzer ken die onder- 
wys in al sy geledinge omdat hy on- 
derrig in die laerskool, die middelbare 
skool, aan die Pretoriase Onderwys- 
kollege en aan verskeie universiteite 
klas gegee het. In April 1948 is hy aan 
die Universiteit van Pretoria aangestel: 
aanvanklik in die departement filosofie 
van die Opvoeding en later in die de- 
partement Wysbegeerte. Tot met sy 
uittrede in 1870 was professor Ober- 
hoizer professor in en hoof van die 
departement Wysbegeerte aan die 
Universiteit van Pretoria. 

(Carel Krigel Oberholzer se akade- 
miese mondering was egter nie hiermee 
volledig nie, want in 1962 het hy 'n 
uitgebreide Europese studietoei onder- 
neem en onder andere Duitsland, 
Oostenryk, België en Nederland be- 
soek, waar hy nie net met vooraan- 
staande internasionale geleerdes op sy 
vakgebied gesels het nie, maar self 
verskeie gaskolleges gelewer het wat 
goeie kommentaar ontlok het. 


C] Blaai om 

WITRIVIER 


Vier kerkdienste op een Sondag, 24 
nagmaalsbedienings in een jaar en 
60 000 km per jaar! So onthou ds. 
Viljoen, leraar van die gemeente Wit- 
rivier, sy beginjare in die Laeveld toe 
hy lidmate oor die hele Laeveld, van 
Barberton tot Komatipoort, Nelspruit, 
Witrivier, Sabie en Kampersrus bedien 


C. K. OBERHOLZER 


C] Vervolg van vorige bladsy 


Talle publikasies het uit sy pen ver- 
skyn. 

Hierdie akademicus het nie net 'n 
baie ryk en interessante akademiese 
loopbaan gehad nie, maar is tans nog 
vrugbaar besig as wetenskaplike deur 
diens te lewer as emeritus hoogleraar 
aan die Universiteit van Suid-Afrika, 
waar hy voortgaan met sy taak en 
voltooi studente nog jaarliks hulle ver- 
handelinge en proefskrifte onder hom. 
Gedurende 1974 het hy vir drie maande 
na die Universiteit van Port Elizabeth 
gekom om nagraadse hulp te verleen 
en lesings aan te bied aan studente 
wat daarom gevra het. 


Reeds 32 proefskrifte is onder sy 
leiding voltooi en twaalf van sy stu- 
dente is vandag in Suid-Afrika en in 
die buiteland professore. 

Dit is by uitstek sy diepe kennis, sy 
besielende en meesleurende geesdrif, 
sy warme menslikheid, sy toegewyd- 
heid, maar boweal sy diepe Godsvrug 
en gehoorsaamheid aan verhewe waar- 
des en norme wat hom die nestor van 
die wysgerige en pedagogiekdenke in 
Suid-Afrika gemaak het. 

Die Universiteit van Port Elizabeth 
vereer bogenoemde denker omdat hy 
in die eerste instansie akademikus is 
en die beeld van akêademikus-wees so 
navolgingswaardig voorgeleef het; en 
omdat hy as mens iemand is wat ver- 
rykend en verruimend op sy mede- 
mens inwerk. 


P.S.— 


Die Universiteit van Port Elizabeth 
het 'n eredoktorsgraad aan die bekende 
prof. C. K. Oberholzer, oud-professor 
aan die Universiteit van Pretoria toe- 
geken. Ons plaas die besonderhede 
daaromtrent van genoemde Universiteit 
ontvang en wil ons hartlike gelukwense 
hierby voeg vir die uitmuntende aka- 
demiese werk deur hierdie kerkman 
verrig. 


Joh. Dreyer 

Ds. J. P. B. Viljoen se 25-jarige ampsbediening 


het. Ds. Viljoen het Sondag 15 Februa- 
rie 1976 sy 25-jarige ampsjubileum her- 
denk met 'n herkendingsdiens en 
daarna is 'n paar kort toesprake gehou. 


Hy is op 19 Januarie 1951 georden 
in die gemeente Wonderfontein wat 
uit Carletonville, Blyvooruitzicht en 
Oberholzer as dorpe bestaan het. In 
Mei 1952 het hy na die Laeveld gegaan 
waar hy vir baie jare pionierswerk 
moes verrig. Die kombinasie was Nel- 
spruit en Sabie en in dieselfde jaar 
het Witrivier ook by die kombinasie 
aangesluit. Barberton was destyds nog 
deel van Nelspruit en Kampersrus het 
onder Sabie geval as wyke. Komati- 
poort is deeltyds bearbei. Dit het 
meegebring dat ds. Viljoen 'n uitge- 
strekte gebied vanaf die Olifantsrivier 
in die noorde tot by Nelshoogte en 
die Swazilandse grens in die suide 
met die Mosambiekgrens in die ooste, 
moes bearbei. 'n Bietjie verligting het 
gekom toe Kampersrus in 1953 afgestig 
het en die kombinasie Nelspruit, Wit- 
rivier en Kampersrus tot stand gekom 
het. Sabie is toe tydelik deur Lyden- 
burg behartig. Ds. Viljoen moes telkens 
daarheen terug keer om hulle deeltyds 
te behartig. 

In 1965 het Barberton afgestig en 'n 
nuwe gemeente geword. Op die sta- 
dium was daar ongeveer 'n 1000 
Hervormde lidmate in die Laeveld en 
vanweë snelle uitbreiding in Nelspruit 
is die kombinasie met Witrivier ook 
in 1967 verbreek. Ds. Viljoen het toe 
na Witrivier gekom. Die gebied wat 
voorheen deur ds. Viljoen bedien is 
word tans deur vyf predikante bedien. 


Gedurende die 24 jaar wat hy in die 
Laeveld is, is drie kerke onder sy lei- 
ding gebou, het mnr. R. J. Venter, ʼn 
Ouderling van die gemeente, in 'n kort 
bedankingswoord na die diens gesê. 


In 1962 is kerke op Komatipoort en 
Nelspruit gebou en in 1973/74 op 
Witrivier. Mnr. Venter het ook melding 
gemaak van die groot rol wat mev. 
Viljoen deur die jare in die gemeente- 
like werksaamhede gespeel het. 


Terwyl verversings bedien is het ds. 
Viljoen in 'n dankwoord op humoris- 
tiese wyse verwys na die slegte paaie 
wat hy vir baie jare moes trotseer. 
Selfs die hoofpaaie was nie 'n pad nie, 
dit was 'n aaneenryging van sinkplaat, 
gate en slote. ,,En dan kom ons in die 
aand van Sabie af terug en dan sit 
ons vas in die nat pad en dan moet ek 
kar stoot en my vrou bestuur. 


Dan word sy bang die kar gly die 
afgrond af en dan verkies sy om te 
probeer stoot. En as die kar vorentoe 
beweeg val sy haar knieë stukkend 
en verkies maar weer om agter die 





Ds. J. P. B. Viljoen 


wiel te sit. Dan kom ons twee-uur die 
oggend by die huis.” 


By een geleentheid moes ds. Viljoen 
'n middagdiens op Sabie en 'n aand- 
diens op Witrivier hou. Tussen Sabie 
en Witrivier was die pad op een plek 
so glad dat hulle nie kon deurkom 
nie. Ten einde raad het hulle omgedraai 
en Nelspruit om gery Witrivier toe. 
Agtuur die aand het hulle op Witrivier 
aangekom en die lidmate nog in die 
kerk gekry besig om te sing. ,Ek is 
seker hulle het die hele Psalm 119 
gesing”, sê ds. Viljoen. Nou is die 
verste lidmate nie meer as 250 km soos 
vroeër dae nie maar slegs 100 km. 
Dank aan God vir sy genade wat krag 
gegee het tot die arbeid. 


Skriba 
Witrivier 





NOORDRAND 
O. D. Oosthuizen 


Ockert Daniel Oosthuizen is gebore 
op 20 Februarie 1896. In 1918 het hy 
lidmaat geword by wyle dr. Van Broek- 
huizen in Du Toitstraat, die gemeente 
Pretoria. Vier jaar later het hy diaken 
geword en vir baie jare gedien en nog 
later ouderling saam met wyle ds. 
Vermooten. 

In 1948 verhuis hy na Groblersdal, 
waar hy weer as ouderling gekies 
word, en dien tot 1956, toe hy na die 
gemeente Noordwestelike Pretoria 
kom. Hy word dadelik weer as ouder- 
ling gekies, en met die afstigting van 
Pretoria-Tuine in 1965 word hy outo- 
maties weer ouderling tot nou toe. 
Hy sal dus as hy bly lewe in November 
80 jaar oud wees, met byna 49 jaar 
diens as kerkraadslid. Die jare getuig 
van groot seën op sy pad. Hy geniet 
nog taamlik goeie gesondheid, en die 
gemeente vertrou dat hy nog lank in 
die tuig sal kan uithou. Sy eggenote 
is self geen onbekende in die kerk nie, 
en dis immers duidelik dat sy 'n groot 
bydrae in sy kerkdiens lewer — sy 
behartig haar deel van die bakkery en 
die koektafel baie Saterdae vir die 
N.H.S.V., soos wat baie jonger vroue 
haar dit nie kan nadoen nie. 





(Opgestel deur dr. C. J. Viljoen, 
Pretoria-Tuine.) Oudl. C. G. Lindegue. 





O. D. Oosthuizen gebore 20/2/1896. 


Met die afstigting van Pretoria-Wes 
het hy gedien saam met di. Thomas 
Dreyer, Herbert Dreyer, W. J. Bezui- 
denhout, G. J. J. Roos, E. C. B. Kotze 
en G. M. M. Pelser. Hy het ook vir een 
jaar saam met ds. Da Silva gedien. 


In die gemeente Noordrand het ou- 29) DAE TO ER 
derling Oosthuizen byna 10 jaar gedien. 


Hy is nou 80 jaar oud en het sy ont- 


slag gevra en dit gekry. 
Die meubels van die ds. A. J. Be- ISRAEL EN EUROPA 


gemansaal by die kerkgebou var Du ' i 
Toitstraat-gemeente is deur die ouers @ Toer deur Israel, Griekeland, ltalië, 


van mnr. Oosthuizen geskenk. Switserland, Frankryk en Engeland. 


Ingestuur 
- Besoek o.a. Jerusalem, Bethlehem, 


Dooie See, Galilea, Athene, Korinthe, 
Rome, Zurich, Parys, Londen. 


PRETORIA-TUINE Toerprys: R1 145 


p Vanaf 17 Augustus tot 7 Septem- 
'n Ouderling iS) 


Gert Cornelis Lindegue is gebore op Toerproaram en inliatina te kr 
5 November 1896. Oom Gert, soos vlie oëIP 9 rag Y 
by die toerleier: 


hierdie ouderling bekend is, het 'n be- 
sondere dienstyd in die kerk gehad. ' 

In 1927 het hy diaken geword in Brits- DS. NICO VAN DER MERWE 
gemeente, en dien tot in 1935 toe hy Posbus 178, 

ouderling word. Hy was bv. een van Lydenbura. Tvl. 1120. 

die ouderlinge wat die kanselboeke se dy 

gedra het toe die nuwe kerk in Brits elefoon 
ingewy is. 

Die 


Angolavlugtelingdrama 


A. DIE TONEEL EN DIE DEKOR 


Pereira d'Eca lê nagenoeg 60 km 
noord van die sg. kaplyngrens van 
S.W.A. en is, soos baie ander dorpe 
in Angola waarvan ons die afgelope 
tyd die name gehoor het, bv. Rocadas, 
Silva Porto e.a, vernoem na 'n be- 
kende figuur in die geskiedenis. Genl. 
Pereira d'Eca het in 1915 in Angola 
aangekom, en onder sy bevel, met 
deurslaggewende hulp van die voor- 
malige Angola-Afrikaners, is die swart 
stamme in die suid-oosteiike hoek van 
die gebied, ten ooste van die Kunene- 
rivier, die sg. Okuanjama, verwant aan 
die Owambu van S.W.A., eers rondom 
1920 gedwing om te buig voor Portu- 
gese gesag. Paslik dus dat die dorpie 
wat daarna hier verrys het, hierdie 
naam dra. 


Interessant ook dat hier waar Swart 
Afrika die heel langste weerstand ge- 
bied het teen blanke oorheersing, byna 
vier en 'n halwe eeu, ook die slotreël 
van die hoofstuk oor Wes-Europese 
kolonialisme in Afrika koorsagtig neer- 
geskryf sou word. 


Toe ek in die begin van Maart van- 
jaar 'n paar dae daar deurgebring het, 
was dit moeilik om die regte woord 
te vind om die plek te beskryf. 'n Dorp 
was dit duidelik nie. Hooostens 'n 
spock- of 'n nagmerriedorp. Die naaste 
Sou 'n mens miskien aan die werklik- 
heid kom deur hom aan te dui as die 
ontbindende karkas in die skroeiende 
Son rens in die bos, van wat eenmaal 
'n dorpie was, en waarvan die ver- 
bleikende geraamte nog weer tydelik 
huisvesting bied aan 'n sekondêre, 
“laere” vorm van krioelende lewe, wat 
ook die laaste bydrae lewer tot sy 
finale aftakeling. 


Die pynlik ironiese van die situasie 
is dat hierdie krioelende menigte tus- 
sen die doodsbeendere die laaste ver- 
teenwoordigers van die voltooide hoof- 
stuk is, en dat hulle nie vlug voor 
verwoede verteenwoordigers van ver- 
ontwaardigde Swart Afrika nie, maar 
voor Kubane met Russiese vuurpyle en 
gewere. Die verteenwoordigers van 
Swart Afrika in die hele aangeleentheid 
slenter beteuterd en doelloos en self 
sigbaar diep bekommerd rond, in die 
gedaante — voorlopig nog — van 
Unitasoldate in verflenterde groen 
kamoefleer-uniforms, met wapens wat 
wissel van windbukse tot semi-outo- 
matiese F.N.'s en wat onbeholpe aan 
hulle skouers swaai. As die S.AMW. 

deur DS. MOSSIE v.d. BERG 
(gepubliseer met vriendelike vergun- 
ning van aenl.-majoor (ds.) J. A. van 
Zyl S.M., kapelaan-generaal, S.A. Weer- 
mag) 





Die skrywer. 


vertrek, sal hulle baie vinnig in die 
bos verdwyn. Daar word beweer dat 
die meeste van hulle na 'n dag of drie 
weer uit die bos tevoorskyn sal kom 
— maar dan in 'MPLA-uniforms. En dit 
is so dat baie van hulle uniforms so- 
we! as ledekaarte van elkeen van die 
drie swart strydende ,mryheidsbewe- 
gings” in voorraad gereed hou. 


As 'n mens aan jou siel en jou vel 
maar omtrent ewe veel waarde heg, 
is daar baie maniere waarop jy jou 
vel kan red. 


Westerse kolonialisme aan die hard- 
loop voor Oosterse kolonialisme. Wat 
— en hoe lank, en hoe donker — sal 
die volgende hoofstuk wees? 


Die geraamte wat Pereira d'EGa is, 
het ver gevorder op die pad van ont- 
binding, maar onuitwisbaar tot in sy 
gebeente dra hy die littekens wat oor 
hom gegaan het: teerstrate met die 
onverwyderde oorblyfsels van 'blok- 
kades, keerslote en 'hinderniswalle, 
sowel as vergruisde randstene waar 
20- en meer-ton-vragmotors skielik 
uitgedraai het om eerste by 'n oop erf 
te kom; langs hulle plek-plek, op een 
plek sommer 'halfpad binne-in die 
straat, watertenks en -houers van 
enige vorm en aard, ewe-eens met die 
welsprekende merke op hulle gelaat 
deur goed wat nie maklik gestuit word 


nie, haastig deur S.A. troepe op onge- 
looflike wyse @rens aan gekonnekteer 
om water te voorsien, waar 'n 'bont 
skare nou enkeldiep in die bruin water 
Saamdrom om te was en te mors en 
te beduie; huise, winkelgeboue, kan- 
toorgeboue met uitgebreekte deur- 
kosyne en ruitlose vensters, leeg en 
leweloos; rondom talle deure en 
vensters in wye halfsirkels gegroepeer, 
diep rou wonde in die beton, van dui- 
sende geweer- en masjiengeweerkoeëls 
wat gratis verkry en vrolik gestuur is 
in brullende jolyt; dalk deur dieselfde 
oues wat nou so half verleë hier rond- 
staan en nie mooi verstaan dat die 
lekker so kort was nie; elke muur so 
hoog soos 'n man kan bykom, bekrap 
en besmeer en oorgekrap 'met elke 
denkbare kleur verf met slagspreuke en 
name: Viva Unital Viva MPLA! Viva 
Savimbi! 

Onbehaaglik betrap ek myself besig 
om te probeer 'n voorstelling maak 
van hoe my huis — my stad —. in 
hierdie toestand sal lyk. 


Op die muur bokant die ingang van 
die gebou waarin die hoofkwartier van 
Unita gehuisves was, pryk `n indruk- 
wekkende skildery van 'n hoenderhaan, 
die Unita-embleem. Toe die MPLA die 
plek inneem, is sy kop met 'n blerts 
blou verf verwyder, sodat daar nou 'n 
onthoofde haan pronk. Ons troepe ver- 
tel dat toe Unita die plek herower, die 
ou wat die haan geskilder het, gesneu- 
wel het, met die gevolg dat die haan 
toe maar sonder kop moes bly. 


Voor hierdie gebou word die groen 
en rooi Unitavlag met die hoenderhaan 
(met kop en al) elke mêre gehys en 
elke aand gestryk. Die vlagstryking 
het ek een aand aanskou. Die Unita- 
krygers neem daaraan deel. Een laat 
sak die vlag en twee, van wie een die 
bevele skree, staan op ,,presenteer 
geweer”. Toe die vlag opgevou is en 
die bevelvoerder aan homself en .sy 
metgesel die uittreebevel gee het hulle 
om een of ander rede altwee na binne 
gedraai, vervolgens trompop inmekaar 
vasgeloop, en onmiddellik in 'n hewige 
rusie met mekaar betrokke geraak, met 
die een met die vlag onder die arm as 
verhewe en dronkgeslane toeskouer. 
Gelukkig was ek byvoorbaat ingelig 
— dit hou glo verband met die magtige 
verskynsel wat internasionale diploma- 
sie genoem word — dat daar net een 
ding is wat in Pereira d'Eca volstrek 

verbode is, en dit is enige sweem van 
plesier tydens die vlaghysing of -stry- 
king. Ek het my daarop toegelê om die 
voorkoms van die ou met die vlag 
onder die arm na te boots. 

En in en om en deur die grynsende 
spookmurasie — plek-plek vlugtig, met 
'n bekommerde blik oor die skouer of 
die S.A.W. nog in die omgewing is, 
daaraan vasgeheg — die bont, roerende 
tafereel van die vlugtelingdrama, soos 
'n voos lap, op die punt om enige oom- 
blik deur die rukwind waarin hy ver- 
flenterd fladder, van die plek waar hy 
nog vir laas vasgehaak het, losgeruk 
en weggewaai te word, hier en daar 
— Grootfontein, Windhoek, Lissabon — 
nog weer grond vat, daarna in repies 
en flardes @rens — Portugal, Brasilië, 
Madeira — in die niet te verdwyn. 

Hoe nietig is die mens, mét al sy 
hemelstormende durf, mét al sy af- 
grondelike pyn! 

Een aand daar, onder 'n oop hemel 
met 'n sekelmaan in die Weste en die 
Suiderkruis ongelooflik groot en naby 
skuinsoor aan die ander uiterste van 
die Afrikanag, het ek met 'n groepie 
manne saam Ps. 8:3 en 4 probeer sing. 
By ,,met eer en heerlikheid is hy (die 
mensekind) bekroon, skaars minder as 
die eng'le om u troon”, het ons stem- 
me, wat in elk geval maar flou is, 
heeltemal geknak. Wat sou dit vir 
hierdie geteisterde mensies kon sê 
(Bybelse ,,ellende” is mos in die grond 
van die saak vreemdelingskap, vader- 
landloosheid) as iemand wat dit werk- 
lik kon doen, vir hulle nou hier tussen 
die murasies daardie woorde uit Ps. 8 
in hulle eie taal kon hoorbaar maak! 
Hoe sou hier nie in een oomblik oor- 
weldigend en wêreldvernuwend waar 
kon word ,,die evangelie van Christus 
is ,dinamiet' van God tot redding...” 
nie! (Rom. 1:16.) 

Die diepste menslike verleentheid is 
altyd weer die heerlikste evangeliese 
geleentheid. 


Ek vra verskoning vir die afdwaling in 
'n onweerstaanbare stukkie predikants- 
bespiegeling. Dis die aelowige manier 
om die aardse werklikheid nie te ont- 
vlug nie, maar te beheers. ,,Ons is 
verleë”, sê Paulus, ,,maar nie radeloos 
nie”. 

Die prentjie van Pereira d'Eca word 
oorheers deur die voertuie, duisende 
van hulle nog in die eerste week van 
Maart, bestaande uit letterlik enigiets 
van elke denkbare tipe en Soort en 
fabrikaat en model en toestand tussen 
'n reuse 25-ton vragmotor met 'n ko- 
losaale sleepwa en die verspotste klein 
vierwiel-Suzuki plat op die grond. En 
elkeen van hulle is vir een of ander 
mens in hierdie verdwaasde ,,gemeen- 
skap” die totaliteit van wat nog syne 
is op die aarde. Daarom dwaal hulle 
— veral die oueres — maar al daar- 
omheen, leun onbewustelik daarteen- 


aan want dit is al die materiële steun 
wat hy besit, maak die hoeveelste keer 
die enjinkap oop om net nog 'n keer 
vas te stel of hy werklik op hom kan 
Steun, voel oor en oor aan die toue 
waarmee die seil (of die lap of die 
kombers of die laken of 'n opgetelde 
of afgehaalde stuk sink of deur) wat 
'n bietjie bykomstige beskutting moet 
verleen, vasgemaak is. 

Die meeste van hulle is geparkeer op 
'n wyse wat deur middel van 'n deur- 
lose deur of 'n uitgebreekte venster 
maklik toegang verleen tot een of ander 
gebou. En daar is dan vir die paar dae 
van hulle verblyf hier 'n paar dringend- 
ste benodigdhede afgepak en ingedra: 
'n trommel, 'n kis, 'n tas, 'n kastrol of 
'n pot, 'n primus- of gasstofie. Die 
meeste van die eienaars slaap ook 
waarskynlik in die geboue, maar be- 
dags, en tot donkeraand toe, sien ek 
maar weinig van hulle die beskutting 
van die geboue geniet. En behoefte 
dê&raan bestaan daar genoeg: dis 6f 
moordend warm, 6f dit reën oordadig- 
lig, byna daagliks stortbuie van 50 of 
75 mm in ' uur of minder. Gedurig is 
hulle maar besig om, in die son of in 
die reën, om die voertuie rond te maal. 
Die voertuig, wat beweeglikheid be- 
teken, hou ook seker vir iemand wat 
klaar sy wortels uitgetrek het, meer 
veiligheid in as 'n dak en mure, wat 
vastigheid beteken, waarin hy nie meer 
belangstel nie. 


Nog bonter as die verskeidenheid 
voertuie is die verskeidenheid vrag wat 
hulle dra. Huisraad is oorheersend, 
waardevolle, mooi en kosbare goed is 
daar, op vragmotors of bakkies of op 
die dakke van passasiersmotors vas- 
gemaak; en jammerlike wrakstukke 
van wat eenmaal 'n stoel of 'n bankie 
was; maar die feit dat hy hier is, be- 
teken dat hy vir iemand kosbaar is; 
dis die ding wat hy gegryp het. Ste- 
wige houtkiste, waarskynlik later, dalk 
hier eers netjies toegespyker, en lam- 
lendige kartondose waarvan die inhoud 
oral bly uitpeul en aldeur moet terug- 
gedruk word, wissel mekaar af. Ma- 
trasse, klerasie en verbleikte stukke 
materiaal steek by vensters en onder 
seile uit. Gereedskap en masjinerie is 
veelvuldig: 'n splinternuwe trekker met 
'n volledige stel driepuntgereedskap op 
'n groot vragmotor; twee vragmotors, 
'n kleintjie en 'n grote, bo-opmekaar, 
met alle beskikbare ruimte op en in 
altwee gevul met allerhande goed; 'n 
yslike bandsaagmasjien kompleet met 
elektriese motor en ander bybehore 
nog in sy stewige krat soos hy — seker 
uit Europa ingevoer — klaarblyklik in- 
geneem is net voor die D-uur geslaan 
het; betonmengers, besproeiingstoe- 
rusting, nywerheidsmasjinerie. 

Een middeljarige man het twee 
vragte ag- en ses-duim PVT besproei- 
ingspyp in 20 voet lengtes, netjies die 


dunneres in die groteres gesteek, ne- 
tjies gepak en stewig vasgemaak op 
'n groot vragmotor en 'n sleepwa. En 
behalwe dit lyk dit my nie of hy 
enigiets anders het nie, selfs nie vrou 
of kind nie. Ek neem aan hy het die 
goed die aand op die plaas aangebring 
waar hy klaarblyklik 'n omvangryke be- 
sproeiingskema beplan het, en dieselfde 
nag moes hy waarskynlik weg. So 
het hy gaan inklim en so is hy nou op 
pad... waarheen? En aan wat hy kon 
saambring, klou hy soos 'n drenkeling 
vas. 

As 'n mens uit (dis eintlik tog maar 
rommel) wat hy op die aarde ver- 
gader het, baie haastig iets moet gryp 
om saam te neem, terwyl die res on- 
herroeplik agterbly, watter maatstaf 
lê jy in daardie paar oomblikke aan? 
Wat vat jy uit die baie wat jy kan vat? 
Wat laat jy saam met die baie wat jy 
moet laat? Hoeveel tyd het jy nodig 
om behoorlik te oorweeg? En hoe graag 
sou jy dalk na 'n week of twee — 
soos hierdie mense nou hier — wou 
omdraai om iets of alles te gaan om- 
ruil? 

Ek aanskou wat hierdie mense saam- 
gebring het, en ek probeer my voorstel 
wat hulle gelaat het. Van iets van wat 
sommiges agtergelaat het, het ek ver- 
neem. 'n Eenheid van die S.A.W. het 
bv. op 'n stadium dieper in Angola 
gestaan op wat eenmaal 'n pragtige 
florerende spogplaas was, volledig be- 
plan met geboue, kampe, landerye, 
waters. Tientalle kilometers draadhei- 
ning omring en deurkruis hom. Die pale 
en sparre van die heinings is een en 
almal van Angolakiaat, die pragtige 
bruine met die amper pienkerige vlam 
in. En elke paal en spar, tienduisende 
van hulle, is netjies vierkantig en pen- 
reguit in 5B"”XB” en 1X1” mate 
onderskeidelik gesaag. Dink aan die 
arbeid, miskien van geslagte. In Jo- 
hannesburg sou net hierdie hout 'n 
hele paar plase se geld werd wees. 
Die S.A. troepe het hulle ledige ure 
verwyl deur met raspers en veile 
(waar sou hulle die gekry het?) vir 
hulle die pragtigste wandelstokke uit 
hierdie sparre te maak. Die drade lê in 
elk geval gebreek en verniel, die plek 
is verlate, hiënas bulk in die maanlig 
mistroostig voor die donker gate 
waardeur die skimme van die verlede 
uit die murasie van die voormalige 
spogwoning in die leë ruimte tuur. 

Ds. Sarel v.d. Westhuizen vertel my 
dat hy in daardie selfde omgewing af- 
gekom het op 'n klompie verwilderde 
maar baie duidelik hoogstaande (en 
ek het vertroue in sy beoordeling) 
Brahmaan- en Simmenthalerkruisbeeste 
wat besig is om letterlik deur bosluise 
opgevreet te word. Helder rooi bloed 
loop langs hulle koppe en sterte af. 


] Blaai om 

VERBANDE 


DRIE TEMAS MET AGTERGROND 1 
(vervolg) 


Die heel eerste rigtingaanduidende 
sinne van die reeks was: ,,Belangrike 
onderwysbeleidsverskille in Suid-Afrika 
insonderheid onder die geestelike erf- 
gename van Calvyn (waaronder die 
drie Afrikaanse susterkerke) is in die- 
perligaende kerkteologiese verskille 
veranker. En dan wentel dit om: 1) die 
aard van die Bybelgesag op die ver- 
skillende lewensterreine insluitend die 
onderwys, wat onderrig, opvoeding en 
vorming omvat, en 2) die aard van die 
verhouding tussen kerk en staat in 
die onderwyssektor. Laasgenoemde 
is in die grond van die saak 'n toe- 
passing van die eerste brandpunt, want 
die verhouding tussen kerk en staat 
moet sover moontlik Bybels deurlig 
word.” Die kerk-staat verhouding is 
al terloops aangesny in verband met 
die onderwysontplooiing in die twee 
voormalige Boererepublieke gedurende 


en PERSPEKTIEWE 


(15) Vervolgreeks 


1850-1900. Dit het nodig geword dat 
die onderwerp later 'n keer tematies 
behandel sal word. Daardie saak het 
betekenis vir die siening oor openbare 
Christelike onderwys in 'n verklaarde 
Christelike maatskappy. Die ander 
wentelpunt naamlik die aard van die 
Bybelgesag op die verskillende le- 
wensterreine insluitende onderrig, op- 
voeding, vorming en wetenskapsbe- 
oefening is ergens na 1900 eers, van 
'n kant af sterk op die voorgrond 
gebring en sal nog besondere aandag 
moet geniet vir afronding van die 
eerste tema, maar veral as brug daar- 
vandaan vir hantering van die tweede 
en derde temas. 





PROF. DR. C. H. RAUTENBACH 


Party kerk- en onderwysgeskied- 
skrywers se vertolking van 1859 se 
kerkafskeiding, met die motiewe en 
gevolge daarvan ook vir die onderwys- 
sektor, is dat dit ,ISOLASIE OP 'N 


GELOOFSGRONDSLAG” was. Maar 
die getuienis uit die jare 1859-1869 en 
die dekades daarna tot 1900 is wat die 
twee Boererepublieke betref, bra 
skraal om so 'n duiding van die ge- 
beurde te onderskraag. Moontlik mag 
daar iets in steek met betrekking tot 
die onderwystoedrag in die Kaapko- 
lonie, 'naggeneem die verbygaande 
periode 1865-1886 met sy owerheids- 
poging — die enigste in ons geskiede- 
nis — tot 'n skool sonder die Bybel 
en dit ter wille van die verbritsings- 
program. In die jongste paar aflewe- 
rings was al hierop ingegaan. 

'n Eienaardige verloop van gebeur- 
tenisse het hom in die dekade 1859- 
1869 en daarna afgespeel. Kerkafskei- 
ding het 'in Transvaal in Januarie- 
Februarie 1859 plaasgevind en is in die 
Vrystaat voortgesit later in dieselfde 
jaar. Na 'n besoek van Postma aan die 
Kolonie teen die einde van dié jaar 

DIE ANGOLAVLUGTELINGDRAMA 


CO) Vervolg van vorige bladsy 


Party ore het al afgeval. Die trotse 
eienaar het een aand nog met kenners- 
hand versorg, en die volgende mêre 
was hy weg. 


Daardie eienaars het waarskynlik 
vroeër reeds spore gemaak. Die vlug- 
telinge-stroom uit Angola vloei immers 
.al met afwisselende versnellings en 
vertragings van Julie verlede jaar af. 
Maar hoeveel'net sulke trotse vorste 
van onvergeetlike koninkryke sit hier 
onder die mense na wie ek kyk, on- 
herkenbaar, verwese en vasklou aan 
'n laaste besittinkie? Koninkryk wat 'n 
leeftyd lank met kaal hande uit die 
dreigende en ongenaakbare oerwoud 
gekap en gebeitel is. 


Ek het dit mos aanskou in Oos- 
Afrika, waar ek 20 jaar gelede my eie 
mense se koninkryke kon aanskou en 
oorbluf bewonder en huiwerend geniet. 
En ek dink aan dê&rdie vorste, wat ek 
15 jaar gelede met 'n paar erbarmlike 
goedjies oor die Limpopo sien terug- 
kom het: oom Faan van Emmenis, oom 
Dirk Enaelbrecht, Carl Ebner. Maar 
hille was nie verwese nie. In hulle oë 
was daar vuur en in die greep van hulle 
hande staal. Want Suid-Afrika was 
daar, `n vastrapplek, 'n terugvegplek, 
'n omdraaiplek. 

Ek dink ook aan ander vorste onder 
my eie mense, wat ek nie geken het 
nie, maar wie se spore diep deur hier- 
die aarde Iê waarop ek nou staan: Van 
der Merwes, Albertse, Meyers. Hoe 
graag sou ek net wou gaan kyk na 
waar hulle koninkryke was: Humpata 
(waar die grafte van ons eie ds. van 
Drimmeien en ds. Vorster van die 
Geref. Kerk tussen hulle s'n lê), Oue, 
Bihé, en ander plekke in Angola. Ek 
was te laat. Ek kon nie meer oor die 
Kunene nie. 


Hulle, die afstammelinge van die 
Dorslandtrekkers, het vroegtydig te- 
ruggekom, in '1928 al en later 1958 
weer, uit eie vrye wil, en na sorgvul- 
dige oorweging. Hulle spore loop 
noordwaarts en suidwaarts. Vir hulle 
was die behoud van hulle eie onder- 
skeidende leefwyse en die beskikking 
oor 'n toekoms in Afrika een en die- 
selfde saak. Verloor jy die een, verbeur 
jy die ander. Daarom het hulle terug- 
gekom. Ek huldig hulle, terwyl voor my 
oë die bewys van die korrektheid van 
hulle standpunt verbybeweeg in die 
afstammelinge van diegene wat hulle 
die behoud van hulle eie leefwyse 
ontsê het. 


En ek dink aan al die tienduisende 
sulke koninkryke oor die lengte en 


breedte van hierdie woeste en weer- 
los kontinente wat in een menseleeftyd 
tussen Algiers en Lourenco Margues, 
tussen Kabinda en Mombasa onder 
puin begrawe is as gevolg van gebrek 
aan kennis van die diep geheim wat die 
optrede van daardie amper ongelet- 
terde Dorslandtrekkers bepaal het; 
koninkryke waarvan elke afsonderlike 
een die verruklike vrug was van die 
titaniese ondernemingsgees en die 
bomenslike deursettingsvermoë van 'n 
begenadigde mens wat Afrika liefgekry 
het, en sy naasbestaandes; begrawe, 
nie omdat Afrika soos 'n moeder die 
eersgeboortereg van haar kinders op- 
geëis het nie, want dan sou hulle nie 
begrawe nie, maar versorg gewees 
het, maar omdat sy haar laat verlei het 
om soos 'n slet haar ore uit te leen en 
haar poorte oop te gooi vir welluste- 
linge. 


Ek dink aan ons eie land: die Lae- 
veld, Wes-Transvaal, die Karoo. 'n 
Vastrapplek? 'n Terugvegplek? 'n Om- 
draaiplek vir die hele wegholgeskiede- 
nis van die afgelope 30 jaar? 


Ek wil nie tot oormaat van ergenis 
nog in politieke bespiegeling ook ver- 
val nie. Ek probeer maar iets meedeel 
van wat ek gesien en ervaar het. 


(Word vervolg) 


het afskeiding aldaar vroeg in 1860 
gebeur. Reeds in Oktober 1859 toe die 
Christelike Afgeskeie Gereformeerde 
Kerk in Nederland wat Postma na 
Transvaal gestuur het, verneem het 
van die Transvaalse afskeiding, is deur 
hom by Postma navraag gedoen oor 
die gronde van die Transvaalse af- 
skeiding. Alhoewel Postma blyke ge- 
gee het van misnoeë tot afskeidens 
toe met die Nederduitsch Hervormde 
Kerk van die Z. A. Republiek, het hy 
en die syne, volgens sy moederkerk 
se oordeel, nagelaat om die Hervormde 
Kerk tot valse kerk te verklaar. Daar 
was gevolglik by die Christelike Af- 
geskeie Gereformeerde Kerk twyfel oor 
die toereikendheid van die afskei- 
dingsagronde en weerhouding van kerk- 
like erkenning. Tot sodanige oordeel 
was Postma, soos al gemeld, voor- 
asnog nie bereid nie. En eers tien jaar 
later, onder druk van voortgesette uit- 
stel van kerklike erkenning, het die 
Algemene Sinode van die Gerefor- 
meerde Kerk in Suid-Afrika gehou te 
Potchefstroom in 1869, ter wille van 
die Nederlandse eweknie, met 'n open- 
bare verklaring te voorskyn getree met 
die veroordelende uitspraak dat die 
Hervormde Kerk in die Z.A.R. ,,n be- 
dorwe gemeenskap, ja die valse kerk 
is”. Een en ander is al daaroor gesê. 


'Normaalweg word verwag dat so 'n 
gevoelige verdoemende uitspraak deur 
die minderheid oor die meerderheid van 
die staatsburgers se kerk kwaai op- 
slae sou gemaak het. Het kommandant 
Jan Viljoen van Marico dan nie in 1863 
die vuurwapens gerig op Paul Kruger 
en ander omdat in sy Hervormde ge- 
moed die kerkafskeiding van 1859 en 
sy veronderstelde oogmerke, ten regte 
of ten onregte, staatsgevaarlik, eintlik 
hoogverraad was nie? Viljoen het ge- 
meen dit was daarop gemik om die 
by-grondwet-ingestelde staatskerk te 
vervang met 'n ander kerk. In Januarie 
1864 het die vrede weer aangebreek, 
maar die kerkgemoedere was nog so 
warm dat die Hervormde Kerk later in 
dieselfde jaar besluit het om nie langer 
lidmaatskap van die Gereformeerde 
kerk, sonder meer te erken nie. So het 
die Vrystaatse N.G. Kerk ook in 1865 
besluit. 


Maar daarenteen, toe Paul Kruger 
net daarna as kommandant-generaal 
die burgers moes aanvoer teen die op- 
standige swartes in Noord-Transvaal, 
is niemand anders as Jan Viljoen nie, 
met Kruger se medewete en instem- 
ming tot fungerende kommandant- 
generaal in Kruger se plek aangestel 
tydens laasgenoemde se afwesigheid 
met velddiens. Senior veldkornet Die- 
derik Coetzee van Marico is weer as 
fungerende kommandant in Jan (Se- 
geel) Viljoen se plek aangestel. 
Coetzee het met 'n kommandotjie van 
vyftig man te Wonderboompoort op- 


gedaag om Kruger se hande met die 
strafekspedisie te sterk. Dit was in 'n 
tyd toe die burgers om verskeie redes 
traag was om kommandodiens in die 
Noorde te doen. Die punt is dat die 
kerkgeskil alreeds voor 1869 nie meer 
'n merkbare of opvallende rol in die 
burgerlike lewe gespeel het nie en 
ook nie daarna nie. 

'Maar moenie dink dit was net 'n 
geval van momenteel saamstaan in die 
aangesig van gemeenskaplike bedrei- 
ging deur opstandige swartes nie. 
Gebeurtenisse daarna bewys iets 
anders en iets meer. 


Na 1869 se neerhalende verklaring 
het die Hervormdes se misnoeë met 
hulle kerkgenoot M. W. Pretorius, van- 
weë teleurstelling met die uitslag van 
die Wesgrens- en diamantveldkwessies 
s6 toegeneem dat kommandant Salmon 
Prinsloo van Vlakfontein, Bronkhorst- 
spruit en sy medestanders vir hulle in 
1872 'n geleerde president uit die Kaap- 
kolonie laat kom het. Die gedagte was 
om sodoende die Engelse voortaan 
effektiewer teen te staan. Die keuse 
het geval op ds. Thomas Francois 
Burgers, 'n N.G. predikant in die Ko- 
lonie, toe onder verdenking en beskul- 
diging van leerafwyking. Maar hy het 
sy predikantstatus inmiddels nog 
onbelemmerd besit. Hy was ook nie 
na Transvaal ingevoer as predikant nie 
maar as staatshoof met die veronder- 
stelde toerusting om staatsake doel- 
treffender te kan behartig as sy voor- 
ganger. Skrywer hiervan het in die 
laat “1920's een en ander daaroor 
verneem van oom Gert Prinsloo van 
Tweefontein, Bronkhorstspruit, wat as 
jongelina vir sy vader, kommandant 
Salmon Prinsloo, al skryfwerk met 
Thomas Burgers se koms behartig het. 
Oom Gert was 'n besonder intelligente 
man en vir sy tyd goed geleerd, ook 
iemand wat baie gelees het. 

In Februarie 1874 het Burgers as 
staatspresident toe die flater begaan 
om met ontwerpklousule 26 van sy 
voorgestelde, andersins bruikbare on- 
derwyswet, die indruk te laat posvat 
dat die Bybel voortaan uit die openbare 
onderwys geweer sou word. Toe was 
dit Hervormde volksraadslede van die 
bedorwe kerkgemeenskap, ja die 
valse kerk”, wat saam met die Gere- 
formeerde ampsgenote van die ,,ware 
Gereformeerde standpunt”, bankvas 
saamgestaan het om Burgers se ge- 
wraakte klousule te amendeer. Hulle 
het dit saam op so 'n wyse gedoen dat 
wat hulle ook saam beskou het as die 
ware, regte Christelike onderwys- 
beleid, gehandhaaf is. Soiets, pas vyf 
jaar na die Potchefstroomse veroor- 
deling van die Hervormde Kerk is 
afdoende versekering van die geringe 
uitwerking van die Potchefstroomse 
publieke verklaring van 1869 in die 
Transvaalse openbare lewe: burgerlik, 


kerklike en onderwysmatig. Mens h. 
beroering na aanleiding van 1869 se 
veroordeling verwag. Maar wat wou? 
Daar was kwalik 'n rimpeling aan die 
oppervlak. Dit het nie hond haaraf ge- 
maak nie. Wie sê die ou emigrante het 
nie al 'n voorkennis gehad van détente 
nie? Hulle 'het dit bewys met die 
Bantoe onluste in Noord-Transvaal en 
die onderwys-, eintlik geloofsonluste 
van 1874 oor Burgers se blaps met 
artikel 26 van sy onderwyswet. Ons 
haal die hoed af vir hulle wydbegrippig- 
heid en ruimhartigheid. 

Maar nog meer: vanaf 1874 het dié 
twee kerkverbande verder enduit 
saamgestaan vir die handhawing en 
uitvoering van die algemeen Christelike 
openbare skoolonderwysbeleid van die 
Transvaalse republiek. Dit het geen 
saak gemaak dat die Gereformeerde 
Kerk se amptelike kerkbeleid ten 
gunste van Gereformeerde onderwys- 
inrigtings onder kerkbeheer vir Gere- 
formeerde kinders en jongeliede was 
nie. Daardie toedrag soos geskets is 
'n onmiskenbare werklikheid. Was daar 
in die Z.A.R. nog moontlik in dié jare 
'n sweem van isolasie op 'n geloofs- 
grondslag, gekoppel aan 'n inprenting 
van ongespesifiseerde leerafwykings in 
die Evangeliese gesange, dan was 
daar in die publieke onderwyssektor, 
vanaf minstens 1874 tot 1900, geen 
sier van soiets te bespeur nie. Spoel- 
stra, P. W. Bingle en ander het stellig 
getuig dat in Transvaal tevredenheid 
geheers het oor die onderwysbeleid. 
Trouens Bingle se bevinding lui dat 
,'die Gereformeerdes tevrede was met 
die MANIER VAN OPRIGTING, IN- 
STANDHOUDING EN BEHEER van die 
skole in die Z.A.R.”. En dit was staats- 
beheerde openbare skole! 


Hoekom was dit so in ou Transvaal 
en die Vrystaat? Seker ook omdat die 
staatsgemeenskap en sy orgaan, die 
staatsowerheid, 'n verklaarde gemeen- 
skap, met die Bybel wou wees en laat 
blyk het dat dit 'n gekerstende burger- 
like gemeenskap wou wees en bly. 
Reeds is verneem dat ooreenstem- 
mende klanke van Britse onderwys- 
persoonlikhede in die vorige eeu in die 
Kaapkolonie gekom 'het. Maar die 
Britse politieke bewindhebbers het, 
ondanks die oorsese Britse tradisie van 
Christelikheid in die onderwys, so sterk 
geywer vir verbritsing alhier dat ook 
die Bybel in die skool vir 'n tydlank 
daaraan geoffer is. Die Shepstone-be- 
wind in Transvaal het tydens die 
eerste anneksasieperiode met veel 
meer opvoedkundige takt en wysheid 
opgetree deur die verowerdes se 
samewerking te soek vir goeie Bybel- 
onderrig in die skole. Waar die Afrika- 
ner, soos in Transvaal gedurende 1850- 
1900, sy eie openbare onderwyspatroon 


OG] Blaai om 


Die Hervormer, Mei 1976, bladsy 19 


VERBANDE EN 
PERSPEKTIEWE 


CO] Van bladsy 19 


ontvou het, en daar geen werklike 
dieperliggende kerkteologiesverankerde 
verskille in die spel gebring of inder- 
daad was nie, was daar eenparigheid 
oor die algemene Christelike openbare 
onderwysbeleid en stelsel, ondanks 
kerklike voorwendsels soos dié van 
1869. Dit was die inheemse produk, 
gestempel: vervaardig 'in Suid-Afrika. 
'n Buro van geestelike standaarde sou 
dit kon geyk het. 


Die proef op die som van ons be- 
werings, afleidings en gevolgtrekkings 
lê op besondere wyse in die besluite 
van die Gereformeerde Algemene Si- 
node van 1894 opgesluit. Die Gerefor- 
meerde Teologiese skool, opgerig te 
Burgersdorp in 1869, het redelik gedy, 
ook naderhand Christelike onderwy- 
sers opgelei, daarna studente vir die 
graadeksamens van die Kaapse Univer- 
siteit (gevestig 1876) help oplei en 
ook nog die onderbou en voorstudie 
vir ander gevorderde beroepe beoog. 
Maar in 1894 het 'n aantal beskrywings- 
punte die Gereformeerde Algemene 
Sinode genoop om oorweging te ver- 
leen aan voorstelle vir verskuiwing van 
die Teologiese Skool vanaf Burgers- 
dorp. 'n Kommissie van nege is toe 
benoem om, staande die sinodever- 
gadering, dienaangaande te adviseer 
deur gemotiveerde voorstelle. Die 
Kommissie se gemotiveerde voorstel 
het toe gelui: ,Die Kommissie het albei 
die voorgestelde plekke in ernstige 
oorweging geneem, naamlik Pretoria 
en Middelburg (Kaap) en het tot die 
besluit gekom dat daar voorasnog 
geen verplasing moet wees nie. ,,Mo- 
tivering was onder andere: ,,Wat Pre- 
toria betref is die Kommissie van 
oordeel dat 'n verplasing voorasnog 
nie na Pretoria kan plaasvind nie en 
wel om die volgende redes — a) aan- 
gesien daar reeds in Pretoria 'n CHRIS- 
TELIKE GIMNASIUM VAN STAATS- 
WEE is wat baie ooreenkoms vertoon 
met die Literariese Departement van 
ons Teologiese Skool, is 'n konkur- 
rensie van ons Literariese Departement 
met dié inrigting onwenslik; b) as daar 
sprake kan wees van 'n verplasing na 
Pretoria kan dit alleen van die Teolo- 
giese Departement wees; en alhoewel 
die Kommissie van oordeel is dat 
DAAR BAIE VOOR TE SÊ IS enso- 
voorts ensovoorts. (Ons onderstre- 
ping). Onder die voordele van ver- 
skuiwing na Pretoria is gelys: a) die 
uitbreiding van die Gereformeerde Kerk 
in die Z.A.R; b) die meerdere geskikt- 
heid van Pretoria as akademiese stad 
en c) die Hollands-wetenskaplike om- 

gewing van Pretoria, waarvan die 
studente baie voordeel sal kan trek.” 
Onder die besware is genoem: ,,dat die 
Teclogiese Departement nog te klein 
is om alleen te staan (geassosieër met 
die staatsgimnasium CR), en die lewe 
in Pretoria te duur is en daardeur sou 
menige onvermoënde jongman ver- 
hinder word om opgelei te word.” 
Wat Middelburg betref was die Kom- 
missie van oordeel ,,dat alhoewel die 
lewe in Middelburg goedkoper en 
aangenamer sou wees as te Burgers- 
dorp, die toestand in Middelburg nie 
soveel van Burgersdorp verskil om 'n 
verplasing te regverdig nie en in daar- 
die geval dit slegs as 'n voorkeur van 
PLEK en nie van TAAL en BEGINSEL 
Sou wees in teenoorstelling van Pre- 
toria nie.” Aldus is toe maklik deur die 
Sinode van 1894 besluit aan die hand 
van die Kommissie se duidelike moti- 
vering. Vir ons uiteensetting lê die 
belangrike in die motivering, die opgaaf 
van gronde. 


Hierdie gebeurtenis, besluite met 
motiverings, hulle bewoording, inhoud, 


implikasies en strekking, is die belang- 


rikste getuienis ter stawing van ons 
bewerings en afleidings tot nog toe. 
Eerstens word ondanks die amptelike 
Gereformeerde Kerkonderwysbeleid 
van (Gereformeerde inrigtings vir Ge- 
reformeerde leerlinge en studente, hier 
getuig van 'n klaarblyklik aanvaarde 
Christelike karakter van die Gimnasium 
van staatweë te Pretoria; vervolgens 
dat gemelde Gimnasium met die Lite- 
rariese Departement van die Teologiese 
skool ooreenstem; verder dat die 
Teologiese Departement gevoeglik sou 
kon aansluit by die Staatsgimnasium, 
en vierdens sou verplasing en aan- 
sluiting 'by Pretoria uiting kon wees 
van voorkeur aan taal (Hollands CR) 
en beginsel (Christelike karakter CR). 
Dit was 'n besondere getuigskrif oor 
Transvaalse onderwys, na rustige on- 
dersoek. € 


Verdere kommentaar is eintlik oor- 
bodig. Daar was geen sprake van be- 
duidende verskil van geloofsonderbou 
van Literariese Departement en Gim- 
nasium, as ondergrond vir verdere 
beroepsopleiding van predikante en 
ander nie. Nou weet ons dat die leraars 
van die Staatsgimnasium te Pretoria, 
Nederlanders, Kolonialer Afrikaners en 
'n Engelsman was: Gereformeerdes, 
Nederduitses (NG), Hervormdes en 'n 
Anglikaan (W. A. Macfadyen) omsluit 
het. Besware teen verplasing van die 
Teologiese Departement na Pretoria en 
aansluiting by die Gimnasium aldaar 
was deurgaans uitsluitlik van praktiese 
aard sonder 'n enkele beswaar van 
prinsipiële, geloofs- of teologiese ka- 
rakter. Hier was geen sprake van 
,isolasie op geloofsgronde nie”. Die 
Gereformeerde Sinode van 1894 het 


die Literariese Departement van sy 
Teologiese skool en die Pretoriase 
Staatsgimnasium ,,homogeen” geag, 
om Postma se woord van 1858 te her- 
haal. Die staatsinrigting en die privaat- 
onderwysinrigting was na die oorwoë 
oordeel van daardie sinode gelykge- 
aard! Daardie sinode was saamgestel 
uit afgevaardigdes en predikante af- 
komstig van alle staatsgeweste in 
Suid-Afrika en was nie oorheers deur 
'n klompie partydige Transvalers nie. 

Terloops, dan het die Hervormdes 
van die bedenklike kerkverband nie 
misgetas, toe hulle juis destyds 
aansluiting vir 'n voorgenome Teolo- 
giese opleiding gesoek het by die Z.A. 
Republiek se staatsonderwysinstellings 
nie, veral by die verwagte en toe al 
beplande Staatshogeskool of univer- 
siteit te Pretoria. Dit was nie simptome 
van voortgesette liberalisme of vry- 
sinnigheid nie maar van goeie kerklike, 
teologiese vakkundige en (Christelike 
geloofsinsia. Volgens die amptelike 
Gereformeerde kerkuitspraak was die 
Christelike karakter van die Republiek 
se onderwys in orde. Volgens onder- 
wysdirekteur Fabian Ware se terugblik 
van 1905 was die Staatsgimnasium te 
Pretoria destyds die puikste sekondêre 
onderwysinrigting in gans Suid-Afrika. 
Daarby kon 'n verantwoordelike kerk 
gerus aansluiting van Teologiese op- 
leiding gesoek het. 

Behalwe dat hierdie getuienis die 
saak vir herskrywing deur bevoegdes 
van die gangbare onderwysgeskiede- 
nisse oor die periode 1850-1900 ver- 
sterk, gee dit verder aanleiding tot vrae 
oor blywende aktuele onderwysbeleids- 
aangeleenthede. Mens moet vra: onder 
watter omstandighede kan staatsbe- 
heerde openbare of ondersteunde skole 
'n bevredigende Christelike karakter 
hê. Die keerkant is: wanneer moet dit 
'n Christelike plig geag word om kerk- 
of ouerbeheerde groepskole uit be- 
ginsel, dus kragtens geloofsoortuiging, 
voor te staan en te bevorder? Lesers 
word weer herinner aan 'n vroeëre 
mededeling dat die Uitvoerende Ko- 
mitee van die Nasionale Onderwysraad 
op 2 Januarie 1963 in die onderwys- 
verlede begin delf het op soek na 
riglyne vir die formulering van 'n na- 
sionale onderwysbeleid en stelsel. Toe 
moes vrae soos hierbo aandag kry. 
Die toedrag voor 1900 was in dié kader 
beduidend en deurslaggewend. 

Wanneer rekening gehou word met 
siening en houding van die Gerefor- 
meerde Sinode van 1894, dan verbaas 
dit geensins dat Van der Vyver vertel 
van die tweespalt wat nog in 1935 in 
Gereformeerde geledere geheers het 
oor die onderwys. Toe was die meer- 
derheid op 'n konferensie vir die 
kerstening van die openbare skool en 
die minderheid vir staatsondersteunde, 

private ouergroepskole. Eersgenoemde 
het veel nader gestaan aan Dordt 
(1618-1619) se skoolorde en sy ge- 
volge en laasgenoemdes het verder 
daarvan afgewyk. Ons gaan nog be- 
weer dat laasgenoemde onder invloed 
van die Nederlandse skoolstryd van 
4 1840-1920 tot hulle opvattings ge- 
raak het, maar daarbenewens sal be- 
toog word dat Suid-Afrika se onder- 
wystoestande nog nooit werklik ver- 
gelykbaar met die Nederlandse in die 
19de eeu was nie, behalwe vir die 
afwyking in die Kaapkolonie gedurende 
1865-1886 in die owerheidspoging tot 
'n skool sonder die Bybel. Maar ons 
loop die dinge wat in aantog is, daar- 
mee vooruit. 


Dis tyd om weer 'n keer die toedrag 
saam te vat, voordat die veranderde 
een na 1900 verskyn het. a) Onder die 
Boererepublieke was die algemeen 
aanvaarde onderwysarondslag en be- 
heerbeleid dié van algemene Christe- 
like staats- of staatsondersteunde 
openbare skole onder staatsbeheer 
met inspraak van burgers as ouers 
asmede invloed van kerke. b) Gods- 
dienstige en kerklike verdraagsaamheid 
het ingetree. 'n die Vrystaat was 


eerbied vir elkeen se geloofsoortuiging 


voorgeskryf. Met reg kan gesê word 
dat die ou emigrante 'n eie vorm van 
gewetensklousule ontwikkel het. 


In daardie era is geen historiese 
aanknopingspunt of kapstok by die 
grondvlak te vind vir ouergroepskool- 
bevoorkeuring nie. c) Ook die kerklik 
Gereformeerdes in Transvaal het hulle 
die gangbare onderwyspolitiek nie net 
laat welgeval nie maar in die burgerlike 
sfeer verder aktief en kragtig meege- 
werk aan die ontplooiing daarvan. 
d) N.G.-persoonlikhede soos S. J. du 
Toit as onderwyshoof en latere manne 
soos T. C. Stofberg en R. D. Collins — 
albei in 1893 stigterslede van die voor- 
loper van die Transvaalse Onderwy- 
sers-vereniging en na die vrede van 
1902 prominent in die C.N.O. aksie — 
het in die republiek se dae die be- 
staande stelsel bevorder. Net so die 
Hervormdes. e) Tot die val van die 
Z.A. Republiek was daar behalwe vir 
die kort plaaslike Rustenburgse tussen- 
spel van 1864-1866, geen sprake van 
'n voortgesette teenstelling van kerk- 
like onderwysverskille, wat veranker 
Sou wees in dieperliggende teologiese 
of geloofsgronde nie. Dit was die 
toedrag ondanks die Gereformeerde 
Sinode van 1869 se openbare veroor- 
deling van die Nederduitsch Hervormde 
Kerk. f) Ds. D. Postma is al herhaal- 
delik 'n onderwyspersoonlikheid van 
formaat genoem, maar die aanleiding 
daartoe lê in iets anders as die skool- 
onderwysbeleid wat hy voorgestaan 
het. Waar hy soveel verdiende waar- 
dering in eie kring geniet het, is dit 
vreemd dat voor 1900, sy skoolonder- 


wysbeleid geen beduidende burgerlike 
uitwerking in Transvaal gehad het nie. 
En 9): die PROPAGERING van 'n 
STAATSONDERSTEUNDE OUER- 
GROEPSKOOLSTELSEL as deugdelikste 
vaste beleid en reël vir Suid-Afrika is 
'n EIETYDSE GEBEURDE. Dit is 'n uit- 
vinding van @rens na 1900, eintlik na 
1908. Die motivering daarvan deur 'n 
systroming is grootliks 'n invoerpro- 
duk. Die invoerproduk het in die land 
van sy herkoms (Nederland) meer as 
kniediep in 'n besonder stel Teologiese 
begrippe en onderskeidings gestaan. 
Daardie begrippe het 'n sterk Neo- 
Calvinistiese inslag gehad wat verbind 
word met die persoon en gedagtes van 
Abraham Kuyper. 

Verdere behandeling van g) hierbo, 
bring ons by die volgende en laaste 
paaiement oor die eerste tema: alge- 
mene Christelike openbare skole ëéf 
ouergroepskole, vir wat ons gevoeglik 
kan noem: die 'hiernoumaalse Suid- 
Afrika. 'n Geestelike invoerproduk hoef 
nie by voorbaat verwerp te word net 
omdat dit ingevoer is nie. Mens moet 
dit net eers goed krities van alle kante 
af bekyk voordat die tuisproduk daar- 
deur vervang word. Rugby — voetbal 
is al sodanig verinheems dat van die 
geesdriftiges met soveel bewoënheid 
van Suid-Afrika se ,,nasionale” spel ge- 
tuig, byna asof dit 'n geloofsvorm is. 

Hierna sal die gebruik van die 
woorde ,,eietydse gebeurde” in ver- 
band met die groepskoolpropaganda 


eers nader toegelig word om daarna 





die kernopvattings van die voorstanders 
van die stelsel krities onder die loep te 
neem ook in sy verbande. 

(Word vervolg) 


N.S.— 

'Met die aflewering vir die Hervormer 
van Mei sal ons (by die Algemene 
Kerkvergadering van 1976 gekom het. 
Hopelik sal die vergadering sy onder- 
wysbeleid handhaaf en nie torring aan 
die inhoud of die vormgewing daarvan 
nie. Die onderhawige artikelreeks is 
bedoel om daartoe by te dra, maar 
selfs die saampersing van stof kon ons 
nog maar by die eerste baken bring, 
terwyl die belangrikste nog voorlê. Ook 
is dit die gevoeligste wat nog in aantog 
is. Dit sal saaklik en versigtig gehan- 
teer en deurgepraat word. 

C.H.R. 


VERGROTINGS 
in 
LEWENSKLEUR 
van u eie 
KIEKIE OF NEGATIEF 


W.E. CAREY 


APTEKER 
Posbus 177 — Krugersdorp 


AidersontFlitton 


Chevrolet 
1300-1900 


Die ideale motor vir dames] 


Alderson--Flitton 
Telefoon: Pretoria 482611 

SENDING (5) 
voortgesette rubriek 


DIE 
OPRIGTING 
VAN 
GEBOUE 


deur DR. H. G. v.d. WESTHUIZEN 


Daar is 'n paar misverstande in ver- 
band met die voorsiening van fasili- 
teite, soos kerkgeboue, op ons kers- 
teningsveld. 


MISVERSTANDE OOR KERKGEBOU 


Die misverstande is te vind by ons, 
die kerstende kerk, en ook by die 
kersteningskerk. By ons is daar eers- 
tens die beswaar van sommige, veral 
voorheen, dat die kersteningskerk se 
mense of rasgenote geen dankbaar- 
heid openbaar vir So 'n gerief nie. 
Bewyse hiervoor word gevind in die 
feit dat geboue soms met klippe be- 
stook en beskadig word, en selfs 
afgebrand word. Verder word daar ook 
beweer dat hulle die geriewe nie oppas 
nie. Gedeeltelik is hierdie stellings 
waar. Maar ons moet billikheidshalwe 
ook in gedagte hou dat vandalisme by 
alle beskawings véérkom, soveel te 
meer by mindere beskawings. Ons kan 
dit begryp. Dit is ook nie regverdig 
om vandalisme aan 'n gebou sonder- 
meer toe te skryf aan diegene spesi- 
fiek vir wie die gerief bestaan nie. Dit 
is gewoonlik ander wat die skade 
aanrig tot bitter teleurstelling van juis 
diegene vir wie die gerief bedoel is. 
Dankbaarheid bestaan gewoonlik in 'n 
onbegryplike maat by hulle om wie dit 
gaan. 


KONKRETE GESTALTE 


'n Misverstand by die kerstenings- 
kerk is dat sonder 'n gebou nie kerste- 
ning gedoen kan word nie. Dit is nie 
by almal 'n misverstand nie, maar wel 
by 'n aansienlike getal. Hierdie belang- 
rikheid van 'n kerkgebou 'by hulle, ont- 
staan waarskynlik vanweë veral vier 
redes. Eerstens, heers by laer beska- 
wings steeds die konkrete oor die 
abstrakte. 'n Kerk as konkrete gestalte 

word makliker gerealiseer en aanvaar 
as die geestelike begrip. Nou kan ons 
wel redeneer dat Jesus gesê het wie in 
gees en waarheid aanbid deur die 
Vader gesoek word (Joh. 4:23), en dat 
almal juis geleer moet word dat ,,kerk” 
hulle is ,wat aan die Here behoort”. 
Tog het Israel steeds sy tabernakel, 
tent van samekoms of tempel gehad. 
En ook ons het dit. Die kerkplek het 
'n plek in die kerk. Dit maak nie saak 
waar of hoe daardie plek is nie, maar 
dit moet wees! 


VORDERINGSGESTALTE 


'n Tweede rede waarom 'n kerk- 
gebou besondere waarde vir ons 
kersteningskerk het, is geleë in die 
vorderingsgestalte wat dit uitdruk van 
die wordende kerk. Juis omdat ordent- 
like geboue en geriewe in 'n groot 
mate by daardie mense ontbreek, is die 
kerkgebou 'n onderskeidingsteken. Dit 
toon aan dat daar verskil gekom het 
tussen heiden en gelowige — die een 
sonder kerk, die een met 'n kerk. Na- 
tuurlik moet ook hier steeds gewaak 
en gewaarsku word dat niemand salig 
is as hy maar net in 'n kerk is, in die 
huis van die Here is nie. Dit gaan daar- 
om dat die kerk in jou binneste moet 
wees, dat die woning van die Here in 
jou hart moet wees. 


AFBAKENING 


In die derde plek is dit prakties baie 
moeilik om kersteningswerk met die 
verwagte vordering te verrig in die 
uiterlike verhinderende omstandighede 
waarin baie heidene in ons kerstenings- 
veld leef. Die kerkgebou is as't ware 
'n afbakening elke keer van 'n sending- 
veld. Daêêr vind jy die heidene wat 
straks Christene gaan word. 'n Kerk- 
gebou is dus 'n kersteningsinstrument, 
'n hulp vir die kerstende kerk. 


STATUSGESINDHEID 


Laastens moet vermeld word dat die 
suiwer selfsugtige statusgesindheid 
ook wel kop uitsteek by hierdie saak. 
Dit is aangehelp deur die oprigting van 
geboue al die eeue op die kerstenings- 
veld. Vandag nog ,,spog” verskillende 
denominasies binne een Bantoedorp 
met twintig tot dertig kerkgeboue. Van 
die kersteningskerk se mense se kant 
gesien, wil hulle ook 'n kerkgebou hê 
soos die ander, soos Israel ook 'n 
koning wou hê soos die ander nasies. 
In hierdie geval is die ,,ander nasie” 
met sy groot en selfs tot oor die 
kwart miljoen rand se kerkgeboue, die 
kerstende kerk!! Ons kerk! 


Hoe dit ookal sy, kerkgeboue is 'n 
belangrike item in die kerstenings- 


werk. In Meadowlands staan 41% 
lidmate van die Gereformeerde sending 
kerk se huise binne 'n straal van 
500 meter van die kerkgebou (A. G. 
Schutte, Swart Doppers, bl. 31). 


IS SUKKEL 'N VEREISTE? 


'n Ander misverstand wat daar heers, 
betref die beskouing van sommige lede 
van die kerstende kerk dat ons en ons 
voorouers moes spartel en spook om 
ons eie geriewe op te rig, waarom kan 
die kersteningskerk nie ook self nie. 
Ek is waarlik nie 'n voorstander dat 
geriewe by dosyne gegee of gedeel 
moet word met Jan Rap en sy maat 
Klaas nie. Maar ons moet darem ont- 
hou ten opsigte van die kerk, dat ons 
voorouers en ons self, wat onder bok- 
seile en in sinksale, onder seringbome 
en sterrehemel kerk gehou het, of nog 
hou in sitkamers, waenhuise en skool- 
sale, christene was en is. By ons geval 
gaan dit bloot om 'n aanbiddingsplek 
vir hulle wat gelowiges is teen 'n agter- 
grond van eeue. By die kersteningskerk 
gaan dit om die kerstening nog van 
mense met 'n eeue oue heidense 
agtergrond. 


ONS AANDEEL 


Nogtans moet ons onthou dat die 
kerkgeboue wat ons oprig op die 
kersteningsveld slegs by wyse van 
hulp is, ook vanweë die bekende lae 
ekonomiese vermoë van die betrok- 
kenes. Hierdie hulp beteken dat die 
kersteningskerk algaande daardie ge- 
bou afbetaal deurdat hulle dankoffer 
ook ontvang word deur die kerstende 
kerk. Aldus word daardie gebou deur 
hulleself ,,gekoop” en ,,opgerig” en is 
dit uiteindelik hulle eiendom. 


Juis in verband met die voorsiening 
van finansiële middele is daar sommige 
superintendente selfs en baruti wat 
reken die sentrale raad moet hierdie 
geld voorsien en die geboue dus oprig. 
Dit is nie ons werksmetode nie. Elke 
ringsraad is verantwoordelik om die 
leiding, finansieel en andersins, te neem 
in verband met die oprigting van ge- 
boue. Dis natuurlik waar dat ringsrade 
by die sentrale raad lenings kan aan- 
gaan. Na hierdie saak van finansies, 
kom ons 'n ander keer weer terug. 





Dit mag as 'n wonder beskou word, 
dat die geloof in Rusland na meer as 
'n halwe eeu Sowjetheerskappy nog 


leef... en kragtig leef. 


Hervormd Persbureau 


Hoe zZyn 


de helden gevallen” 


Ons kwoteer hierdie bostaande teks 
uit die Nederlandse Bybel, omdat die 
'helde' in hierdie geval die Nederlandse 
Gereformeerde Kerk is wat ,geval' het. 
Dit is woorde uit die ,,Klaaglied van 
Dawid oor Saul en Jonatan” se dood 
(2 Samuel 1:19). 





JOH. DREYER 





Hierdie kerk het minder as honderd 
jaar gelede ontstaan toe 'n deel van 
die regter vleuel die ou historiese kerk 
van Nederland, die Hervormde Kerk 
verlaat het, hulle afgeskei het onder die 
bekwame leiding van dr. Abr. Kuyper 
en die ,,Gereformeerde Kerken” tot 
stand gekom het. Hierdie afskeiding 
was as gevolg van ontevredenheid 
oor die leiding in die Hervormde Kerk. 
Die beginsels van die Franse Rewolusie 
het nog deurgewerk by 'n deel van 
die Hervormde Kerk en die leiding in 
die kerk was dié tyd hoofsaaklik in 
daardie manne se hande. So is dan 
die ,,kranke moeder”, die Hervormde 
Kerk, verlaat met die vaste hoop dat 
Skrif en belydenis in 'n nuwe kerkver- 
band in 'n belydeniskerk beter tot hulle 
reg sal kom. En dit was ook so vir 
iets meer as 'n halwe eeu. Daar is 
naarstig gewaak oor die handhawing 
van Skrif en belydenis. Hierdie getroue 
wag oor die dure erfenis was die 
,trots' van die Gereformeerde Kerke. 
Maar toe het die tweede wêreldoorlog 
met al sy ontwrigting gekom. Die 
Weste het nog sy wonde gelek toe die 
kommunisme uit Oos-Europa al meer 
weswaarts opgedring het. Deur insy- 
peling in die nuusmedia van die Weste, 
deur 'n fyn uitgewerkte sisteem in sy 
propaganda metodes het die rewolu- 
sionêre invloede van die kommunisme 
hand oor hand veld gewin. Ook die 
kerke en die teologiese denkrigtings 
het die rewolusionêre idees sienderoë 
aanvaar. En die Gereformeerde Kerke 
het daarvan nie vrygespring nie. Die 
teologie van die rewolusie het onder 
die eertydse gestrenge handhawers 
van Skrif en belydenis sy slagoffers 
in nog al groot getalle gekry. En op 
Gilboa, die ,top-vergadering', die sinode 
van die Gereformeerde Kerke het die 
helde geval'. Prof. Kuitert van die Vrye 
Universiteit loën die skeppingsleer on 
word tog gehandhaaf. Dr. Wiersinga, 
die studenteleraar aan dieselfde uni- 
versiteit, loën die versoeningsleer in 


Christus en kom nie onder die tug nie. 
In 1926 handhaaf die sinode van Assen 
die tug en dr. Geelkerken word uit sy 
amp geskors, omdat hy die praat van 
die slang in die paradys ,,nie in letter- 
like sin opgevat het nie en dit nie as 
sintuiglik waarneembare werklikhede” 
beskou het nie. Maar nou in 1976 
asook 'n paar jaar vroeër trek prof. 
Kuitert ook die historisiteit van die 
verhaal in Genesis 3 in twyfel en hy 
word gehandhaaf. 


Gedurende 1944 is prof. dr. K. Schil- 
der geskors. Een oorsaak was sy 
standpunt oor die genadeverbond, maar 
as dr. Wiersinga die versoening deur 
die lyde van Christus in ons plek be- 
stry, dan word hy gehandhaaf. Daarom 
sê ons: ,,Hoe zyn de helden gevallen?” 


Dat die Gereformeerde wêreld nie 
instem met die swenking in die Neder- 
landse Gereformeerde Kerke nie blyk 
daaruit, dat nie alleen ons twee Gere- 
formeerde susterkerke die bande met 
die Gereformeerde Kerke in Nederland 
gebreek het nie, maar ook uit die feit 
dat die ,,Christian Reformed Church” 
in die V.S.A., sowel as die ,,Reformed 
Church” in Australië al besware ge- 
opper het teen die jongste en vreemde 
koers in die Gereformeerde Kerke in 
Nederland. 


Kan dit so? 


Maar nou het daar 'n nuwe rede 
gekom waarom die Nederlandse Gere- 
formeerde Kerke in opspraak gekom 
het. 'n Gereformeerde predikant aldaar 
wat die kinderdoop verwerp, is vol- 
gens persberigte geskors. Die ver- 
werper van die reformatoriese ver- 
soeningsleer word gehandhaaf, sowel 
as dié een wat die Skrifgesag in 
verdenking bring, maar hy wat opkom 
teen die kinderdoop word uit die amp 
gesit. Maar kan dit dan so? Nie dat 
die verbondsgedagte in die doop nie 
van belang is nie, word die vraag 
gestel. Het Luther dan nie gesê nie: 
Hy wat die doop reg verstaan, is die 
beste teoloog? Is die verbondsgedagte 
in die doop dan nie een van die grond- 
stellings van die reformatoriese teo- 
logie nie? Ja, dit natuurlik wel, maar 
is die hart van die evangelie dan nie 
die versoening nie? En is dit dan van 
minder belang? 


So is dit As 'n kerk die ,hart' van 
die evangeile kwytraak, dan is ander 
afwykings van ander stukke van die 
leer voor die handliggend. 


Dit stem inderdaad tot droefheid. 
Dawid het getreur oor die dood van 
die twee helde in Israel, die een sy 
vervolger, die andereen sy boesem- 
vriend. Ons almal treur ook oor die 
val van die Gereformeerde broeders 
in Nederland. 

Mag die Hoof van die kerk, wat oor 
sy kudde waak en sê waak dat die 
poorte van die doderyk sy gemeente 
nie kan oorweldig nie, ander insigte 
aan die Nederlandse broeders gee. 





LEES! 


Maak tuin met dekplante 
deur Una van der Spuy 
H.A.U.M. Kaapstad 

Prys R10,90 


'n Puik naslaanwerk in duidelike, 
verstaanbare beskrywings, toegelig 
met pragtige kunsfoto's wat amateur 
en ervare tuiniers besiel om dadelik aan 
die werk te spring en die menige prak- 
tiese wenke wat min moeite en koste 
meebring, toe te pas. 

Die boek is in drie dele. Dis 'n gids 
by die keuse van dekplante, waarin 
botaniese en allerdaagse name, hul 
groeiwyses en kleure tydens verskil- 
lende seisoene en klimaatstreke uit- 
gebeeld word en is prakties en doel- 
gerig uiteengesit, wat met 'n enkele 
oogopslag nageslaan kan word. 

Una van der Spuy verdien alle eer 
vir die uiters geslaagde boek wat 
sekerlik vir enige tuinier of plantlief- 
hebber 'n aanwins op hul boekrak sal 
wees. 


B.D. 








AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
langdurig ook vir alle nier en 
blaas kwale en ook vir aambeie, 
Slegs R3,50 k.m.b. geen gekruisde 
posorder asb. 
TJEK MET KOMMISSIE 10c. 


Regstreeks van Mev. R. Muller, 
Pk. Krugerspos, 
Lydenburg. 

Kroniek 





'n Onlangse berig het aan die lig ge- 
bring dat in Rhodesië een uit elke drie 
huwelike in die egskeidingshof beland. 
Hiermee het ons buurstaat die twyfel- 
agtige onderskeiding behaal om selfs 
die Skandinawiese lande (1 uit 4) en 
die V.S.A. (1 uit 6) verby te steek op 
die pad van vernietiging van die gesins- 
lewe. Die egskeidingsyfer in Rhodesië 
is tans die hoogste ter wêreld. Die 
prentjie in ons eie midde is self maar 
duister, ek meen 1 uit elke 10 huwe- 
like in S.A. beland op die rotse. Talle 
predikante verklaar dat egskeidings- 
probleme in hulle gemeentes skrikwek- 
kend toeneem. 


DR. A. J. G. DREYER 


Ook die selfmoordsyfer loop vinnig 
omhoog. Veral merkwaardig is dat dit 
onder die jonger geslag so skrikwek- 
kend toeneem. In die V.S.A. het gedu- 
rende die afgelope twintig jaar self- 
moord onder jong mense tussen die 
ouderdomme van 15 en 24 jaar met 
250% gestyg. In hierdie ouderdoms- 
groep slaan meer as 4000 jongmense 
per jaar die hand aan hulle eie lewe. 
Wat die toedrag van sake by ons is, 
weet ek nie maar dit is 'n tendens wat 
wêreldwyd toeneem. 


Kinderverwaarlosing en kinderaan- 
randing is iets waarvan 'n mens gru. 
Dit is haas ondenkbaar dat iemand 'n 
weerlose baba kan aanrand sodat die 
kind in die hospitaal beland, ernstig 
beseer sodat permanente breinskade 
of ander liggaamlike letsels oorbly. En 
tog lees ons gereeld van die soort 
dinge. 


Aan die ander uiterste staan die toe- 
nemende aantal jong egpare wat nie 
kinders wil hê nie. Sommiges skram 
van die verantwoordelikheid van kin- 
ders weg omdat hulle kennis geneem 
het van die bevolkingsontploffing. As 
welmenende wêreldburgers van ons 
tyd wil hulle nie bydra tot die komende 
krisis ten opsigte van die wêreld 
voedselgebrek nie. Andere noem die 
wêreldwye politieke onrus en die drei- 
gende gevare in ons eie midde as die 
rede vir hulle terughoudendheid. 


Hierdie uiteenlopende sake het tog 
miskien onderling verband met mekaar. 
Dr. Herbert Hendin, 'n psigo-analitikus 
van New York en dosent aan die Uni- 
versiteit Columbia, het in verband met 
hierdie sake 'n aantal belangrike op- 
merkings gemaak. In die afgelope 
twintig jaar het daar 'n belangrike 
PSigo-sosiologiese omwenteling plaas- 
gevind. Die fisiese omgewing waarin 'n 
mens opgroei is, van belang en moet 
beskerm word, maar sê Hendin, die 
emosionele omgewing van die mens is 

HUWELIK 
EN GESIN 
OP DIE 
KRUISPAD 


net so belangrik maar word dikwels 
oor die hoof gesien. 

In die verlede was die mees alge- 
mene oorsake vir selfmoord onder 
jeugdiges onder andere die dood van 
een of albei ouers, liefdesteleurstellings 
of een of ander emosionele spanning 
of krisis. In die afgelope twee dekades 
het dit duidelik geword dat die proses 
van ontwikkeling vir 'n kind steeds 
moeiliker word. Die rede dat baie 
gesinne ongelukkig is, is omdat die 
ouers nie ingestel is om plesier in 
hulle kinders te vind nie. Dit is waar- 
skynlik omdat hulle eie benadering 
van die lewe ego-sentries is. Dit draai 
alles om die ,,ek”. 

Volgens dr. Hendin is talle egpare 
nie bereid om selfs die geringste op- 
offering ten opsigte van hulle kinders 
te maak nie. Voorheen was daar 'n tyd 
waarin soms te veel vir die kind opge- 
offer is, tans word te min gedoen. 
Kinders is volgens hierdie modegier 
geen plesier in die huis en geen bron 
van vreugde vir die ouers nie. Hulle 
word as 'n oorlas beskou wat inbreuk 
maak op die ouers se tyd, se gerief, 
se geldelike vermoëns, ens. Wanneer 
ouers nie 'n direkte voordeel kan kry 
uit die tyd of geld of aandag wat aan 
hulle kinders bestee moet word nie, 
is hulle nie gewillig om dit te gee nie. 
'n Gees van onverdraagsaamheid teen 
die eise wat 'n kind aan die ouerpaar 
stel, word almeer waargeneem. Aan- 
randing van kinders is 'n teken van die 
gemaksugtige selfsugtigheid van 'n 
ouer. Selfsug is die wortel van hierdie 
euwel. Vir die kind skep dit 'n emo- 
sioneel onsekere omgewing, 'n gevoel 
dat hy 'n ongewenste indringer is, 'n 
gevangene in eensame opsluiting in sy 
eie huis. Om hieraan te ontkom, is 
selfmoord vir baie kinders die op- 
lossing. 

Hierdie opmerkings van dr. Hendin 
geld myns insiens ook dikwels ten 
opsigte van die verhouding van man en 
vrou onderling. Dieselfde selfsugtigheid 
oorheers, dieselfde gerigtheid op eie 
gewin en direkte voordee! wat behaal 
word, speel 'n groot rol in die moderne 
huwelik. Soos die kind voel dat hy die 
slagoffer is van 'n ondraagbare situasie, 


So voel talle huweliksgenote ook dat 
hulle in dieselfde onhoudbare situasie 
verkeer. Die gebrek aan warmte, liefde, 
belangstelling wat gedeel word. Wan- 
neer die las ondraaglik word, word 
egskeiding as die normale uitweg ge- 
sien. Ook die huwelik het nie meer die 
aspek van vreugde en die daarmee 
gepaardgaande opofferings nie. Daar- 
om is die gewilligheid tot versoening 
en die opruim van probleme en mis- 
verstande nie meer daar nie. 

Dit is hierdie ervaring van mislukte 
huisgesinne en mislukte huwelike ge- 
paard met die erfenis van selfsug en 
die gerigtheid op eie persoonlike voor- 
dele wat, myns insiens baie jong 
mense selfs heeltemal van die huwelik 
laat wegskram. 

Hendin het 'n boek geskryf met die 
titel ,,Growing Up Dead”. Dit handel 
oor die troostelose doodse situasie 
waarin talle kinders opgroei. Na luid 
hiervan sou ,,die lewende dood” dalk 
'n goeie opskrif wees waarmee die 
huwelikslewe van vandag se probleem- 
ouers getipeer kan word. 

Nieteenstaande die toenemende pro- 
bleme rondom die ouer-kind verhouding 
en die verhouding van die egpaar, wil 
dr. Hendin nie die gesinslewe afskryf 
nie. Die gesin was en is nog steeds in 
elke beskawing die beste middel om 
die emosionele lewe en die liefde te 
ontwikkel. Maar die drang van die 
moderne vrou om moeder en beroeps- 
vrou te wees, skep probleme waarop 
nog die psigiatrie nog die moderne 
organisasies vir die gelykheid van die 
vrou op alle terreine, 'n antwoord het. 
Die horlosie kan ook nie teruggedraai 
word nie. Daar moet beplan word en 
besin word om die gesinslewe van die 
toekoms te red. Aldus dr. Hendin. 

Die probleemontledings soos die 
van dr. Hendin is vir die kerk 'n goeie 
wetenskaplike hulpmiddel om die ag- 
tergrond waarteen die evangelie ver- 
Kondig moet word, te verstaan. Onder 
andere blyk hieruit dat die god met die 
kortste naam, nl. ,,ek” besig is om 
die saad van ontwrigting te saai en 
dat sy saaiwerk baie vrug dra. Hier- 
teenoor staan dat die evangelie van 
Jesus Christus wat die ,,ek” kruisig, 
bereid is om te sterwe aan homself 
om sodoende deur Christus die ware 
lewe te vind. Teenoor die doodsheid 
van die wêreld van die opgroeiende 
kind en die gefrustreerde egpaar is 
daar die lewe in Christus. Teenoor die 
doodsheid van selfsug wat aanleiding 
gee tot die verlange na die dood in tyd 
van krisis by kinders en volwassenes 
is daar die lewe in Jesus Christus wat 
die lewensvreugde ook aan ander 
meedeel en wat 'n lewensklimaat van 
vreugde skep. 

Die evangelie sê dit en die kwale 
van ons tyd bewys dit dat die mens- 
dom midde in die dood lê. Die genade 
van God verlos ons daarvan. @ 


VIR OUER EN KIND (1) 


In 'n brosjure wat deur Sacum 
Beperk uitgegee is, skryf ds. G. J. 
Hugo dat taal meer is as 'n kommuni- 
kasiemiddel en verder dat taal nie net 
blote klank is nie, maar dat taal hom 
ook op 'n sigbare wyse kan openbaar. 
Hy skryf verder dat ,,sonder dat 'n 
enkele klank geuiter word, bloot deur 
die gebruik van tekens en simbole kan 
maklike kommunikasie plaasvind en 'n 
,gesprek' gevoer word tussen mense”. 
,Op grond van hierdie feit het moder- 
nistiese jeugdiges deur die toedoen 
van 'n wêreldomspannende jeugrewo- 
lusie sekere simboliese tekens ont- 
wikkel tot 'n nuwe klanklose taal. Oor 
die wêreld heen het hulle tradisionele 
taak vervang met simbole en tekens. 
Waarmee hulle 'n boodskap wil oor- 
dra!” 





DS. W. H. SWART 





Hierdie sogenaamde ,,onskuldige” 
tekens en versierings wat baie mense 
en veral die jeug van ons tyd dra, ver- 
dien dan seker 'n bietjie meer aandag. 
Veral ook in die lig van Jenny Ruben 
se opmerking, dat 'n mens nie hoef 
mee te doen aan die aktiwiteite van 
die jeugrewolusie nie, maar dat die 
jeug net as ,,plakkaatdraers” ook die 
marxistiese ideologie kan propageer. 
Deur dan onskuldig sekere van hierdie 
vreemde” tekens te dra, kan 'n mens 
maklik 'n advertensiebord” van die 
jeugrewolusie wees wat die ,,estab- 
lishment” teengaan en wat alle gesag, 
norme en orde wil afbreek. 


Francis Grim merk dan ook in 'n 
publikasie op dat ,,In oorlogstyd dra 
soldate uniforms wat eienaardig lyk. 
Dit het bruin en donkergroen strepe 
en kolle op die kakie. Die doel is dat 
die soldate nie maklik deur die vyand 
op die slagveld herken sal word nie, 
aangesien die uniforms se kleure sal 
saamsmelt met die omliggende aarde, 
rotse, bome en skaduwees. 'n Soort 
gelyke strategie is deur die vyande 
van ons land beplan deur oënskynlik 
onskuldige simbole en kleure te ge- 
bruik wat mislei, vervlak en uiteindelik 
vernietig”. 


Baie van ons dra miskien selfs die 
tekens as 'n versiering sonder om te 
weet wat dit eintlik ,,sê”. Ons laat ons 
kinders dit miskien dra met 'n gedagte 
nouja, dit is mode en ek is seker 
maar outyds”. Daarom wil hierdie reeks 
artikels u en u kinders so 'n bietjie 
meer duidelikheid gee oor die tekens 
as sogenaamde ,,onskuldige versie- 
rings". 


TEKENS 
SOOS WOLWE 
IN SKAAPSKLERE 


Die tekens wat in hierdie reeks van 
naderby weer of miskien vir die eerste 
keer bekyk gaan word is onder andere: 


A. 'n Teken wat ek dra 


1 Die appel 

2 Die skoenlapper 

3 Die Egiptiese kruis en Heksepoot 
of ,,Vredesteken” 

4 Die reeks gebalde vuis — of 
teën-gesagteken 


B. Plakkers wat dwelmmiddels propa- 
geer 


C. Plakkers wat seks as tema het 


As ons nou oor hierdie tekens en 
simbole praat dan is ek bewus van die 
feit dat die linkse elemente hierdie 
poging eintlik waardeer as sou dit nie 
net alleen slapende honde wakker 
maak nie, maar dat so 'n artikel ook 
sy nodige ,,advertensie” en propage- 
ring doen al is dit geensins die be- 
doeling nie. Daarom gaan ek my doel- 
bewus weerhou om enigsins u nuus- 
kierigheid te probeer prikkel. Daarom 
skryf ek dit in 'n kerkblad vir kerk- 
mense want die Bybel roep ons mos 
ook op om mekaar te vermaan en te 
bemoedig. Ek spreek dan die hoop uit 
dat u, geagte leser wat dit lees, hierdie 
liederlike tekens en simbole ook posi- 
tief sal beveg. 


A. 'N TEKEN WAT EK DRA 


Waarom word hierdie tekens gedra? 
Dra u dit as versiering? Dan moet ek 
weer besin of ek die regte ding doen. 

Dra ek dit om ,mêd” of ,,with it” 
te wees dan besef ek waarskynlik nie 
die implikasies daarvan nie. Dra ek dit 
om vir die wêreld te sê hoe 'n goeie 
mens ek is (vredesteken, One Way, 
ensovoorts). Is dit nie dalk dan eerder 
'n teken van ,armoede” nie. Ds. H. N. 
Botha het by geleentheid gesê dat 'n 
teken wat ek in so n' geval dra is 'n 
teken van geestelike armoede. Daar- 
mee sê ek dan eintlik vir die wêreld: 
moet my nie beoordeel op my gedrag 
of persoonlikheid nie, maar takseer 
my op die teken wat ek dra. 

Laat ons dus versigtig wees vir die 
mode en die grille van die modernis- 
tiese jeug, want dat 'n goeie naam 
beter is as goeie olie, is 'n waarheid 
wat nie onderskat moet word nie. 


1 DIE APPEL 


Hoe dikwels het ons nie al hierdie 
sogenaamde ,,onskuldige” appel- 
motief gesien wanneer dit as ver- 
Siering op kledingstukke of as 'n 
hangertjie gedra word nie? Die 
vraag ontstaan altyd dadelik by 
'n mens of hierdie persoon wat 
die helder rooi appel dra waarvan 
die een kant lyk of daar 'n happie 
uitgebyt is, weet wat dit beteken. 
Is dit 'n wolf in skaapsklere of is 
dit dalk 'n onskuldige skaap in 
wolfsklere? 

'n Paar jaar gelede is daar in ons 
land 'n baie wellustige tydskrif 
uitgegee, wat later gelukkig ver- 
ban is, en die embleem van hierdie 
tydskrif ,Jonkheer's Adam” was 
juis 'n rooi appel gewees. 

Die appel-motief word ook soms 
genoem die ,,Paradys-appel”, om 
dit in verband te probeer bring 
met die sondeval in die tuin van 
Eden. Die onskriftuurlike gevolg- 
trekking wat dan gemaak word, is 
as sou die verbode vrug (soos die 
Bybel dit noem) dan eintlik 'n 
appel gewees het, waarvan Eva 
geëet het en later ook aan Adam 
gegee het. Hierdie hele gebeurte- 
nis word dan as 'n seksuele daad 
geinterpreteer, omdat Adam en 
Eva, nadat hulle van die vrug geëet 
het, bewus geword het van hulle 
naaktheid (seks). 

Die rooi appel met die happie daar- 
uit simboliseer dan iemand wat 
seksueel bewus geword het en 
, vertolk die draer se ingesteldheid 
ten opsigte van die seksuele: naak- 
te on-Christelike sedeloosheid.” 


DIE SKOENLAPPER 


Dit het in ons dag mode geword 
om 'n skoenlapper of enige ander 
insek-motief op veral damesklere 
te dra. Dit is gewoonlik 'n gewone 
helderkleurige skoenlapper — of 
by-motief wat in verskillende 
groottes op kledingstukke aange- 
bring word. 

Die simbool van die skoenlapper 
of insek wys heen na ,,die vrou- 
like liggaam in 'n besondere po- 
sisie”. Verder dui dit op morele 

ONS BEJAARDES (12) 
KEN ONS HULLE? 


Grote troos” en ,,kleine troos” 





'n Groot vriend en tydgenoot van 
die bekende Switserse teoloog Karl 
Barth, het in sy boek oor die Sielsorg, 
die gesprek met hoogbejaarde mense 
beskryf as 'n gesprek waarin die troos 
van die vergifnis van sondes hoofsaak 
moet wees. Die kern van die gesprek 
met hulle en die boodskap van die 
prediking aan hulle, moet wees dat 
Jesus Christus vir ons sondes gesterwe 
het, aldus Eduard Thurneysen. Dink 
mens daaraan dat dit juis die sonde 
is wat duisternis bring in elke lewens- 
fase van die mens, jonk en oud, dan 
bly die vraag van ons bekende Heidel- 
bergse Kategismus nog altyd aktueel. 


DR. P. J. THEO KOEKEMOER 


Om getroos te kan lewe en sterwe is 
dit nodig dat ek sal weet hoe groot 
my sonde en ellende is en hoe ek daar- 
uit verlos kan word, dit wil sê hoe dit 
my vergewe kan word en voorts, hoe 
ek tot eer van God 'n dankbare lewe 
kan lei. Dit lyk vir ons of die ou Hei- 
delbergse Kategismus nog altyd tot op 
die oudag, ter sake sal wees. Juis in 
hierdie gesprekke met die hoogbe- 
jaardes, kom die vraag skerp na vore: 
,Wat is jou enigste troos in lewe en 
in sterwe.” En dan is dit goed as 
hierdie hoorder deur die besoeker 
herinner word aan die antwoord wat 
in die kinderdae uit die hoof geleer is: 
dat hy of sy met liggaam en siel nie 
aan sigself behoort nie maar duurge- 
koop is deur die kosbare bloed van 
Jesus Christus en daarom die eiendom 
is van ons getroue Saligmaker. 


Waaroor praat die bejaarde broeder 
en suster? Ja, ons weet dat die lig- 
gaamlike node eerste staan in die ry 
van probleme wat hulle moet trotseer. 
Juis dan is dit goed om weer te hoor 
dat God ons Vader nie slegs belangstel 
in jou siel nie, maar ook in jou lig- 
gaam. Gunning skryf oor die oudag in 
sy boek, ,De Morgenstond nadert”, 
en sê daarin onder andere dat die 
aandag van hulle wat in die aand van 
die lewe verkeer, gerig is op die 
“blinde ogen, dove oren, machtlose 
voete, gebonden lippen.” Prediker 12 
is dus waar! Daar is soveel leed wat 
'n bejaarde mens gewoonlik moet deur- 
gaan, behalwe die liggaamlike leed. 
Daar is die geestelike (psigiese) leed 
wat van buite die liggaam op hulle 
neerdaal: die ontsettende gevoel van 
vereensaming op die rand van die le- 
wensgang, teleurstellinge in mense 
(veral as dit jou eie kinders is), die 

ONS GESPREK 


MET 
HULLE 


smart van die een na die ander fami- 
lielid, selfs jou kind se doodstydings, 
ou vriende wat te sterwe kom. In 
besonder voel hulle wat so vas aan 
die verlede gekneg is, hierdie verlies 
van familie en vriende. 

Ons het gesê dat die besoeker die 
kuns moet aanleer om goed na hulle 
te kan luister. Maar die trooster moet 
die bekwaamheid om te kan troos as 
'n gawe sien, 'n gawe van God. Want 
die eintlike Trooster is God die Heilige 
Gees, deur sy Seun Jesus Christus. 
Daar is ook 'n soort troos wat tereg 
genoem kan word 'n ,,kleine troos”; 
daardie bekende woorde wat maar al 
te dikwels gehoor word: ,,Toemaar, 
daar is nog baie om voor dankbaar te 
wees ...”, of ,,troos jou daaraan dat 
ander nog swaarder het as jy...” Het 
u al daaraan gedink dat 'n mens gevra 
word om hom te troos met die ge- 
dagte dat ander mense swaarder kry? 
Voorwaar maar 'n kleine troos! Daar 
is 'n groter troos, 'n beter troos wat 
sekerlik in iets anders gefundeer is as 
die leed van ander mense. Nee, waar- 
agtige troos is dan wanneer jy jou 
leed en smart deur die geloof en in 
gemeenskap met die Man van smarte 
dra, wanneer jy ly onder die diepe 
besef dat Hy vir jou gely het sodat 
jou lyding draaglik mag wees, die 
wete dat Jesus Christus deur sy lewe 
en sterwe vir ons die laste gedra het, 
wanneer jy biddend sing: — 


,Ja, ek kos Hom die slae, 
die smarte en die hoon; 

vir my word daar gedrae, 
die kleed, die doringkroon; 
vir my was daardie wonde, 
vir my moes Hy daar staan; 
Hy moes vir al my sonde 
die bittre kruisweg gaan.” 

(Ges. 120:2.) 


Die kerklike formulier oor die heilige 
doop het reeds by die doopvont gesê 
dat hierdie lewe niks anders is as 'n 
,gestadige dood” nie. Om mens te 
wees beteken dat jy gestempel is om 
te sterwe. Om mens te wees beteken 
dat die dood nog voor jou Iê... en 
vir die gelowige ook die opstanding 
uit die dode! 


,Ek geloof dat hierdie liggaam, 
selis tot stof en as vergaan, 
op die laaste van die dae 

weer verheerlik op sal staan; 


dan onsterflik, onverganklik, 
ken dit geen verderfenis; 

dan is dit so skoon en heerlik 
soos my Heer se liggaam is.” 


Die bejaarde worstel met die eeue- 
oue probleem van die lyding, die pro- 
bleem van Job, die waaroms. Dit is so 
dat God se weg met ons dikwels ,,deur 
die see” en sy paaie deur ,,diep waters” 
gaan, soos die psalmdigter sê. Nie afge- 
saagde formules van die ,,kleine troos” 
nie, maar die Woord van God is die 
bron van die waaragtige ,,grote troos”. 
Om maar net een enkele Skrifgedeelte 
te siteer:— ,,Daarom dan, terwyl ons 
SO 'n groot wolk van getuies rondom 
ons het, laat ons ook elke las aflê en 
die sonde wat ons so maklik omring, 
en met volharding die wedloop loop 
wat voor ons lê, die oog gevestig op 
Jesus, die Leidsman en Voleinder van 
die geloof, wat vir die vreugde wat 
Hom voorgehou is, die kruis verdra 
het, die skande verag het en aan die 
regterkant van die troon van God gaan 
sit het... En julle het die vermaning 
heeltemal vergeet wat tot julle as 
seuns spreek: ,,My seun, ag die tug- 
tiging van die Here nie gering nie, en 
beswyk nie as jy deur Hom bestraf 
word nie, want die Here tugtig hom 
wat Hy liefhet, en Hy kasty elke seun 
wat Hy aanneem...” (Hebreërs 12.) 
Dit is die groot sielsorger Johannes 
Calvyn, wat spreek oor die feit dat ons 
in die midde van die lewe deur die 
dood omspan word. Vir ons wat wan- 
del in die ,,skaduwee van die dood” 
wys hy heen na Psalm 91: ,,Ek sal tot 
die Here sê: my toevlug en my berg- 
vesting, my God op wie ek vertrou” 
en Psalm 31: ,,Maar ek vertrou op U 
Oo Here! ek sê: U is my God. My tye is 
in u hand...” Calvyn handel oor hier- 
die troos in sy bekende werk (Die 
Institusie, deel 3, hoofstuk 8) en toon 
aan dat die troos oorvloedig tot ons 
spreek uit die Heilige Skrif. Telkens 
wys Calvyn op Jesus Christus wat die 
kruis vir ons dra. Ons het deur ons ly- 
ding deel aan die lyding van Christus 
en daarom ook deel aan sy opstanding. 
(Fil. 3:10.) Deur die leed en smart leer 
ons gehoorsaamheid. (Rom. 5:3.) Ook 
die Seun van die mens het ,,gehoor- 
saamheid geleer uit wat Hy gely het.” 
(Hebr. 5:8.) 


[7] Vervolg op volgende bladsy 


Lesers skryf: 


VERANTWOORDE 
AMPSBEDIENING 


Geagte Redakteur, 

Ek verwys na die brief van ds. P. 
J. van der Merwe van Swartwater in 
,Die Hervormer” van Maart 1976, met 
verwysing na die preek van prof. 
Oberholzer wat in die Januarie uitgawe 
van ,,Die Hervormer” verskyn het. 

Uit die treffende en positiewe uit- 
eensetting in ds. van der Merwe se 
brief is dit baie duidelik dat hy die 
belange van die Hervormde Kerk asook 
die suiwer verkondiging van Gods 
Woord baie swaar op die hart dra. So 
ook is die vraag van ds. van der Merwe 
aan prof. J. P. Oberholzer uitsluitlik in 
belang van ons kerk en die suiwer 
verkondiging van die Woord. 

Daarom is dit vir my teleurstellend 
dat prof. J. P. Oberholzer by wyse van 
'n paar opmerkings op hierdie skrywe 
gereageer het. In die tydvlak waarin 
ons leef, is dit uiters noodsaaklik dat 
daardie vrae duidelik en breedvoerig 
beantwoord moet word. 

Indien hierdie vrae deur prof. Ober- 
holzer onbeantwoord gelaat word, kan 
dit net verwarring en agterdog saai in 
die kerk wat nie tot voordeel van die 
kerk as sulks en die suiwer verkon- 
diging van die Woord sal strek nie. Ook 
kan die vertroue en respek wat daar 
gekoester word teenoor ons gewaar- 
deerde voorsitter van die Algemene 
Kerkvergadering prof. J. P. Oberholzer 
hierdeur geskaad word. 

My waardering vir die plasing van 
my brief. 





Piet Henderson 
Posbus 262, 
Vaalwater. 





Geagte Heer, 

Die brief van ds. P. J. v.d. Merwe 
in Die Hervormer van Maart, 1976, 
onder die opskrif verantwoorde amps- 
bediening” kan na my mening nie on- 
beantwoord verby gaan nie. Daarmee 
word nie bedoel dat daar antwoorde 
op ds. v.d. Merwe se vrae, soos dit 
in sy brief verskyn, verskaf moet word 
nie. (Dit het prof. Oberholzer immers 
al juis gedoen.) 


Dit is egter die aanmatigende trant 
van ds. v.d. Merwe se brief wat 'n 
bepaalde gesindheid openbaar waarop 
ek wil reageer. 

As daar in gedagte gehou word dat 
dit die ,,hoogste amp” in die kerk is 
wat op uitdagende wyse aan gesê word 
om ,,presies'”, duidelik met woord en 
Kapittel” te sê waarna hy verwys en 
dan ook dat dit juis in die kerk se 
maandblad by wyse van briefwisseling 
gedoen moet word, dan is dit duidelik 
dat ds. v.d. Merwe wil afstuur op 'n 
twisgeskryf wat n6g die kerk n6g enige 
van sy lidmate kan dien. 

As ds. v.d. Merwe se brief nou 
onder beantwoording, saam gelees 
word met sy brief in Die Hervormer 
van April, 1975 onder die opskrif ,,ese- 
mantiese vitterigheid'”, dan is dit nie 
moeilik om sy oortuigingsveld te iden- 
tifiseer nie. 

Ds. v.d. Merwe sou veel meer bereik 
het as hy eerlik beswaard gevoel het 
oor prof. Oberholzer se preek, om die 
saak persoonlik met prof. Oberholzer 
te bespreek, liewer as om na die pen 
te gryp. 

Vir ons in die kerk behoort dit enkel 
te gaan om Jesus Christus die gekrui- 
sigde en opgestane Heer, en behoort 
ons eie oortuigings en verskille onder- 
geskik te wees aan ons gehoorsaam- 
heid aan Hom wat leer: ,,Julle moet 
mekaar lief hê”, Joh. 15:11. 

Waar hierdie liefde aanwesig is, is 
daar nie plek vir dié soort vitterigheid 
wat in die jongste tyd in die kerk op- 
gemerk word nie. 

Dit sou 'n kwade dag wees as ons 
predikante na elke preek ,,presies, dui- 
delik met woord en kapittel” moet 
aantoon na wie hy in sy preek verwys 
het. 

Omdat ons in hierdie lewe nog ge- 
buk gaan onder die sonde, is dit byna 
vanselfsprekend dat daar nog verskille 
by ons aanwesig sal wees, maar dan 
kan daar nie toegelaat word dat hierdie 
verskille die liggaam van Christus, 
naamlik Sy gemeente, in beroering 
bring nie. 

In hierdie tyd, waar ons volk vandag 
tot daa bedreia word deur die magte 
van die antichris, sal dit vir ons veel 
beter wees om mekaar soos broers te 
verdra. 

Die uwe, 

Ouderling H. S. Kriel 
Privaatsak X756, 
Estcourt. 





ONS GESPREK MET 
HULLE 

lemand het hierdie ,,groot troos” vir 
hulle in die aand van die lewe so be- 
skryf: ,,Die leed staan onder die be- 
skikking van God; die leed mag en kan 
deur die Christen in gemeenskap met 
Christus Jesus gedra word; die smart 
verbind ons nouer aan die Heer; dit 
louter, beproef en leer aan ons ge- 
hoorsaamheid; dit maak ones nederig 


en ontbind ons van die dinge wat ver- 
ganklik is en laat ons hierdie dinge be- 
sit asof ons dit nie besit nie.” Hierdie 
goeie beskrywing laat ons verstaan 
dat die kerngedagte dit is: Deur die 
krag van Christus dra ons die kruis, 
en nie in stoisynse gelatenheid van 
,wat moet kom sal tog maar kom” 
nie. Dit is 'n beter troos as die troos 
van Seneca uit die dae van die Ro- 
meine, 'n beter troos as wat die ,,mede- 
menslikheid” van die humanisme ons 
bied. 


FONDS VIR 
KAPELAANSDIENS 


Waarde Heer, 

Na aanleiding van baie navrae deur 
leraars, skriba's van kerkrade en in- 
dividue, stuur ek hierdie beriggie deur 
na u iv.m. die werksaamhede van die 
Fonds vir Kapelaansdiens. 

Hierdie afdeling sal dit waardeer as 
u dit as nuusbrokkie pertinent kan 
plaas sodat dit onder die aandag van 
die kerklike publiek kan kom. 


,Die Fonds vir Kapelaansdiens 
is deur Kapelaan-generaal gestig 
om gebruik te word vir die aan- 
koop van 'bybels en geestelike 
lektuur wat dan gratis versprei 
word aan die manne op die grens. 
Ook word daar weekliks christe- 
like films teen groot koste na die 
kapelane gestuur om aan die 
manne gratis vertoon te word, by 
die rus-basisse. 

Indien daar kerkrade, individue 
of ander plaaslike instansies is 
wat spesifiek 'n bydrae wil maak 
vir hierdie dringende geestelike 
behoeftes, kan hulle dit stuur na 
die volgende adres: 


Fonds vir Kapelaansdiens 
Privaatsak X479 
Pretoria 
OOO1.” 
Die uwe 
W. J. Meintjes 
Kol. (ds.) 
namens 
Kapelaan-generaal 
Genl. Maj. (ds.) 
] 





TEKENS SOOS 
WOLWE IN 
SKAAPSKLERE 

losbandigheid want die skoen- 
lapper of insek ,mlieg van blom 
tot blom, ongeag kleur (en blom) 
op soek na nektar”. So simboli- 
seer die motief die ongebonde 
seksuele verkeer oor alle grense 
van ras, kleur en die huwelik heen. 
Hierdie ,verkeer” word ook ,,but- 
terflying” genoem met ander 
woorde ook die pleeg van seks- 
dade in 'n groep en tussen ander 
mense. 

Daarom al is ek miskien nie ,,n 
los mens” of ,,n rowwe ou” nie, 
net bloot deur hierdie motiewe te 
dra en net deur dit toe te laat dat 
ons kinders dit dra, is die draer 
daarvan as't ware uitgelewer aan 
die jeugdiges en linkses wat nie 
reine bedoelings daarmee het nie. 


Voorwaar twee walglike motiewe/ 
tekens wat ons met hand en tand uit 

Wanneer dit by die gee van donasies 
elke jaar kom, is name soos Jan Kriel- 
skool vir epileptiese kinders, (Kuils- 
rivier, Kaapprovinsie), en Trans-Oranje 
Instituut, vir baie kerkrade ou beken- 
des. Die Jan Kriel-skool het 36 jaar 
van diens agter die rug, en was bykans 
20 jaar die enigste skool vir epileptiese 
kinders in Suid-Afrika. Tans is daar 
meer. 

Die probleem van epilepsie is egter 
nie maklik en bloot te bekamp deur die 
oprigting van 'n paar inrigtings nie. 
Met epilepsie het mens met 'n kwaal 
te doen wat vry algemeen onder mense 
van alle lae van die bevolking voor- 
kom. Daarby moet gesê word dat die 
siekte self baie gevolge het, wat nie 
alleen die pasiënt raak nie, maar ook 
sy eie maatskaplike aanpassing, asook 
die mense rondom hom. Mens vind 
dat daar ook groot onkunde bestaan 
oor die siekte sowel as oor diegene 
wat aan hierdie kwaal ly — ten spyte 
daarvan dat die Bybel reeds simptome 
van hierdie siekte beskrywe! 


DIE NASIONALE RAAD 


Die owerheid het dit goedgedink om 
ten opsigte van hierdie saak 'n raad 
in die lewe te roep. Die verkorte naam 
is SANEL (Suid-Afrikaanse Nasionale 
Epilepsieliga). Hierdie liggaam is in 
1967 gestig om die belange van 'n 
beraamde 100 000 epileptici onder oë 
te neem. Terwyl dit seker so is dat 
dit in die eerste plek om hierdie mense 
self gaan, kan mens ook onthou dat 
die groot meerderheid van hulle in 
staat gestel moet word om tot hulle 
volle potensiaal te ontwikkel sodat 
hulle selfstandige werk kan lewer son- 
der om 'n las vir die staat en die 
individuele belastingbetaler te wees. 
Hieroor 'n paar dinge. 


DIE SIEKTE 


Dit gebeur by hierdie mense dat daar 
'n periodieke, oormatige en onbeheerde 
ontlading van senuwee-impulse van die 
brein plaasvind. Wanneer dit gebeur, 
kan die persoon bewusteloos raak of 
selfs onnatuurlike bewegings uitvoer, 
wat gepaard kan gaan met sintuiglike 
versteurings of selfs onbetaamlike ge- 
drag. 

Die gewone geval is wanneer iemand 
skielik sy bewussyn verloor, neerval, 
stuiptrekkings kry, blou word, terwyl 
daar skuim by die mond uitkom. Daar- 
na verslap die spiere, en slaap die 
persoon 'n paar uur, waarna hy wakker 
word sonder om te besef dat so 'n 
aanval plaasgevind het. 


Daar bestaan ligter vorms van die 
siekte, met 'n verskeidenheid van ander 
simptome — daar is dalk geen spier- 
sametrekkings nie, bloot bewussyns- 

DIE WERK 
SANEL 


verlies; of die sametrekking van sekere 
spiergroepe; 'n kortstondige duiselig- 
heid of ook periodes van ongewone 
gedrag wat gepaard kan gaan met 
hallusinasies (psigomotoriese aan- 
valle). 


DIE HUIDIGE BENADERING 


Die hoofdoel is om die lewensom- 
standighede van hierdie mense te ver- 
beter en te veraangenaam. Die voor- 
koms van die siekte self het deur die 
eeue heen baie verkeerde opvattings 
laat ontstaan, vooroordeel gewek, so- 
dat hulle meesal 'n normale lewens- 
wyse ontsê is. Veral werkgewers was 
nie geneë om sulke mense in diens 
te neem nie. Met die vordering egter 
van die mediese wetenskap om die 
meer weersinwekkende simptome van 
die siekte te verwyder, het baie van 
hierdie besware teen die mense weg- 
geval, en kan hulle 'n normale lewe lei. 
Trouens, dit is baie keer vandag selfs 
moeilik om 'n epilepsie-lyer te identi- 
fiseer, omdat die moderne medika- 
mente die kwaal effektief gekamoefleer 
het. (Daar moet ook vermeld word dat 
baie mense die bestaan van die siekte 
so ver as moontlik verswyg, veral 
vanweë wanopvattings oor die oor- 
erflikheid daarvan, die veronderstelde 
verband met kranksinnigheid, asook 'n 
element van skaamte daaroor.) 


Die groot taak van SANEL, naas alle 
vorms van hulp aan die betrokke per- 
sone, word dan ook gesien in die feit 
dat inligting omtrent die kwaal en sy 
ander implikasies op 'n nugtere en 
wetenskaplike wyse tuisgebring sal 
word by die algemene publiek en be- 
sonderlik by werkgewers, sodat sulke 
gestremdes 'n lewe kan voer wat so 
normaal as moontlik kan verloop. Daar 
word op gewys dat daar van hierdie 
mense is wat 'n hoë intelligensie het 
en buitengewoon bekwaam is, instaat 
tot hoë prestasies. 


In die lig van ons groot mannekrag- 
tekort in die land, kan dit nie bekostig 
word om hierdie groot arbeidskrag nie 
ten volle te ontplooi nie. Daar word 
bereken dat slegs sowat 4% gevalle 
is waar ernstige breinbeskadiging aan- 
wesig is, en dit blyk dat epilepsie 


vandag moontlik die geringste maat 
van alle gestremdhede is. 'n Groep 
van hierdie persone vaar goed waar 
beskutte arbeidsgeleenthede bestaan. 


WAT VERDER GEDOEN WORD 


Baie aandag word aan die kind ge- 
gee. Daar is reeds hierbo na spesiale 
onderwys verwys. Daar word egter 
ook moeite gedoen dat kinders in ge- 
wone skole gelaat word sodat daar 
nie vroeg al 'n merk op die betrokkenes 
gelaat word omdat hulle sogenaamd 
,anders” is nie. Die kind moet leer 
om aan te pas, en die samelewing 
moet leer om te aanvaar en te help. 

Hierdie poging om die publiek in te 
lig en simpatiek te stem, ontvang baie 
aandag by SANEL. In Durban is ver- 
lede byvoorbeeld 'n Nasionale Epilep- 
sie-week gehou, waaraan wel aandag 
en organisasie gewy is. Publisiteit is 
'n groot faktor — ons verwys na 'n 
paar publikasies in hierdie verband: 
Die Kind met Epilepsie in u Klas, Die 
Persoon met Epilepsie in die Same- 
lewing, Living with Epilepsy, Epilepsy 
and your Child. 

Daar word ook van rolprente gebruik 
gemaak (A Ripple on the Surface). 
Die raad skakel met sekere staatsde- 
partemente wat hulp kan verleen, reël 
samesprekings met mense wat veel 
kan doen vanweë hulle invloed of 
kundigheid, reël internasionale konfe- 
rensies oor epilepsie waarheen des- 
kundiges van wêreldformaat genooi 
word om lesings oor epilepsie te hou 
('n tweede konferensie van hierdie 
aard vind gedurende Junie in Kaapstad 
plaas). 'n '(Industrieële werksentrum 
is te Springs in die lewe geroep, 'n 
modelprojek wat tans pionierswerk 
verrig en waar volwassenes 'n heen- 
kome vind. Hierdie sentrum is benut 
vir 'n intensiewe mediese navorsings- 
program wat tans in swang is. Wat die 
laaste betref — daar word veral by 
sekere hospitale, en in mediese kringe, 
aan hierdie sake aandag gegee. Ook 
hier tree die raad op en koërdineer 
werksaamhede. 

Ten slotte hierdie mededeling — ook 
ons kerk is op die raad verteenwoor- 
dig, tesame met die N.H.S.V. van 
Afrika. 


Dr. C. J. Viljoen 
(Verteenwoordiger 
Ned. Herv. Kerk) 





In die huweliksgemeenskap gaan dit 
nie om my nie, maar om mekaar. Die 
vraag is nie wat ek van die andereen 
kan kry nie, maar wat ek aan hom of 
haar kan gee. 


Prof. F. J. van Zyl 


BYBELGENOOTSKAP VAN SA. GROOTSTE 
PRODUSEERDER IN WERELD 





Die grootste verspreider van volle- 
dige Bybels ter wêreld! Dit is die trotse 
prestasie van die Bybelgenootskap 
van Suid-Afrika volgens 'n verslag van 
die Wêreldbond van Bybelgenoot- 
skappe wat pas vrygestel is. Die wê- 
reldbond verteenwoordig die 57 nasio- 
nale Bybelgenootskappe wat in meer 
as 100 lande oor die wêreld werksaam 
is. 


Die rekordaantal van 719290 volle- 
dige Bybels is in 1975 deur die Bybel- 
genootskap van Suid-Afrika versprei. 
Hierdie syfer sluit 22929 Bybels vir 
die buurstate Botswana, Lesotho en 
Swaziland in. 


Die hoofsekretaris van die Bybel- 
genootskap, ds. Gerrit van der Merwe, 
lewer kommentaar oor hierdie syfers: 
Hierdie syfers gee groot bevrediging. 
'n Mens moet egter onthou dat ons 
nie soos die handelswêreld 'n aan- 
vraag vir ons produk skep nie, maar 
alleen probeer om in 'n werklike be- 
hoefte te voorsien. 


,'Die meeste van hierdie 719290 
volledige Bybels is teen heelwat 
minder as kosprys verkoop. Sulke ver- 
kope bring dus vir die Bybelgenootskap 
'n groot kontantverlies mee. Stygende 
koste van papier, drukwerk en pro- 
duksie sowel as die uitwerking van 
inflasie, beperk die verspreiding van 
Bybels. Omdat die meeste Bybels ook 
nog oorsee gedruk word, het devalua- 
sie 'n bykomende R200000 by die 
Koste van oorsese bestellings gevoeg. 


,Die rekord verspreiding van Bybels 
in 1975, het vir die Bybelgenootskap 
'n groter finansiële krisis meegebring 
as wat nog ooit voorheen ondervind 
is. Die belangrikste aksent bly steeds 
op Bybels teen 'n prys binne elkeen 
se bereik. Om in hierdie aanvraag te 
voorsien en terselfdertyd die prys van 
Bybels so laag as moontlik te hou, is 
alleen moontlik met die volgehoue 
ruim geldelike ondersteuning deur 
kerke en belangstellendes. 


,Ons behoort tans groter oplae te 
laat druk en 'n reserwe voorraad op 
te bou. Ongelukkig gebeur dit dat die 
bestellings wat ons kan bekostig, ver- 
Sprei word sodra dit van die pers kom 
en ontstaan daar 'n werklike kritieke 
tekort aan Bybels. 


“In 1975 het die Bybelgenootskap 
van Suid-Afrika in totaal 1975440 
Bybels, Testamente, Skrifgedeeltes en 
Seleksies versprei in 82 tale, waarvan 
32 tale van Afrika was. Die verspreide 
Bybels sluit in tale soos Bemba, 


Chewa, Sjinees, Estnies, Fries, Russies, 
Serwies, Tamil en Tumbuku. Die 
grootste verkopers was Bybels in 
Afrikaans (147 417), Zulu (130 887), 
Engels (72239), Xhosa (71517) en 
Suid-Soto (43 719). 


,Sal Suid-Afrika die 
grootste verspreider van 


Bybels vanjaar kan bly? Die antwoord 
hierop word gegee deur die ondersteu- 
ning van Kerke en indiwiduele Chris- 
tene want Bybelverspreiding is hulle 
verantwoordelikheid.” 


Ds. J. R. Minnaar 
Kommunikasie en Personeel 
Assistent-hoofsekretaris 


wêreld se 
volledige 





WIE KEN HULLE? 


s 





LT AD, 


vs 
MM 


AS sd si id 


'n Foto van wyle ds. J. J. Prinsloo saam met 'n groep katkisante voor die kerk in 
Vrededorp Johannesburg. Wie kan die name van die persone verstrek? Stuur die 
name wat u ken aan Martin Viljoen, Van Riebeeckweg 22, Potgietersrus. 





TEKENS SOOS WOLWE IN 
SKAAPSKLERE 

ons gemeenskap moet weer en beveg, 
want hierdie motiewe dra in hulle die 
boodskap van 'n weg-hoereer van die 
aangesig van die Here af. 


(Danksy die werke van ds. 
G. J. Hugo en Francis Grim 
in die verband waarvan ek 
gebruik maak. Te wete 1. Vre- 
desteken of teken van die 
Antichris — ds. G. J. Hugo. 
2. Gepoogde verkragting van 
Suid-Afrika — Francis Grim.) 


3 Die Egiptiese kruis en Heksepoot 
of ,,Vredesteken”. 


4 Die reeks Gebalde vuis — of 


Teën-gesagtekens, waaronder ook ) 

ESE VRUUE RUBRIEK BREER NE EEN GE EREE Ed 
Hervormde Predikantsvroue in Suid-Afrika vanaf 1652 


43. Elizabeth Johanna Jacobse, eerste 
eggenote van ds. M. C. Vos 


Nadat verskillende struikelblokke uit 
die weggeruim en die nodige voor- 
bereidings getref is vir Sy reis na 
Nederland en sy Studieverblyf aldaar, 
het Michiel Christiaan Vos op 11 Maart 
1780 die gevaarlike, maandelange 
skeepsreis na die stamland aangepak. 





DR. H. M. REX 





Wat op die dag in sy gemoed omge- 
gaan en in Kaapstad plaasgevind het, 
het hy as volg beskrywe: 


,Nu het uur mijner groote reize 
naar Europa genaderd zijnde, nam 
ik afscheid van mijne echtvriendin 
(met wie ik nog geen volle vier 
maanden in den echt bevestigd 
was): van mijne lieve moeder, die, 
door hare overgroote droefheid 
over mijn vertrek aan mijnen hals 
in onmacht viel; van mijne broe- 
ders, hunne vrouwen en kinderen, 
en van eene menigte andere goede 
vrienden. Nu scheen de droefheid 
van allen groot te zijn, althans 
allen waren aangedaan; maar mijne 
Ziele huppelde in mijn binnenste 
van blijdschap, dat het lang ge- 
wenschte tijdstip, naar hetwelk ik 
reeds meer dan drie jaren verlangd 
had, eindeljk was aangekomen.” 


Terwyl sy vrou, Elisabeth Johanna 
Jacobse, by haar ouers in Kaapstad 
agterbly het, het Michiel Vos alleen na 
Nederland vertrek met die oog op sy 
voorgenome teologiese studie. Die 
skip waarmee hy gereis het, het op 29 
Junie by Texel aangekom en op 3 Julie 
het hy by Enkhuizen aan wal gestap. 
In 'n brief het hy vertel hoedat hy op 
daardie tydstip oorstelp was van ,,ver- 
wonderende dankbaarheid, dat God 
mij, niettegenstaande mijne lichame- 
lijke kwaal, behouden tot hiertoe ge- 
bracht had". Die skeepsreis het hom 
blykbaar meer goed as kwaad gedoen 
en van die voorspellings van sy huis- 
dokter het gelukkig ook niks tereg- 
gekom nie. 


Die indruk wat hy by sy aankoms te 
Enkhuizen van die huise en geboue 
gekry en op skrif gestel het, werp 'n 
interessante lig op die Kaapstadse 
huise van omstreeks 1780: s 


,Daar ik op de Kaap aan geene 
andere dan met kalk gepleisterde 
en gewitte huizen gewoon was, 

Prof. Gysbert Bonnet, na wie Michiel 
Vos met hoë waardering in een van Sy 
briewe verwys het. Voordat Bonnet in 
1760 as professor in die teologiese 
fakulteit van die Universiteit van 
Utrecht aangestel is, was hy 'n pre- 
dikant in Den Haag. Drie en veertig 
jaar lank het prof. Bonnet 'n belangrike 
aandeel gehad in die vorming van teo- 
logiese studente van die Hervormde 
Kerk. Hy is op 'n keer beskrywe as 
,een der laatste Voetianen” en die leer 
van die Dordtse vadere het in hom 'n 
ywerige en soms ook 'n heftige ver- 
dediger gevind. In die tweede helfte 
van die 18de eeu was hy sonder die 
minste twyfel een van die dominerende 
figure in die teologiese wêreld en 
verreweg die beroemdste van die 
Utrechtse teoloë in die 18de eeu. Op 
een tydstip was prof. Bonnet die 
hoogs-besoldigde professor van die 
Utrechtse Liniversiteit toe hy 2 600 
guldens p.j. verdien het met 'n belofte 
van 'n jaarlikse pensioen van 300 gul- 
dens aan sy vrou, na wie M. C. Vos in 
een van sy briewe ook waarderend 
verwys. Dit is waarskynlik die eerste 
keer dat 'n afbeelding van die beroemde 
prof. Bonnet in 'n Suid-Afrikaanse kerk- 
like tydskrif verskyn. 


kwamen mij de woningen te Enk- 
huizen bij de eerste aanschouwing 
Zeer vuil en morsig voor, ja het 
Scheen mij toe, alsof sommige ge- 
bouwen niet zonder gevaar ston- 


den en dreigden voorover te 
storten.” 
Op sy verdere reis oorland na 


Amsterdam, is hy beindruk deur die 
gehuggies, dorpe en die grasryke 
weivelde met ,,zulke koeien, als ik in 
mijn land niet gewoon was!” In 'n 
losieshuis in Hoorn, waar hy en sy 
reisgenote 'n middagmaal geniet het, 
was hy verbaas ,,over de beleefdheid 
en gedienstigheid der Christen dienst- 
boden'. Die smaaklike middagmaal te 
midde van heerlike weersomstandig- 
hede was vir hom 'n onvergeetlike er- 
varing. Toe hy in Amsterdam aankom 
en daar met 'n menigte bedelaars, hoë 
geboue, 'n menigte torings en die 
aanhoudende klokkespel kennisgemaak 
het, het dit in so 'n mate op hom 
ingewerk dat hy hom verbeel het dat 
hy in 'n ander wêreld aangekom het. 
Nadat hy daar met genoeë en nie 
sonder seën na preke van 'n aantal 
predikante geluister het, het hy spoedig 
na Hummelo, 'n dorp in Gelderland, 
vertrek. Daar het ds. Johannes van der 
Trans (1745-1806), die enigste broer 
van sy moeder, Margaretha Alida van 
der Trans, predikant van die Neder- 
duitsch Hervormde gemeente Hum- 
melo, gewoon. Sy vader, Jan van der 
Trans, was 'n sieketrooster in diens 
van die H.O.LK. en hy is in 1745 in 
Kaapstad gebore toe sy vader daar 
werksaam was. Reëlings was betyds 
getref dat Michiel Vos deur sy pre- 
dikante-oom vir sy universiteit-studie 
voorberei word. 


Ons kry die indruk dat Michiel Vos 
nie baie gelukkig in Hummelo was nie, 
veral omdat hy min mense teengekom 
het ,,bij welke leven en belangstelling 
gevonden werd”. Na 'n paar maande 
het hy egter in die naburige stad 
Doesburg 'n aantal ,,Godvruchtigen” 
ontmoet. Daar het hy, die eerste keer 
tydens sy verblyf in Nederland, 'n 
,Godvruchtig gezelschap” bygewoon, 
na die preke van twee Godvresende 
predikante geluister en na wie se huise 
hy gegaan het en deur hulle geestelik 
gestig is. Daar het hy ook ,,den nu 
lang verheerlikten Hermanus Harm- 
sen”, wat 'n boekie geskrywe het wat 
twee jaar vantevore deur Michiel Vos 


] Na volgende bladsy 


in Kaapstad met seën gelees is. 

,Deze grijsaard"', skrywe Michiel 
Vos in een van sy briewe, ,,van 
mij hoorende, dat zijn boekje ok 
op de Kaap gevonden en aldaar 
van velen met stichting gelezen 
werd, werd zoo opgetogen van 
blijdschap, dat hij in ons gezel- 
schap opstond, en zijnen God 
eene recht hartelijke dankzegging 
daarvoor toebracht, bevelende zijn 
gering werkje verder aan den god- 
delijken zegen aan.” 


Michiel Vos het 'n jaar lank by sy 
oom op Hummelo ingewoon en onder 
sy leiding gestudeer en was aanvank- 
lik onseker na watter universiteit hy 
vir sy teologiese studie sou gaan. Hy 
is deur sommige aangeraai om na 
Groningen te gaan, waar ds. Van der 
Trans vir predikant gestudeer het, ter- 
wyl iemand anders met veel invloed 
by die Akademie te Harderwijk, hom 
aangeraai het om sy teologiese studie 
daar te gaan voltooi. Terwyl hy in twy- 
fel verkeer het oor die beste univer- 
siteit vir sy teologiese studie het hy 
onthou dat 'n sieketrooster wat drie 
jaar vantevore Kaapstad op een van die 
skepe van die H.O.I.K. aangedoen het, 
met hom oor professor G. Bonnet, van 
Utrecht, gepraat het. Vos het toe 
boeke, wat deur prof. Bonnet gepubli- 
seer is, laat kom en sy kennismaking 
met die inhoud van die boeke was 
sodanig dat hy ,onder verzuchting tot 
God, een besluit nam, naar de Utrecht- 
se Hoogeschool te gaan en een dis- 
cipel van zijn Hoog Eerw. te worden. 
Mijn jaar hier (d.w.s. by ds. Van der 
Trans, van Hummelo) geëindigd zijnde, 
nam ik afscheid en vertrok, zonder 
eenige de minste aanbeveling, naar 
Utrecht”. 


Michiel Vos het hom in Augustus 
1781 in Utrecht gaan vestig, voorlopig 
in 'n losieshuis tuisgegaan en op Son- 
dag, die eerste dag na sy aankoms, drie 
eredienste bygewoon. Hy is dermate 
deur die prediking geestelik gevoed, 
dat hy aan homself gesê het. 


Hier moet ik zijn! dit is, hoop 
ik, de plaats, welke de Heere voor 
mij — tot eene kweekschool be- 
stemd heeft, en waarin Hi] mij tot 
het werk van een Evengeliedienaar 
wil toebereiden.” 


Die volgende mêre het hy vasgestel 
waar prof. G. Bonnet woon. Toe hy by 
die professorale woning binnegelaat 
is, was die huisgesin juis besig met 
oggendgodsdiens. Terwyl hy 'n rukkie 
moes wag, het hy by die deur naaste 
aan die vertrek waar die professor en 
Sy gesin besig was met huisgodsdiens 
gaan staan en luister na wat daar binne 
aangaan. 


,Daar ik nooit een huisgods- 
dienst van dien aard had bijge- 


woond, werd ik zeer gevoelig aan- 
gedaan, dat God mij aan dié plaats 
gebracht had, en kreeg den bid- 
der, eer wij elkander nog een 
woord toegesproken hadden, recht 
hartelijk lief, ja begeerde hem van 
God tot mijnen leermeester.” 


Na die godsdiensoefening is hy 
vriendelik deur prof. Bonnet gegroet 
en te woord gestaan. Hy het aan die 
professor sy lewensverhaal vertel en 
melding gemaak van die doel van sy 
koms na Utrecht. Die beroemde aka- 
demiestad van daardie jare. Hy het ook 
aan prof. Bonnet verduidelik dat hy 
reeds getroud was en Sy vrou in 
Kaapstad agtergelaat het. Daarom en 
ook vir ander redes wou hy die 
kortste pad volg om predikant te word. 
Aangesien hy die kortste pad nie ge- 
ken het nie, verduidelik, hy het hy die 
raad van prof. Bonnet kom vra, na wie 
hy, naas God, sy toevlug geneem het. 
Die professor het geduldig en blykbaar 
aangedaan na die ontroerende verhaal 
en versoek van Michiel Vos geluister, 
toe opgestaan en uit die vertrek ge- 
gaan. Kort daarna het hy met sy ,,waar- 
dige en Godvruchtige” eggenote te- 
ruggekeer en toe aan haar alles her- 
haal wat die besoeker uit Kaapstad 
aan hom vertel het. Toe sien Michiel 
Vos dat die egpaar baie aangedaan 
word en hul trane nie kon terughou 
nie. Mev. Bonnet sê toe: ,,Mijn lieve 
man! dat is een antwoord op uw ge- 
bed, heden morgen voor God uitge- 
stort.” Daarop 'het prof. Bonnet sy 
hand na Michiel Vos uitgesteek en die 
hand van laasgenoemde styf in syne 
vasgehou en met 'n aangedane gemoed 
belowe om Michiel Vos te help om die 
korste weg op die bes moontlike wyse 
te volg om sodoende met die seën 
van God sy jarelange ideaal om pre- 
dikant te word, te verwesenlik. Die 
professor het vervolgens sy gas uit- 
genooi om middagete saam met die 
gesin te geniet maar hom gevra om 
voor etenstyd na 'n sekere vrou, ,,eene 
teedere Christinne en eene zijner leer- 
lingen'” te gaan en om aan haar die 
komplimente van prof. Bonnet te geel 


Na kennismaking en uitvraery het 
sy uitgeroep: ,,Dan zijt gij mijn lands- 
man; en uwe moeder was toen wij 
beiden kinderen waren, mijn speel- 
kameraad!” Sy het in die loop van sy 
besoek by Michiel Vos aangedring om 
tydens sy studieverblyf prof. Bonnet 
as sy vader te beskou en haar as sy 
moeder. 


Op daardie selfde eerste Maandag in 
Utrecht het hy ook 'n student ont- 
moet wat by sy godvrugtige weduwee- 
moeder ingewoon het en op sy Stu- 
dentevriend se uitnodigina het Michiel 
Vos lid geword van 'n ,Godvruchtige 
Studentengezelschap'”, wat op daardie 
tydstip uit 17 lede bestaan het. Tydens 


hul gereelde Saterdagaandse byeen- 
komste het die lede gebid, gesing en 
,van hart tot hart” gepraat oor die 
inhoud van die Woord van God en oor 
hul geestelike belange en ondervin- 
dings. Hierdie studentevereniging van 
Utrechtse teologiese studente, waar- 
van Michiel Vos tydens sy studiejare 
lid was, het, volgens sy eie getuienis, 
'n weldadige invloed op die geestelike 
lewe en lewenswandel van sy lede uit- 
geoefen. Oor die invloed van die ,,stu- 


dentengezelschap” het hy as volg 
geskrywe: 
“Ik... ondervond ook waarlik, 


dat dit gezelschap voor elkander 
Zeer nuttig was, niet alleen voor 
dien avond (d.w.s. Saterdagaand), 
maar ook voor de geheele vol- 
gende week, daar wij hierdoor 
aangespoord werden, om op elk- 
ander acht te geven, tot opscher- 
ping der liefde en der goede 
werken; terwijl zij, die leden van 
dat gezelschap waren, algemeen 
te gelik bekend stonden voor 
jonge lieden, die hunne akademie- 
tijd zeer nuttig doorbrachten en 
zeer vlijtig studeerden. — O dat 
Zulke gezelschappen voor studen- 
ten, op alle Akademiën, te allen 
tijde gevonden werden!” 


Uit die briewe wat Michiel Vos de- 
styds geskrywe het en wat later in 
boekvorm gepubliseer is, blyk dit baie 
duidelik dat die afwesigheid van sy 
vrou hom voortdurend aangespoor het 
om al sy tyd en kragte aan sy teolo- 
giese studie te wy. 


Sy vakansietye het hy vriende op 
verskillende plekke in Nederland deur- 
gebring. In die loop van sy derde 
studiejaar het hy by geleentheid van 
'n besoek aan ds. J. van Eijk, van 
Voorthuizen, die eerste keer die kansel 
bestyg en 'n erediens gelei, 'n ervaring 
wat hom verder in sy studie aange- 
spoor het. Daarna het hy ook in Utrecht 
gepreek oor Ps. 73:23, 24 ten aanhore 
van sy vernaamste professore en 'n 
aansienlike Gemeente. Wanneer 'n 
Kaapse teologiese studente in daardie 
jare in Utrecht gepreek het, het ouder- 
gewoonte 'n groot gehoor opgedaag. 


Omstreeks 1784, na 'n studieverblyf 
van ruim drie jaar, het Michiel Vos 
berig gekry dat een van die Kaapse 
gemeentes vakant sou word. Aan- 
gesien vakatures in die Kaapse Kerk 
in daardie jare nie dikwels ontstaan 
het nie, is Michiel Vos deur sy vriende 
aangeraai om die proponentseksamen 
af te Iê met die oog op 'n aanstelling 
as predikant in die betrokke gemeente, 
die terugkeer na sy vaderland en die 
hereniging met sy eggenote na 'n jare- 
lange noodgedwonge skeiding. 

JEUGRUBRIEK 





WAAROM DIE JEUG IN 
AFSONDERLIKHEID BENADER 


Kom ons begin deur eers te praat 
oor die wyse waarop die kerk sy ver- 
antwoordelikheid teenoor die kind aan- 
vaar het. By die doop van die kind 
roep die kerk die ouer op tot die aflê 
van 'n belofte om sy kind te onderrig 
in die leer van die kerk. Verder sien 
die ampsdraer toe, wanneer hy Sy 
opsig uitoefen, dat die ouers hierin 
getrou is, en ook saam met die kind 
in die erediens is. Maar die kerk laat 
dit nie daar nie. Hy wil die kind in die 
afsonderlikheid van sy aard, sy lewe, 
sy situasie, ook nog afsonderlik be- 
arbei deur middel van die kategese 
wanneer hy die kinders in afsondering, 
in homogene groepe afsonder. Is dit 
dan nou onbybels om die kind, behalwe 
dat hy saam met sy ouers in die ere- 
diens is, deur sy ouers gelei en 
onderrig moet word, onder die toesig 
van die ampsdraers staan, afsonderlik 
saam te trek? Nee, inteendeel, die 
kerk voel dat hierdie individualisering 
tot nut en heil vir die kind is, en dat 
dit dien tot die meerdere bevordering 
van die geloofslewe van die kerk. 


Maar wanneer die situasie van die 
jeug, van jongmens wees, individuali- 
seer word, en die kerk da&rom ook die 
jeug in sy afsonderlikheid wil bearbei, 
afgesien van die normale verantwoor- 
delikheid van die ampsdraer om die 
jongmens in sy huisbesoek aan te 
spreek, en die verkeer van die jong- 
mens in die erediens, dan is dit nou 
skielik uit die bose. In 'n. artikel in 
,Die Hervormer” word selfs gepoog 
om Bybels te bewys, dat die jeug nie 
ook nog bo en behalwe die normale 
verantwoordelikheid van die kerk teen- 
oor die jongmens, ,,op 'n besondere 
wyse en met ander middels as die 
gewone waarvan die kerk gebruik 
maak, bearbei moet word nie”. Die 
onverantwoordelike bewering word ge- 
maak dat dit nie korrek is dat die kerk 
in sy jeugwerk leiding wil gee ten 
opsigte van die ontspanning van die 
jeug en vryetydsbesteding nie. Dit is 
myns insiens werklik halstarrige kort- 
sigtigheid om die feit van sukses in 
die leiding gee aan, die motivering en 
aktivering van homogene groepe, te 
wil ontken. 


Wanneer daar dus gesê word dat 
daar sekerlik allerlei argumente ten 
gunste van hierdie groepswerk op so- 
siologiese en psigologiese gronde aan- 
gevoer kan word, maar dat daar Bybels 
geen gronde daarvoor bestaan nie, dan 

moet ons weer 'n keer objektief die 
Bybel benader. Deurdat daar in die 
Bybel dikwels van die jeug afsonderlik 
gepraat word, is dit duidelik dat die 
skrywers individualiseer, en in die 
situasies waar dit voorkom, die jeug 
in sy besondere omstandigheid erken, 


DS. N. H. BUITENWEG 





en daarvolgens tot die jongelinge 
spreek. Ek kan Johannes net waardeer 
as hy sê: ,,Ek skryf aan julle, jong- 
manne, omdat julle die bose oorwin 
het” en Ek het aan julle geskrywe 
jongmanne, omdat julle sterk is en die 
woord van God in julle bly en julle die 
bose oorwin het.” Dankbaar is ek oor 
die vermaninge 66k tot die jeug in sy 
afsonderlikheid in die spreuke van die 
spreukedigter, en die waarskuwing van 
Prediker: ,,Verbly jou, o jongeling, in 
jou jeug en laat jou hart jou vrolik 
maak in die dae van jou jonkheid... 
maar weet dat God jou oor al hierdie 
dinge in die gerig sal bring.” 


Die kerk moet waardering hê, nie 
alleen vir die aandag wat die jeug 
ontvang vanweë die kerklike amp soos 
omskryf in sy kerkwet nie, maar ook 
dat ons as jongmense in ons afson- 
derlikheid, vanweë die situasie waarin 
die jongmens hom bevind saamgetrek 
kan word om leiding te ontvang. Of dit 
nou deur die kerkraad self georgani- 
seer word, en of dit deur die N.H.J.V. 
onder leiding van die jeugouderling ge- 
doen word, is nie ter sake nie, maar 
wat ter sake is, is dat dit gedoen moet 
word. 


As ons as jongmense dan in afson- 
dering van klein kindertjies, of vol- 
wasse lidmate toegespreek word oor 
bv. die proefhuwelik, wat 'n aktuele 
onderwerp spesifiek vir die jeug is, 
of as ons as die jeug van die gemeente 
'n ontspanningsaand het, hetsy dit in 
die gemeentegrense is, of tydens 'n 
jeugleidingskursus by 'n kampeerter- 
rein, dan is dit nie omdat die jeug be- 
skou word as 'n ,,gemeente binne 'n 
gemeerte 6f 'n aparte vreemde groep 
mense wat nie in die normale ge- 
meente tuishoort nie”, maar omdat ons 
hierdeur in ons situasie aangespreek 
kan word. 


En wanneer daar 'n N.H.J.V.-tak in 
'n gemeente is om vir sulke aande en 
byeenkomste al die reëlings te tref, 
en So roetine werk en tydrowende 


werk, soos wie gaan die wors koop, 
en hoeveel melk en teesakkies saam- 
geneem moet word, uit die kerkraad 
se hande neem, dan kan die kerkraad 
maar net hoë waardering daarvoor hê. 
Dit leer ook die jongmens om vroeg in 
sy lewe saam te werk vir die uitbrei- 
ding van Gods koninkryk, en ook die 
nodige ervaring op te doen om met 
ander mense saam te werk en te orga- 
niseer. 

HERVORMDE 
PREDIKANTSVROUE 

,Ik haalde mijne getuigschiften 
bij vijf Professoren, die mij alle 
lessen gegeven hadden, ,op'” ”, het 
Michiel Vos aan 'n vriend geskry- 
we, ,,reisde met dezelve naar 
Amsterdam, en gaf mij aan, om 
aldaar in de eerstvolgende Clas- 
sicale Vergadering geëxamineerd 
te worden. — Thans was mijne 
blijdschap ten top gestegen; 
hopende nu welhaast als Evange- 
liedienaar naar mijn land weder te 
keeren, en mijne dierbare echt- 
vriendin in mijne armen te ont- 
vangen. Met grond konde ik dit 
hopen, daar mij de eerste oopval- 
lende plaats in dat land, door 
Gedeputeerden over de Buiten- 
landsche kerkzaken, ook genoeg- 
Zaam was toegezegd. — Dan, 
helaas, ik moest spoedig gewaar 
worden, dat ik, omdat ik door 
Gods genade van de wereld niet 
was, de wereld mij ook niet lief 
had.” 

Hoedat proponent Michiel Vos ver- 
hinder is om op daardie tydstip na sy 
vaderland en maagskap terug te keer, 
hy vireers 'n gemeente in Nederland 
bearbei en sy eggenote na Nederland 
gegaan en 'n aantal jare daar as pre- 
dikantsvrou gelewe en gewerk het, sal 
in 'n volgende artikel beskrywe word. 





Gewelddadigheid is feitlik alleen maar 
'n bewys van swakheid. 


Dr. A. H. Edelkoort 


JEUG —voortgesit 





EVANGELIE IN PERSPEKTIEF 


'n Gedeelte van 'n gesprek oor die 
onderwerp: Die kerk in veranderde tye 
onder die tema: 


EVANGELIE IN PERSPEKTIEF 


Hans. U weet ons praat nou oor die 
evangelie in perspektief. Baie jong- 
mense vra natuurlik deesdae hoe staan 
die kerk teenoor die baie veranderinge 
in die moderne tyd. 


Sarita. Ja, veral as ons daaraan dink 
dat baie dinge al verander het. 'n Mens 
wonder soms net of die kerk wel tred 
gehou het met die moderne mens in 
'n veranderde tyd? 


Pieter. Ds. weet, veral die moder- 
nistiese jeugdiges gaan verder met 
hulle beskuldigings. Hulle sê bv. dat 
die kerk leweloos, stagnant, uitgediend 
en outyds is. 


Ds. Swart. Dit is waar, ons leef in 
n' tyd van verandering. Laat ons nou 
maar erken dat die kerk nie volmaak 
is nie, want die kerk bestaan uit son- 
daar mense wat voortdurend hulle 
sondes moet bely voor God. Ons moet 
altyd onthou: die kerk is en bly kerk 
van Jesus Christus wat deur sy Woord 
en Gees regeer. Daarom het die deur 
sy Woord en Gees regeer. Daarom het 
die kerk as eerste taak om die blye 
boodskap van redding deur die lyding 
en sterwe van Christus aan 'n mens- 
dom in sondenood bekend te maak. 
Die nood van ons dag is nie of die 
kerk tred hou of nie met die soge- 
noemde moderne mens nie. Maar die 
nood van gister se geslag en die nood 
van vandag is presies dieselfde. Aan 
die mens in sondenood moet die bood- 
skap van verlossing gebring word — 
ongeag tyd of tydsomstandighede. 


Amy. Dit is alles goed en waar, maar 
wat help dit dat die kerk verkondig en 
baie jongmense sê die kerk bevredig 
nie? 


Suzette. Ds., dit is mos veral die 
mense van die Jesusrewolusie wat sê 
die kerk is 'n vermorsing van tyd wat 
niks vir Jesus doen nie? 


Ds. Swart. Kyk, oor die Jesusrewo- 
lusie kan ons natuurlik lank gesels. 
Maar kom ons staan nou stil by die 
kerk wat dan nie bevredig nie. 

Julle weet, ek dink baie mense in 
ons tyd het vergeet wat kerk toe gaan 
beteken. 

Ons hoor baie keer iemand sê dat hy 
kerk toe gaan wanneer hy behoefte 
daartoe het. 


Maar ons hoor ook dat mense sê 
dat hulle nie meer kerk toe gaan nie 
omdat die kerk hulle niks bied nie. 
Die kerk word dan ook baie maklik 
gereduseer tot 'n plek waar jy jou 
nood kan kla en waar jy getuienis kan 
gaan lewer. Meet hulle nou die ge- 
ordende kerk hieraan, dan sê hulle 
,maar die kerk bevredig nie”. 


Die godsdiens moet rehabiliteit no. 
een wees, want so sê hulle: die mens 
is 'n wese met bepaalde basiese be- 
hoeftes. Beantwoord die kerk nou nie 
aan hulle siening nie, dan word die 
kerk maklik afgemaak. lemand het een- 
keer gesê die kerk is 'n plek waar 
lomerige mense sit en luister na 'n 
vervelige preek om dan 10c te betaal 
om huistoe te gaan. Dit is natuurlik 'n 
baie blatante opmerking wat geensins 
gegrond is nie. 

Maar om terug te kom oor die kerk 
wat sogenaamd nie bevredig nie? 

Jy weet om kerk toe te gaan is nie 
om bevredig en in die gemoed gestreel 
te word nie — en ook nie net 'n saak 
van behoefte nie. Maar kerk toe gaan 
beteken: dat die mens na die plek gaan 
waar daar 'n ontmoeting plaasvind 
tussen God en die gemeente. In die 
kerk by die erediens vergader die ge- 
meente rondom Woord en sakramente. 

As dit net gegaan het om 'n ge- 
meenskap met die medemens of be- 
vrediging, sou dit nie meer 'n erediens 
nie, maar 'n blote vergadering van 
mense gewees het. Die kerk het dus 
nie 'n willekeurige taak om na die 
nukke en grille van mense te dans nie, 
maar as verkondiger van God se Woord 
het die kerk altyd 'n gegewe opdrag. 


Hans. Is ons erediens nie dalk te 
styf en formeel nie? 


Ds. Swart. Hans, 'n erediens is nooit 
n” ordelose byeenkoms nie, waar elk- 
een maar net kan meespreek oor er- 
varings en bekering nie. 

Die erediens is waar God's spreke 
prinsipieel aan ons spreke vooraf gaan, 
want ons Godskennis berus nie op eie 
inisiatief nie, ook nie op ons skerpsin- 
nigheid nie, maar wel op God se self- 
openbaring. Daarom moet die elemente 
in die erediens altyd ook 'n rangorde 
openbaar naamlik eers God's Woord 
en dan die antwoord van die gemeente. 


Pieter. Terwyl ons praat oor ver- 
andering, ds. wat van kerkmusiek en 
kerksang. Veral as ons hoor van 'n 
kerk in Holland waar popmusiek in die 
kerk gebring is? 


Ds. Swart. Pieter, dit is so dat ons 
nie almal dieselfde musiek smaak het 
nie — maar ek glo nie dit is wat ter 
sprake is en moet wees wanneer ons 
by kerksang- en musiek kom nie. 


Musiek en sang is nie verkondigers 
van die Woord nie, maar is slegs be- 
geleiding van die antwoord van die 
gelowige. Die Brief van die apostel 
Paulus aan die Kollossense gee hier 
leiding as daar staan dat in die hart 
gesing moet word met dankbaarheid 
tot eer van die Here. 


Wat gesing moet word is dan Psalms 
en lofsange en geestelike liedere wat 
in onderskeiding is van die sekulêre. 
Die mens is so oorweldig deur die 
groot liefde van God en hy kan nie uit 
eie menslike krag antwoord nie. Daar- 
om neem ons die psalmboek en sing 
daaruit terug wat ons gehoor het uit 
God's Woord. Kerksang is dus ver- 
tolking van die geloof op grond van 
die Woord van God. 


Amy. Ds. as musiek nou so 'n 
twisappel word, dan wonder 'n mens 
maar wat is die doel van musiek in 
die kerk? 


Ds. Swart. Ek is bly jy vra die vraag 
Amy. Ons moet daarop let dat musiek 
in die kerk nie beoefen word ter ver- 
fraaiing of iets dergliks nie, maar dit 
is alleen tot bevordering van die diens 
tot eer van God. 


Musiek het dan slegs 'n leidende 
funksie om diensbaar te wees in die 
gemeente, om die gemeente se ant- 
woord te begelei. Nooit mag kerk- 
musiek die gemeentesang uitskakel of 
verswak nie. 


Andrew. Maar ds. watter soort mu- 
siek hoort dan in die kerk? 


Ds. Swart. Kerkmusiek moet 'n mu- 
sikale medium hê wat pas by die 
godsdienstige verering en heilige eer- 
bied. Hiervoor is klassiek natuurlik die 
mees geskikte. Klassiek is gewyd van 
aard en die tyd het geleer dat dit die 
bestendigste draer van die gemeente 
se antwoord op God se spreke deur 
sy Woord is. Van die vroegste tye af 
is klassiek natuurlik die kerklike toon- 
aard. Om terug te keer tot die kerk in 
Holland met sy popmusiek, Julle weet 
ongeveer 3 jaar gelede het 'n sekere 
Hollandse kerk wel probeer om te ver- 
nuwe met popmusiek en popsang. Dit 

Die Kategese 





KRITIEK EN KOMMENTAAR OP GELOOFSLEER (16) 


|. VERWERPING 
(Vervolg) 


(x) Geloofsleer (Gl. 56) noem nie 
eers die opregte geloof van Hei- 
delbergse Kategismus Sondag 
(HK. S.) 23 ver. 60 nie. 


In H.K. S. 23 word gehandel oor die 
bate van die geloof nl. Christus gereg- 
verdig voor God; en die wyse waarop 
ons geregverdig is voor God, nl., op- 
regte geloof. 

Die GI. lui: ,Wat help dit jou om al 
hierdie dinge te glo? — As gelowige is 
ek in Christus voor God regverdig.” 

In die Gl. word 


(1) bate verwoord met: wat heip 
dit jou? 

(2) die bate van die geloof nl. 
regverdiging word in Gl. ver- 
woord: in Christus voor God 
regverdig; 

(3) die wyse van regverdiging nl. 
opregte geloof, word in Gl. 
verwoord: ,,om al hierdie 
dinge te glo (is om) in Chris- 
tus voor God regverdig (te 
wees.” 

(4) Vergelyk GI. vr. 13 ook. 


(xi) Gl. oor doop se afwyking is so 
wyd dat die hele gedeelte maar 
herformuleer moet word, Roomse 
mis word gemis, ens. 


(a) Die H.K. bestee in Sondae 26 
en 27 ses vrae aan die doop, nl. vrae 
69 tot 74. Hierdie ses vrae kom op 
die volgende neer: 1. Hoe herinner die 
doop ons aan Jesus Christus se kruis- 
offerande? 2. Wat beteken gewas met 
die bloed van Christus? 3. Waar is die 
doop ingestel? 4. Is die doop die af- 
wassing? 5. Waarom dan sê genoem? 
6. Moet kindertjies gedoop word? 


Die GI. het hierdie sake in vyf vrae 
behandel en wel soos volg: 


1. (vr. 62) Waarvan is die doop 'n 
teken en seël? — Die doop is die 
merkteken vir hulle wat gewas is deur 
Christus se bloed en dus aan Hom 
behoort. (Val. H.K. vr. 69.) 


2. (vr. 63) Waarvan verseker die 
doop ons? — Die doop verseker ons 
van dieselfde dinge as Gods Woord, 
maar op 'n sigbare wyse dat Jesus se 
bloed ons reinig van sonde. (Val. H.K. 
vr. 70.) 

3. (vr. 64) Wat is die sigbare teken 
van die doop? — Water is die sigbare 
teken van die doop wat die afwassing 
van ons sondes aandui deur die bloed 

van Christus. (Vgl. H.K. vr. 72 en 73.) 

4. (vr. 65) Wie moet doop? — Die 
kerk moet deur sy ampsdraers doop in 
die Naam van die Vader en die Seun 
en die Heilige Gees. (In die teks hier- 
by, nl. Matt. 28:18, 19, word duidelik 
wêêr die doop ingestel is. Vgl. presies 
die H.K. vr. 71.) 


DR. H. G. v.d. WESTHUIZEN 


5. (vr. 66) Wie moet gedoop word? 
— Elke mens wat na Christus se kerk 
oorkom en elke kind wat in sy kerk 
gebore word, moet gedoop word.” 
(Val. HK. vr. 74.) 

(b) Dat die Roomse mis uitgelaat 
is en die Rooms-katolieke kerk nie 
meer valse kerk is nie. 

In die H.K. vr. 80 word deels ge- 


handel oor wat die nagmaal is: ,,... be- 
tuig volkome vergewing van al ons 
sondes... deur die enige offerande 


van Jesus Christus wat Hy self een- 
maal aan die kruis volbring het...” 
Hierdie betekenis van die nagmaal het 
die Gl. reeds verwoord in antw. 67: 
Die nagmaal versterk ons geloof dat 
Christus se liggaam gebreek is en sy 
bloed vergiet is om ons te red” en 
antw. 68: Christus se gebroke liggaam 
word aangedui deur die brood wat ge- 
breek word en sy vergote bloed deur 
die beker wat ons drink. Val. ook 
antw. 69 en veral antw. 70 wat lui: 
(Brood en beker word liggaam en bloed 
van Christus genoem) omdat ons as 
gelowiges net so seker is van Christus 
se mensheid wat vir ons gebreek is 
om ons te verlos,” Ook antw. 71 dui 
duidelik dat naamaal gebruik word, nie 
dat ons daardeur (soos deur 'n nuwe 
offer — Roomse mis) gered word nie 
maar omdat ons gelowiges is en in 
die nagmaal in ons geloof versterk 
word. Hierdie positiewe sake is dus 
duidelik 'n weergawe van wat in H.K. 
vr. 80 eendeels gestel word. Waarom 
moet dit in GI. 'n verdere keer herhaal 
word? Ons handel mos kernagtig! Wat 
die tweede deel van H.K. vr. 80 betref, 
nl. die afwysing van die Roomse mis, 
is dit feitlik konsekwent Gl. se werk- 
metode om immer die positiewe te 
stel en nie op die negatiewe in te gaan 
nie. So in die geval van die RK.K., 
die sektes, heidendom, ens. Dit is uit 
die positiewe stelling van die suiwere 
Bybelse leer in reformatoriese gees, 
immer duidelik dat alle moontlike voor- 
komende afwykinge afgewys is. Dis 
waarlik nie vriendelik om te insinueer 
dat Gl. die Roomse mis nie meer as 
verkeerd beskou nie. 


(xii) Gl. 71 gaan nie op nie. 


In die H.K. S. 30 word in vr. 81 
gevra: ,,Vir wie is die nagmaal van die 
Here ingestel?” Hierdie vraag met sy 
antwoord is in Gl. so geformuleer: 
,VVie moet nagmaal gebruik? —. (a) 
Hulle wat goed weet wat geloof is en 
(b) gelowig leef (—H.K.: (a) ,Vir dié 
wat hulself vanweë hulle sondes mis- 
haag en tog vertrou dat dit hulle ver- 
gewe is om Christus wil, en (b) dat 
ook die oorblywende swakheid met sy 
lyde en sterwe bedek is”) want (c) 
daarvoor moet hulle versterk word 
(—H.K.: (c) ,,Dié wat ook begeer om 
hoe langer hoe meer hulle geloof te 
versterk en hulle lewe te verbeter.”) 


Die gedeelte in H.K. vr. 81 wat oor 
hipokriete handel is in Gl. vr. 72 ver- 
antwoord. 


(xi) G!. 77 hopeloos, dankbaarheid 
afgemaak. 


Vgl. kommentaar voorheen by 2, il. 


(xiv) GI. 78 gebrekkig langs forse taal 
van H.K. vr. 87. 


In H.K. vr. 87 word gehandel oor die 
vraag of volhardende onboetvaardiges 
salig sal word. Die antwoord van die 
H.K. 87 is: ,,Nee, hoegenaamd nie; 
want die Skrif sê dat geen onkuise ... 
(en dan volg 'n aanhaling uit 1 Kor. 
6:9, 10 ens., nl. 'n lysie van sondaars). 


In die Gl. waar forse taal, argaiese 
taal, middeleeuse taal ens. probeer 
vermy is, deur dit te vervang met een- 
voudige, kernagtige taal, word op die- 
selfde vraag inhoudelik dieselfde ant- 
woord inhoudelik gegee — wat die 
hoofsaak betref, nl. ,As ons nie goed 
lewe nie, is ons nog salig of gered? — 
Natuurlik nie, (want 'n slegte lewe is 
'n onsalige lewe, omdat) redding blye 
dankbaarheid veroorsaak en blye dank- 
baarheid bekering.” 


(xv) Gl. 33 is ook weer diepe teieur- 
stelling. 


Die H.K. S. 14 het twee vrae (35 en 
36) wat oor drie sake handel: 


(1) Die betekenis van ,,ontvang van 
die Heilige Gees”. 


(2) Die betekenis van ,,gebore uit 
die maagd Maria”. 

Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee daur die 


Ned. Hervormde Kerk 
van Afrika. 


Intekengeld: R2,00 per jaar. 


Die blad verskyn in die begin van 

elke maand. Stukke vir publikasie moet 

die redakteur op die allerlaatste bereik, 
dertig dae voor publikasie. 


ADVERTENSIETARIEWE: 


Geboortes, verlowings en huwelike 

R3,00 vir 'n maksimum van 60 woorde, 

en 3 sent per woord bo 60 woorde, 
vooruitbetaalbaar. 


Handelsadvertensietariewe op aanvraag 
beskikbaar van: 
Die Advertensiebestuurder, 
DIE HERVORMER, 
Posbus 18061 — Hercules. 


Advertensies moet aan die advertensie- 
bestuurder gestuur word nie later as 
6 weke voor datum van publikasie nie. 


As 'n foto geplaas moet word R7,00 
ekstra vir die maak van drukkersblok. 





DIE EVANGELIE 
IN PERSPEKTIEF 


C] Van bladsy 33 


word vertel dat die eerste aand die 
kerk stampvol was, maar namate die 
aande gevolg het, het die getalle ook 
drasties verminder tot later net die ou 
getroue kerkgangers oorgebly het wat 
nie tevrede was met die popmusiek 
nie. 


DEELNEMERS 


Ds. Wessel Swart (Superintendent van 
Jeugwerk in die Ring van Pretoria) 


en N.H.J.V. lede in die ring: 
Hans du Plessis 

Pieter Smith 

Sarita van der Bank 

Amy du Plessis 

Suzette Potgieter 

Andrew Jansen 


DOODSBERIGTE 


IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat dis 
vermederende liggaam aan Sy verheer- 
likte liggaam gelyk sal maak. 

In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


SMIT, Willem. Dit 
het die Here be- 
haag om skielik van 
ons weg te neem, 
op die 9de Januarie 


Ma 1976 ons dierbare 
" ! broer in ouderdom 
gr van 54 jaar in diens 

ER Ee 


an, van ons Heer. Ons 
1 berus in die wil van 
die Here, en dank 
ons hemelse Vader, 
vir sy voorbeeldige 
lewe. 

Bedroefde, suster 
en swaer 

J. L. Homan 
so en kinders. 
sa Bunsenstraat 19, 

! 'N Vanderbijlpark. 
GREYLING, Barend Christiaan. Oorlede 
7 April 1969. 

In 'n eensame kerkhof rus 'n dier- 
bare seun wat ons so graag wou be- 
hou; maar die Heer het hom geroep, 
te gou. Ewigdurende verlange leef in 
ons harte voort. 

Verlangende ouers en broer. 
Hartbeesstraat 16, 
Elandsfontein. 


STEYNBERG, Johannes van Eeden. 
Reeds 6 jaar van eensaamheid en stille, 
trane is verby, wat net God van weet, 
onvergeetlik bly die dag van 8 Mei 
1970, toe van ons weggeneem is my 
dierbare eggenoot, vader en groot- 
vader. In stilte het hy gely, met geduld 
het hy gestry, tot die Heer hom verlos 
het, in die ouderdom van 65 jaar. 
Ons gun hom die rus. 

Bedroefde eggenote, 

J. Steynberg, 

kinders en kleinkinders. 
Marble Hall en Johannesburg. 






Amptelike Berigte 


BEROEPE PREDIKANTE 


Aangeneem 


Ds. A. G. van Aarde van Roodepoort 
na Fonteinedal. 

Ds. G. N. Bloem van Marikana na 
Philadelphia. 


Bedank 


Ds. $. G. A. Golden van Vereeniging 
na Johannesburg-Noord/Kensington 
en JohannesbuigMiddestad. 

Ds. P. R. Prinsloo van Joachim Prins- 
loo na Newlands. 

Ds. T. F. J. Dreyer van Florida na Rus- 
tenburg-Oos. 

Ds. L. A. Pretorius van Wonderboom- 
poort na Krugersdorp-Wes. 

Ds. E. C. B. Kotze van Pretoria na 
Kroonstad. 

Ds. F. G. J. Loots van Virginia na 
Benoni. 

Ds. N. H. Buitenweg van Wonderboom 
na Volksrust. 

Ds. L. J. $. Steenkamp van Ogies na 
Greylingstad'Villiers. 

Ds. A. A. da Silva van Pretoria-Wes na 
Sasolburg. 

Ds. S. J. Swanepoel van Warmbad na 
Alberton. 

Dr. T. F. J. Dreyer van Noordrand na 
Philadelphia. 

Ds. A. A. Swart van Klerksdorp-Oos 
na Newlands. 

Ds. F. J. Boshoff van Umtali na Beth- 
lehem/Ficksburg. 

Ds. W. J. Steyn van Turffontein na 
Marble Hall. 


Ringsvergaderings 


In terme van Bepaling 9 tot die Kerk- 
wet word lede van Ringsvergaderinge 
hiermee opgeroep na onderstaande 
byeenkomste. Ringskribas sal self ver- 
der alle besonderhede verstrek. Van 
ander Ringsvergaderinge is die be- 
sonderhede verlede maand geplaas: 


Ring van Middelburg — 18 Junie op 
Nelspruit. 


Ring van Rhodesië — 17-20 Junie 
op Bulawayo. 


Ring van Zeerust — 15-16 Junie op 
Vryburg. 
Ring van Vereeniging — 6 Junie 


e.v,d. op Drie Riviere. 

KATEGESE: KRITIEK 
EN KOMMENTAAR 


CO] Vervolg van bladsy 34 





(3) Die nut van hierdie geboorte. 


Die GI. behandel in drie vrae (32, 33 
en 34) hierdie afdeling. 


(1) Vr. 32: Wat beteken die ont- 
vangs van die Heilige Gees ...? 


(2) Vr. 33: Wat beteken die ge- 
iboorte uit die maagd Maria ...? 


(3) Vr. 34: Wat is die nut van sy 
volkome menswording...? 


Wat Gl. 33 in besonder betref: Vr. 
Wat beteken dit dat Jesus gebore is 
uit die maagd Maria? — (Jesus se ge- 
boorte uit die maagd Maria beteken) 
dat Jesus hoewel God tog ook volkome 
mens is (Jes. 7:14; Gal. 4:4)” Die H.K. 
vr. 35 handel oor hierdie saak soos 
volg: ,,Wat beteken die woorde... 
gebore uit die maagd Maria? Antw. 
Dat die ewige Seun van God, wat 
waaragtige en ewige God is en bly 
ware menslike natuur uit die vlees en 
bloed van die maagd Maria... aan- 
geneem het...” Die res van H.K. antw. 
word in Gl. antw. 34 verwoord. 


Wat is tog die diepe teleurstelling? 


(xvi) Gl. oor H.K. 34-44 andermaal on- 


aanvaarbaar; duidelike leiding 
oor die dankbaarheidslewe gaan 
verlore. 


GI. se vrae en antwoorde oor Tien 
Gebooie en die Onse Vader as leiding 
vir ons lewe van dankbaarheid, is on- 
aanvaarbaar vir D2. Lgn. sê nie wat 
onaanvaarbaar is in alle gevalle nie en 
hoe dit moet wees nie. Juis oor hierdie 
gedeelte is vele waardering ontvang 
van andere omdat dit eenvoudige gron- 
dige en duidelike leiding vir ons dank- 
baarheidslewe bied. 


(xvii) Die leer van die erfsonde gaan 
heeltemal verlore 


Dit is hier nie duidelik watter afde- 
ling in die H.K. volgens D2 verontreg 
is nie. Ons verwys egter (om die ver- 
klarings daarby soos vr. 2 Verkl. C en 
vele ander, maar daar te laat) na Gl. 
vr. 2 antw. deel een met teks, vr. 4 
in geheel, vr. 5 in geheel en veral vr. 
6: Waar kom ons sonde vandaan? (Ons 
sonde kom uit) die sondeval in die 
paradys. Teks Gen. 3:13. 


Vergelyk nog vele ander plekke in 
GI. Dis nie regverdig om as n' woord 
nie in GI. voorkom nie, sommer te sê 
,die leer gaan heeltemal verlore” nie 
Die saak van die sgn. erfsonde” kom 
wei deeglik voor in GI. en gaan nie 
verlore nie. 

BEE 


Peter Stuyve$Sant, Builder of New York 
Hymen W. J. Picard 

H.A.U.M. 1975, pp. 250 

Prys R6,90 


Die skrywer is in Nederland gebore, 
het as joernalis in die Ooste gewerk 
en woon sedert 1946 in Suid-Afrika. 
Die lewe van Petrus Stuyvesant, pre- 
dikanteseun uit Friesland, is aan die 
meeste Suid-Afrikaners totaal onbe- 
kend. Ons ken die naam gewoonlik net 
as die naam op 'n pakkie sigarette. 

Die mens Petrus Stuyvesant was 'n 
dinamiese en interessante figuur. Hy 
was die man wat Nieuw Amsterdam, 
die hedendaagse New York, as 'n on- 
georganiseerde handelspos gevind het 
en in sy tyd orde geskep en dit be- 
hoorlik beplan en uitgebou het. 

Self het ek die voorreg gehad om 
talle van Stuyvesant se briewe in sy 


LEES! 


eie sierlike handskrif te lees. Die gees 
en gebeure van die tyd is deeglik nage- 
Spoor in argiewe en ander bronne. Op 
onderhoudende wyse is die materiaal 
tot 'n boeiende en lesenswaardige ge- 
skiedkundige roman verwerk. 


A. J. G. Dreyer 
* * * 


Al wankel die Berge 
deur Miemie Louw-Theron 


Uitgewers H.A.U.M., Pretoria en Kaap- 
stad 
Prys R3,50 


'n Aangrypende boek, baie gods- 
dienstig, wat 'n duidelike weergawe 
van die skryfster se eie ondervinding 
vertolk in die aardbewinggeteisterde 
gebied en hoe mense deur die genade 
van God staande gebly het. 

E.H.D. 


ELE TO OE EE EE IE EE EE 


(xvii) In Gl. Sondag 7 ontbreek die 
kruisevangelie. Dit wil 'n ver- 
betering wees op H.K., maar dit 
moet heeltemal uit. Dit slaan 
nêrens op nie. 


In die H.K. S. 7 word gehandel in 
vr. 20 oor die moontlikheid dat alle 
mense in Christus salig word soos 
hulle almal in Adam verdoem is. Hier- 
op antwoord H.K.: ,,Nee, maar alleen 
dié wat in Hom deur 'n opregte geloof 
ingelyf word en al sy weldade aan- 
neem.” Die Gl. antw. — ,Nee (nie 
alle mense word verlos nie maar) alleen 
dié wat glo in Christus.” In H.K. vr. 21 
gaan dit oor wat 'n opregte geloof is. 
Hierop antwoord H.K. uitgebreid in 72 
woorde. Die GI. 13 som die hoofsake 
daarvan op met die woorde: (Geloof 
is) kennis van die Woord van God en 
vertroue in die God van die Woord. 
Teks. Hebr. 11:1. GI. 14 gaan verder op 
die uitbreiding van die H.K. antw. 21 
in, deur te vra: Waar kom die geloofs- 
vertroue vandaan? '(Geloofsvertroue 
kom deur die werking van die Heilige 
Gees deur die Woord van God. (Her- 
formulering soos dit nou aangebied 
word.) 


Die H.K. vr. 22 en 23, oor wat no- 
dig is om te glo, word deur GI. in vr. 
15 verwoord waarna die Twaalf Ge- 
loofsartikels volg soos in die H.K. 


Daarmee kom mens aan die einde 
van H.K. $S. 7. Waar die kruisevangelie 
nou in Gl. teenoor die H.K. weggelaat 
is, is heeltemal onduidelik. Soos elders 
so kom die kruisevangelie ook hier in 
GI. voor as die grond van ons troos 
in Jesus Christus. Vergelyk vir die 
kruisevangelie pertinent GI. vr. 36, vr. 
62, vr. 67 ea. 


(xix) Vr. 87 en 90 baie swak gestel, 
vr. 88 onvoldoende, -afbreuk aan 
erediens: 


Gl. 87 stel dat volgens die derde 
gebod Christus nie as nietigheid geag 
word nie. Val. die verklaring. Dit mag 
swak gestel wees maar ons wil graag 
dan 'n meer kernagtige antwoord nog 
verneem. Die ydellike of ligsinnige ge- 
bruik van die Godsnaam kom alleen 
maar voor as een van vele uitvloeisels 
van die oortreding van die derde ge- 
bod, nl. om God in sy openbaring (via 
die vleeswording van Christus en be- 
skryf in Ou- en Nuwe Testament), nie 
as ernstig of gewigtig op te neem nie. 
Tog vervang ons by wyse van tege- 
moetkoming Christus met God. Chris- 
tus bly egter die openbaring van God, 
die ,,Naam' van God. GI. 90 kan ook 
volgens vele gevorderde teoloë byna 
nie kernagtiger gestel word nie. 

'GI. 88 se verklaring behoort vol- 
doende verduideliking aan beswaar- 
makers te wees. As 'n mens tyd het 
vir God, is dit vanself dat jy veral op 
die dag van die Here tyd sal hê vir 
God, wat gelyk staan hoofsaaklik aan 
diens tot eer van God. 


Slotopmerking: Indien 'n mens iets 
wat mensewerk is, wil verwerp, sal 
jy altyd oorvloedige gronde daarvoor 
vind. Ek stem in dat GI. ook swakke 
mensewerk is en daarom verwerplik. 
S6 is alle mensewerk. Kom laat ons 
dan maar saamwerk om die beste van 
ons swak poging te maak. 'n Gees van 
totale verwerping in die mees krasse 
terme wat, soos geblyk het, dikwels 
ongegrond is, sal net verteer en niks 
oplewer nie. 

@ 


DRINK BY 
U EIE 
FONTEINTJIE... 


Ons sou graag AL die drukwerk 
van die gemeentes van ons kerk 
wou doen. Ongelukkig is dit nie 
So nie. Maar ons weet darem dat 
as gevolg van ons steeds toe- 
nemende kwaliteit, beter diens 
en mededingende pryse, ten 
minste 99% weer by ons laat 
druk. As u die 1% is, ons Sou 
u graag by ons wou hê. 


N.H.W.-PERS 


NEDERDUITSCH HERVORMDE 
WEESHUISPERS 


Tel. 77-2188/9 Posbus 18061 
Hercules 0030 


—— U EIE DRUKKERY —— 





Dr. (Gollin se 
Pille 


Prys 35c & 65c, 


vir GAL en LEWER 


Blakende gesondheid is die teenoor 
gestelde van die volgende klagtes 


AANGEPAKTE TONG 
NARE HOOFPYNE 
GALAANVALLE 
BITTER MOND 
HARDLYWIGHEID 


VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 


GEEL GELAAT 


Die oorsaak 'n lui lewer en te veel 
Gal, 


Die beproefde en beste middel — 


Dr. Collin se (Gal- 


en Lewerpille 


Prys 35c & 65c van alle Aptekers 
of van 


G. FOURIE 
Posbus 762, Pietermaritzburg 


REEDS 
ETA]: 


LANK 
WORD 
SNELLERIN 
VERTROU. 


sniellerin | 


Pa 
NS 
on 


Snellerin 


Snellerin sneller 
verligting van pyn. 





“BESKIKBAAR BY ALLE APTEKE 


dos 7/6 

Hier is wonderlike nuus vir elke gesinsman! 
Nou 


vir so min as R100 deposito kan u ook 'n mede-eienaar 
word van 'n pragtige gemeubileerde PD ANE 
N vakansiehuisie te 
f- 


 TFAFA MARINA N d; 








aan die Natalse kus. 





Wat is mede-eienaarskap? 


. Dit beteken dat 'n sekere aantal persone saam die koste verbonde aan 
die aankoop in 'n vakansiehuisie in ons privaat vakansieoord dra. 
. Elke deelnemer is slegs aanspreeklik vir sy aandeel van die koste. 
.U kan u reg in die eiendom verkoop of aan u kinders bemaak. 

. 'n Eenvoudige formule waarborg aan elkeen 'n regmatige gebruik 
elke jaar. 

. Behoorlike toesig op die terrein verseker gereëlde onderhoud en 
instandhouding. 

. Die feit dat dit `n private oord is, skakel ongewenste elemente uit. 
.U mede-eienaarskap van u vakansiehuisie te Ifafa Marina maak u 
verder geregtig op die gratis gebruik van die swembaddens, tennis- 
bane, vlugbalbane, kinderspeelpark, ontspanningsale vir tafeltennis, 
veerpyltjies, speletjies, snoeker, ens., - PLUS ritte op die maatskappy 
se veerbote na die riviermond en strande. 

. Voltydse organiseerders verseker gereëlde vermaak vir mense van 
alle ouderdomsgroepe. 


Meer a as s R100 000 is reeds spandeer op marknavorsing, die 
studie van vakansiebehoeftes en beplanning. 

Honderde leiers in alle professies en beroepe in die nywerheids-, 
sake- en handelswêreld het reeds die voordele van hierdie unieke 
plan om die inflasie-gogga in die vakansiebedryf te stuit, gesien 
Stel u belang? Verlang u meer besonder- 
hede? Skrywe, besoek of skakel ons, of vol- 
tooi die koepon en stuur dit vandag nog aan 
ons. Ons sal toesien dat 'n pragtige kleur- 
brosjure en al die feite aan u besorg word 
— onmiddellik. 


CHARLES D. BARRETT EN KIE (EDMS) BP. 


KELHOF 704, PRITCHARDSTRAAT 112, JOHANNESBURG 2001 
POSBUS 6934, JOHANNESBURG 2000. FOON 23-9340/8/9 

| 
| 
m Naam: Mnr./Mev-/Mej. .|...- EER ERA de LE EA 
m 
4 


| 
1 
| 
— Belangrik: Meld asseblief die maand/e van die jaar wat u vir 
" 
| 
m 


en benut. Hulle gaan duisende rande in die jare wat voorlê 
bespaar. Ook u kan nou verseker dat u in die toekoms gratis 
vakansieverblyf vir altyd beskikbaar sal hê. 

Wat sal u totale kapitaaluitleg bedra? - Dit kan so min wees as 
slegs R1 000 wat u in 5 jaar kan afbetaal ! 


HOEAAEEAOENEOONEK AE EEN TEEN 
H Besorg asseblief dadelik u kleur brosjure oor IFAFA MARINA aan my — m 


sonder verpligtings. 


HuisadieS ee eeste ea se oe SE DERE ds 


vakansies verkies. 


Die maand/e. . . d.d sed TR enlof AL... Mid 
HE MEEEETEEEHENEEEEREEEE D s7 BE 


